എം.കെ.കെ. നായര്, ഇന്ത്യ കണ്ട ഏറ്റവും പ്രഗത്ഭനായ ഐ.എ. എസ് ഓഫീസര്: മുഖ്യമന്ത്രി പിണറായി വിജയന്\nഎറണാകുളം: എഫ്.എ.സി.ടിയുടെ ആദ്യ മാനേജിംഗ് ഡയറക്ടർ എം.കെ.കെ. നായരുടെ ജന്മശതാബ്ദി അഘോഷങ്ങൾ മുഖ്യമന്ത്രി പിണറായി വിജയൻ ഉദ്ഘാടനം ചെയ്തു.\nസംസ്ഥാനം മാത്രമല്ല ഇന്ത്യ കണ്ട ഏറ്റവും പ്രഗത്ഭനായ ഐ.എ. എസ് ഓഫീസർ കൂടിയാണ് എം.കെ.കെ. നായരെന്ന് മുഖ്യമന്ത്രി പറഞ്ഞു.\nനെഹ്റുവിൻ്റെ കണ്ടെത്തൽ കൂടിയാണ് എം.കെ.കെ. നായർ എന്നത് അദ്ദേഹത്തിൻ്റെ വ്യക്തിത്വ മികവ് മനസിലാക്കാൻ കഴിയുന്നതാണെന്ന് മുഖ്യമന്ത്രി കൂട്ടിച്ചേർത്തു. പ്രഗത്ഭനായ മാനേജിംഗ് ഡയറക്ടർ, വിദ്യാഭ്യാസ വിചക്ഷകൻ , കലാ സ്നേഹി ,സാംസ്കാരിക നായകൻ തുടങ്ങിയ ബഹുമുഖ രംഗങ്ങളിൽ അദ്ദേഹത്തിൻ്റെ വ്യക്തിത്വം ശോഭിച്ചിട്ടുണ്ട്. വ്യവസായ രംഗത്ത് ലോകം വളർന്നു കൊണ്ടിരിക്കുമ്പോൾ കേരളത്തിനകത്ത് അത് ഏട്ടിലെ പശു ആയിരുന്നു. അത്തരമൊരു ഘട്ടത്തിലാണ് എം.കെ.കെ. നായർ ഫാക്ടിൻ്റെ ചുമതല ഏറ്റെടുക്കുന്നത്. അതു വരെ നിരങ്ങി നീങ്ങിയിരുന്ന എഫ് എ സി ടി ദേശീയ തലത്തിൽ മാത്രമല്ല അന്തർദ്ദേശീയ തലത്തിൽ വരെ ശ്രദ്ധിക്കപ്പെടുന്ന സ്ഥാപനമായി ഉയർന്നു വരുന്നതിൽ എം.കെ.കെ. നായർ നിർണായകമായ പങ്കാണ് വഹിച്ചത്.\nഭിലായ് സ്റ്റീൽ പ്ലാറ്റിലടക്കം നിർമ്മാണമേഖലയിലുണ്ടായ അനുഭവ ജ്ഞാനം അദ്ദേഹത്തിന് എഫ് എ സി ടി നവീകരിക്കുന്നതിനും ശക്തിപ്പെടുത്തുന്നതിനും വേണ്ട വൈജ്ഞാനിക മൂലധനമായി. മികച്ച പ്രവർത്തനങ്ങളിലൂടെ കേരളത്തിലെ ഒന്നാം നമ്പർ എക്സിക്യൂട്ടീവുകളിൽ ഒരാളായി എം.കെ.കെ. മാറി. വ്യവസായത്തിലൂടെ അല്ലാതെ മോചനമില്ലാന്ന് ഉറച്ചു വിശ്വസിക്കുകയും ആ വിശ്വാസത്തിനനുസരിച്ച് പ്രവർത്തിക്കുകയും ചെയ്തു എല്ലാ കാലത്തും അദ്ദേഹം. കേരളത്തിൻ്റെ സമഗ്രമായ വികസനത്തെ സംബന്ധിച്ച് മൗലികമായ കാഴ്ചപ്പാട് അദ്ദേഹം പുലർത്തിയിരുന്നുവെന്നും മുഖ്യമന്ത്രി പറഞ്ഞു.\nപൊതുമേഖലാ സ്ഥാപനങ്ങളെയെല്ലാം അതിവേഗത്തിൽ സ്വകാര്യവത്കരിക്കുകയും വിറ്റഴിക്കുകയും ചെയ്യുന്ന പുതിയ കാലത്ത് പൊതുമേഖലാ സ്ഥാപനങ്ങൾ നാടിൻ്റെ വികസനത്തിൻ്റെ ജീവനാഡിയായി കരുതിയ എം.കെ.കെ. നായരുടെ കാഴ്ചപ്പാട് സവിശേഷമാണ്. ദീർഘകാലം എഫ്.എ.സി.ടിയുടെ മാനേജിംഗ് ഡയറക്ടറായിരുന്ന അദ്ദേഹം തൻ്റെ പുതുമയാർന്ന ആശയങ്ങളുടെ നടപ്പാക്കലിലൂടെ എഫ് എ.സി ടി യെ കേരളത്തിലെ ഏറ്റവും വലിയ പൊതുമേഖലാ സ്ഥാപനമായി ഉയർത്തി. ആസൂത്രണ കമീഷണുമായി ബന്ധപ്പെട്ട ദൗത്യം ഏറ്റെടുത്ത് നിരവധി പൊതുമേഖലാ സ്ഥാപനങ്ങൾക്ക് തുടക്കമിടാൻ അദ്ദേഹം കാരണക്കാരനായി. വലിയ കലാ സ്നേഹി കൂടിയായിരുന്നു അദ്ദേഹം.\nവള്ളത്തോളിനു ശേഷം കഥകളിക്ക് ഇത്രയേറെ പ്രാധാന്യം നൽകിയ മറ്റൊരാളില്ല എന്നു പറയുന്നതിൽ അതിശയോക്തിയില്ല. ഒരു കാലാകാരനെന്ന പദവി കൂടി അദ്ദേഹത്തിനുണ്ടായിരുന്നു. ആരോടും പരിഭവമില്ലാതെ എന്ന ആത്മകഥയിൽ അദ്ദേഹം തനിക്ക് കടന്നു പോകേണ്ടി വന്ന പരീക്ഷണങ്ങളെക്കുറിച്ച് എഴുതിയിട്ടുണ്ട്. ആരോടും പരിഭവമില്ലാതെ തന്നെ അക്കാര്യം അത് വിശദീകരിച്ചിട്ടുമുണ്ട്. ആരോടും പരിഭവമില്ലാതെ ആരേയും കുറ്റപ്പെടുത്താതെ ജീവിതത്തിൽ അനുഭവിച്ച സംഭവങ്ങൾ വിശദീകരിക്കാൻ കഴിയുന്നു എന്നതിൽ തന്നെ അദ്ദേഹത്തിൻ്റെ വ്യക്തിത്വം കാണാൻ കഴിയും. ഫാക്ടിനെ ഉയർത്തുന്നതിലും വളർത്തുന്നതിലും അദ്ദേഗം വഹിച്ചിരുന്ന പങ്ക് ചരിത്രത്തിനും കേരളത്തിനും വിസ്മരിക്കാവുന്നതല്ല. എഫ്.എ.സി.ടി 2019 -20 വർഷങ്ങളിൽ പ്രവർത്തന ലാഭം നേടിയത് അഭിമാനകരമായ കാര്യമാണ്. കർഷകർക്ക് വളം ന്യായവിലക്ക് നൽകുകയെന്നത് ഭക്ഷ്യ സുരക്ഷക്ക് അനുകൂലമായ കാര്യമാണെന്നും മുഖ്യമന്ത്രി പറഞ്ഞു.\nഫാക്ട് അങ്കണത്തിൽ നടന്ന ചടങ്ങിൽ ഫാക്ട് ചെയർമാൻ ആൻ്റ് മാനേജിംഗ് ഡയറക്ടർ കിഷോർ രുംഗ്ത, ഹൈബി ഈഡൻ എം.പി , ഏലൂർ മുനിസിപ്പാലിറ്റി ചെയർമാൻ എ ഡി സുജിൽ, സേവ് ഫാക്ട് ആക്ഷൻ കമ്മിറ്റി കൺവീനർ കെ.ചന്ദ്രൻ പിള്ള, ഫാക്‌ട് മാർക്കറ്റിംഗ് ഡയറക്ടർ അനുപം മിശ്ര എന്നിവർ പങ്കെടുത്തു.\nപുതുവര്‍ഷ വായനയ്ക്കായി പുതിയ പുസ്തകങ്ങള് വാങ്ങാം ഡിസി ബുക്‌സ്‌റ്റോര് റഷ് അവറിലൂടെ!


ടു കണ്‍ട്രീസിന് ശേഷം രാമചന്ദ്ര ബാബു ചിത്രത്തില് ദിലീപ്, തിരക്കഥ റാഫി - Healthy Keralam\nHome > Entertainment > ടു കണ്‍ട്രീസിന് ശേഷം രാമചന്ദ്ര ബാബു ചിത്രത്തില് ദിലീപ്, തിരക്കഥ റാഫി\nടു കണ്‍ട്രീസിന് ശേഷം രാമചന്ദ്ര ബാബു ചിത്രത്തില് ദിലീപ്, തിരക്കഥ റാഫി\nഷാഫി-റാഫി കൂട്ടുക്കെട്ടിലെ ടു കണ്‍ട്രീസിന്റെ വിജയത്തിന്\nഷം റാഫിയുടെ തിരക്കഥയില് ദിലീപ് വീണ്ടും എത്തുന്നു. പ്രമുഖ ഛായാഗ്രാഹകന് രാമചന്ദ്ര ബാബു സംവിധാനം ചെയ്യുന്ന ത്രിഡി ചിത്രത്തിലാണ് ദിലീപ് അഭിനയിക്കുന്നത്. ന്യൂ ടിവിയുടെ ബാനറില് നിര്‍മ്മിക്കുന്ന ചിത്രം ഒരു ത്രിമാന സാങ്കേതിക വിദ്യയില് ഒരുങ്ങുന്ന ഹ്യൂമര് ചിത്രമായിരിക്കും. ദിലീപ് ഇത് ആദ്യമായാണ് ഒരു ത്രിഡി ഫിലിമില് അഭിനയിക്കുന്നത്.\nജീത്തു ജോസഫിന്റെ ലൈഫ് ഓഫ് ജോസൂട്ടിയ്ക്ക് ശേഷം ദിലീപ് അഭിനയിക്കുന്ന ചിത്രമാണ് ടു കണ്‍ട്രീസ്. തുടര്‍ച്ചയായി പരാജയങ്ങള് നേരിട്ട ദിലീപിന് ടു കണ്‍ട്രീസ് ഒരു ആശ്വാസമായിരുന്നു\nഇനി ശ്രദ്ധയോടെ മികച്ച തിരക്കഥകള് നോക്കി ചിത്രമെടുക്കൂ എന്ന തീരുമാനത്തിലാണ് ദിലീപ്.\nരാമചന്ദ്ര ബാബു സംവിധാനം ചെയ്യുന്ന ത്രിഡി ചിത്രത്തിലാണ് ദിലീപ് നായകനായി എത്തുന്നത്. റാഫിയാണ് ചിത്രത്തിന്റെ തിരക്കഥ ഒരുക്കുന്നത്.


യുഎഇയില് ഉഷ്ണകാലം തുടങ്ങുന്നത് വെള്ളിയാഴ്ച മുതല്; ചൂട് ഇനിയും കൂടും\nAbu Dhabi - United Arab Emirates, First Published 19, Jun 2019, 4:38 PM IST\nഅതേസമയം അറേബ്യന് ഗള്‍ഫ് തീരങ്ങളിലെ ബീച്ചുകള് സന്ദര്‍ശിക്കുന്നവര്‍ക്ക് യുഎഇ ദേശീയ കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിട്ടുണ്ട്.\nദുബായ്: യുഎഇയില് ഉഷ്ണകാലം ഔദ്യോഗികമായി ആരംഭിക്കുന്നത് ജൂണ് 21 മുതലെന്ന് അധികൃതര്. രണ്ട് ഡിഗ്രി സെല്‍ഷ്യസ് വരെ താപനില വര്‍ദ്ധിക്കാന് സാധ്യതയുണ്ടെന്നുമാണ് പ്രവചനം.\nഅതേസമയം അറേബ്യന് ഗള്‍ഫ് തീരങ്ങളിലെ ബീച്ചുകള് സന്ദര്‍ശിക്കുന്നവര്‍ക്ക് യുഎഇ ദേശീയ കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിട്ടുണ്ട്. ശക്തമായ കാറ്റും പ്രക്ഷുബ്ധമായ തിരമാലകളുമുണ്ടാകുമെന്നും കടലില് പോകുന്നവരും ബീച്ചുകള് സന്ദര്‍ശിക്കുന്നവരും ജാഗ്രത പാലിക്കണമെന്നും അധികൃതര് അറിയിച്ചു.\nമണിക്കൂറില് 55 കിലോമീറ്റര് വരെ വേഗത്തില് കാറ്റടിക്കാന് സാധ്യതയുണ്ടെന്നാണ് പ്രവചനം. ആറ് മുതല് എട്ട് അടി വരെ ഉയരത്തില് തിരയടിക്കാന് സാധ്യതയുണ്ട്. ഇത് പരമാവധി 10 അടി വരെ ഉയര്‍ന്നേക്കും. വ്യാഴാഴ്ച രാവിലെ വരെ ഈ സ്ഥിതി തുടരുമെന്നും മുന്നറിയിപ്പില് പറയുന്നു.\nഅതേസമയം യുഎഇയിലെ കനത്ത ചൂടില് ഇന്ന് അല്‍പം കുറവുണ്ടാമെന്നാണ് ദേശീയ കാലാവസ്ഥാ നിരീക്ഷണ കേന്ദ്രം പുറത്തുവിട്ട അറിയിപ്പില് പറയുന്നത്. അബുദാബിയിലും റാസല്‍ഖൈമയിലും 39 ഡിഗ്രി വരെയും ദുബായിലും ഷാര്‍ജയിലും അജ്മാനിലും ഉമ്മുല് ഖുവൈനിലും 38 ഡിഗ്രി വരെയും ഇന്ന് താപനില ഉയരും. 36 ഡിഗ്രിയായിരിക്കും ഫുജൈറയിലെ ഉയര്‍ന്ന താപനില. ഉന്നാല് ഉള്‍പ്രദേശങ്ങളില് 44 ഡിഗ്രി വരെ ചൂടുണ്ടാകും.\nLast Updated 19, Jun 2019, 4:38 PM IST


എസി പണിഞ്ഞു!! വെന്തുരുകി, ശ്വാസംമുട്ടി 168 യാത്രക്കാർ!! എയർ ഇന്ത്യയിലെ നരക യാത്ര വൈറൽ!! | air india flight takes off despite faulty ac passengers tweet angrily - Malayalam Oneindia\nഎസി പണിഞ്ഞു!! വെന്തുരുകി, ശ്വാസംമുട്ടി 168 യാത്രക്കാർ!! എയർ ഇന്ത്യയിലെ നരക യാത്ര വൈറൽ!!\nPublished: July32017, 17:27 [IST]\nദില്ലി: എയർ ഇന്ത്യ എപ്പോഴും യാത്രക്കാർക്ക് പണി നൽകിയിട്ടേയുള്ളൂ. എന്നാൽ ഇത്തരത്തിലൊരു പണി നൽകുന്നത് ആദ്യമായിട്ടാണ്. പണി മറ്റൊന്നുമല്ല. എസി ഇല്ലാതെ ശ്വാസം മുട്ടി നരക യാത്ര. ഈ യാത്ര ഫ്ലൈറ്റിലുണ്ടായിരുന്നവരാരും തന്നെ മറക്കുകയുമില്ല. ബഗ്ദോഗ്രയിൽ നിന്ന് ദില്ലിയിലേക്ക് പോയ വിമാനമായിരുന്നു യാത്രക്കാർക്ക് ഇത്തരത്തിൽ എട്ടിന്റെ പണി കൊടുത്തത്.\n168 യാത്രക്കാരുമായി പോയ എയർഇന്ത്യ 880 വിമാനത്തിന്റെ എസി സംവിധാനം തകരാറിലായതോടെയാണ് യാത്രക്കാർ ദുരിതത്തിലായത്. ചൂട് സഹിക്കാൻ കഴിയാതെ പലരും പേപ്പറും മറ്റും ഉപയോഗിച്ച് വീശാൻ തുടങ്ങി. ഒടുവിൽ ശ്വാസം മുട്ടൽ അനുഭവിച്ചതോടെ പലരും ഓക്സിജൻ മാസ്ക് ഉപയോഗിച്ചു.\nഎന്നാൽ ഇതും പ്രവർത്തന രഹിതമായിരുന്നു. ഇതോടെ നിയന്ത്രണം നഷ്ടപ്പെട്ട യാത്രക്കാർ വിമാനത്തിലെ ജീവനക്കാരോട് തട്ടിക്കയറി. ഉടൻ ശരിയാക്കാമെന്ന് അറിയിച്ചെങ്കിലും ഒന്നും ശരിയായില്ല.സംഭവത്തെ കുറിച്ച് യാത്രക്കാർ പരാതി നൽകി.\nവിമാനം പറന്നുയർന്ന് മിനിട്ടുകൾക്കുള്ളിൽ എസി പ്രവർത്തന രഹിതമാവുകയായിരുന്നു. ഇതിന്റെ വീഡിയോ സമൂഹ മാധ്യമങ്ങളിൽ വൈറലായിരിക്കുകയാണ്. സംഭവത്തെ കുറിച്ച് അന്വേഷിക്കുമെന്ന് എയർഇന്ത്യ അധികൃതർ പറഞ്ഞു.\nplane ac passenger complaint protest വിമാനം തകരാര് പരാതി പ്രതിഷേധം\nair india flight takes off despite faulty ac passengers tweet angrily\nStory first published: Monday, July 3, 2017, 17:27 [IST]


വോഗിന്റെ മോഡലുകളായി ദുല്‍ഖര് സല്‍മാനും നയന്‍താരയും | Nayanthara, Dulquer Salmaan In Vogue Cover Model - Malayalam Filmibeat\n10 min ago മലയാളികളുടെ താരാരാധന നിരാശാജനകം! നടന്മാരെ വിമര്‍ശിച്ചാല് ആരാധകരില് നിന്നും ഭീഷണി! പൃഥ്വിരാജ്\n18 min ago മലയാള സിനിമയിലെ മദ്യപിക്കാത്ത താരങ്ങള്! മമ്മൂട്ടിയും കുഞ്ചാക്കോ ബോബനുമെന്ന് സലീം കുമാര്\n1 hr ago മാമാങ്കം ഹിന്ദിയില് തരംഗമാവും! മറ്റ് തെന്നിന്ത്യന് സിനിമകളെ മറികടന്നേക്കുമെന്ന് ഗൗരവ് ജെയ്ന്\nNews ജഗന്‍റെ തീരുമാനത്തില് ഇടഞ്ഞ് ലുലു ഗ്രൂപ്പ്; ആന്ധ്രയിലെ 2200 കോടിയുടെ പദ്ധതി ഉപേക്ഷിക്കുന്നു\n| Published: Saturday, October 5, 2019, 16:53 [IST]\nവോഗ് മാഗസിന്റെ ഏറ്റവും പുതിയ കവര് പേജ് പുറത്ത് വന്നിരിക്കുകയാണ്. തെന്നിന്ത്യയിലെ മൂന്ന് സൂപ്പര് താരങ്ങള് ഒന്നിച്ചുള്ള കവര് ഇമേജ് ആയിരുന്നു ഇത്തവണത്തേത്. മലയാളത്തില് നിന്നും ദുല്‍ഖര് സല്‍മാന്, തമിഴില് നിന്നും നയന്‍താര, തെലുങ്കില് നിന്നും മഹേഷ് ബാബു എന്നിങ്ങനെ മൂന്ന് ഇന്‍ഡസ്ട്രികളില് തിളങ്ങി നില്‍ക്കുന്ന മൂന്ന് താാരങ്ങളായിരുന്നു ചിത്രത്തിലുള്ളത്.\nവോഗിന് വേണ്ടി കവര് മോഡലാകുന്ന ആദ്യ തെന്നിന്ത്യന് നടിയാണ് നയന്‍താര. ഞാന് മുഖ്യകഥാപാത്രമായ സിനിമകളില് എല്ലാ തീരുമാനങ്ങളും എന്റേതാണ്. ചില സമയങ്ങളില് സംവിധായകര് ഭര്‍ത്താക്കന്മാരെ പോലെയോ കാമുകന്മാരെയോ ചുറ്റിപറ്റിയുള്ള കഥകളുമായി വരും. അത് ആവശ്യമാണോ എന്ന് ഞാന് ചോദിക്കാറുണ്ടെന്നും വോഗിന് നല്‍കിയ അഭിമുഖത്തില് നയന്‍സ് പറയുന്നു.\nവിജയത്തില് മതി മറക്കുകയോ അതില് തലക്കനം കൂടുകയോ ചെയ്യുന്ന ഒരാളല്ല താനെന്നും നയന്‍സ് പറയുന്നു. എപ്പോഴും ഭയമാണ്. നല്ലൊരു സിനിമ പ്രേക്ഷകര്‍ക്ക് നല്‍കാന് ആവുമോ എന്ന ഭയത്തിലാണ് ഞാനൊപ്പോഴും ജീവിക്കുന്നത്. ഇതൊരു ജെന്‍ഡര് കാര്യമല്ല. നിങ്ങള് പറയുന്നത് കേള്‍ക്കുന്നുണ്ടെങ്കില് നിങ്ങള് ഞാന് പറയുന്നതും കേള്‍ക്കണമെന്നും നയന്‍സ് പറയുന്നു.\nRead more about: nayanthara dulquer salmaan നയന്‍താര ദുല്‍ഖര് സല്‍മാന്\nNayanthara, Dulquer Salmaan In Vogue Cover Model\nStory first published: Saturday, October 5, 2019, 16:53 [IST]


പോലീസ് കോണ്‍സ്റ്റബിള് നിയമനത്തിനായി പിഎസ്സിക്ക് ശിവരഞ്ജിത്ത് നല്‍കിയ ആര്‍ച്ചറി സര്‍ട്ടിഫിക്കറ്റ് സര്‍വകലാശാലയുടേത്; ഉത്തരവാദിത്തമില്ലെന്ന് ആര്‍ച്ചറി അസോസിയേഷന് :: Janmabhumi Daily\nTuesday 16 July 2019 9:30 pm IST\nഭുവനേശ്വറില് നടന്ന ഇന്റര് യൂണിവേഴ്‌സിറ്റി ആര്‍ച്ചറി ചാമ്പ്യന്‍ഷിപ്പില് പങ്കെടുത്ത സര്‍ട്ടിഫിക്കറ്റ് സര്‍വകലാശാല നല്‍കിയതാണ്.\nതിരുവനന്തപുരം: പോലീസ് കോണ്‍സ്റ്റബിള് നിയമനത്തിനായി സ്‌പോര്‍ട്‌സ് വെയിറ്റേജ് ലഭിക്കാന് ശിവരഞ്ജിത്ത് പിഎസ്സിക്ക് നല്‍കിയ ആര്‍ച്ചറി സര്‍ട്ടിഫിക്കറ്റ് സര്‍വകലാശാലയുടേതാണെന്നും ആര്‍ച്ചറി അസോസിയേഷന് സര്‍ട്ടിഫിക്കറ്റ് നല്‍കിയിട്ടില്ലാത്തതിനാല് ഉത്തരവാദിത്തമില്ലെന്നും അസോസിയേഷന് ജില്ലാ പ്രസിഡന്റ് ഷാജി.സി.ഉമ്മന്.\nഭുവനേശ്വറില് നടന്ന ഇന്റര് യൂണിവേഴ്‌സിറ്റി ആര്‍ച്ചറി ചാമ്പ്യന്‍ഷിപ്പില് പങ്കെടുത്ത സര്‍ട്ടിഫിക്കറ്റ് സര്‍വകലാശാല നല്‍കിയതാണ്. സര്‍ട്ടിഫിക്കറ്റില് ഒപ്പിട്ടിരിക്കുന്നത് വൈസ്ചാന്‍സലറും ഡയറക്ടറുമാണ്. അതുകൊണ്ട് തന്നെ ഇക്കാര്യത്തില് പൂര്‍ണ ഉത്തരവാദിത്തം സര്‍വകലാശാലയ്ക്കാണുള്ളതെന്നും അദ്ദേഹം പറഞ്ഞു.\nസര്‍വകലാശാല ആവശ്യപ്പെടുന്ന മത്സരങ്ങളില് സാങ്കേതിക സഹായങ്ങള് അസോസിയേഷന് നല്‍കാറുണ്ട്. എന്നാല് സര്‍ട്ടിഫിക്കറ്റ് നല്‍കുന്നത് സര്‍വകലാശാല മാത്രമാണ്. ശിവരഞ്ജിത്ത് ആര്‍ച്ചറി അസോസിയേഷനില് അംഗമല്ല. ജില്ലാ സംസ്ഥാന ടൂര്‍ണമെന്റുകളില് ശിവരഞ്ജിത്ത് പങ്കെടുത്തിട്ടില്ല. അസോസിയേഷന് നല്‍കുന്ന സര്‍ട്ടിഫിക്കറ്റുകളില് പങ്കെടുത്തവരുടെ ഫോട്ടോ ഉള്‍പ്പെടെയുണ്ടാകുമെന്നും ഷാജി.സി.ഉമ്മന് പറഞ്ഞു.\nപോലീസ് അസോസിയേഷന് നേതാവിനെതിരെ നടപടി\nകുരുന്നുകള്‍ക്ക് ഓണസമ്മാനങ്ങളുമായി പോലീസ് അസോസിയേഷന്\nപോലീസ് അസോസിയേഷന് സെമിനാര് ഇന്ന്\nസുഷമാ സ്വരാജിന് വൃക്ക നല്‍കാന് തയ്യാറായി പോലീസ് കോണ്‍സ്റ്റബിള്\nപോലീസ് അസോസിയേഷന്: ഔദ്യോഗിക പാനലിന് ജയം


എന്റെ രാജ്യത്തിന് ഏറെ അഭിമാനത്തോടെ (ദുര്‍ഗ മനോജ്)\nPublished on 26 January, 2022\nനമ്മുടെ ഭാരതം സ്വതന്ത്ര റിപ്പബ്ലിക് ആയിട്ട് 73 വര്‍ഷം തികയുകയാണിന്ന്. ഭാരതം ഒരു പരമാധികാര, സ്ഥിതിസമത്വ, മതനിരപേക്ഷ, ജനാധിപത്യ റിപ്പബ്ലിക്കായി നിലകൊണ്ടു കൊണ്ട് സ്വാതന്ത്ര്യവും, സമത്വവും, വ്യക്തികളുടെ അന്തസ്സും, സാഹോദര്യവും, രാജ്യത്തിന്റെ ഐക്യവും അഖണ്ഡതയും ഉറപ്പുവരുത്തുമെന്നു ദൃഢനിശ്ചയം ചെയ്തു കൊണ്ടും രൂപം കൊടുത്ത ഏറ്റവും ബൃഹത്തായ ഭരണഘടന നിലവില് വന്നത് 1950 ജനുവരി 26നാണ്. നമുക്കഭിമാനിക്കാന് ഏറെയുണ്ട്. ഏറ്റവും ബൃഹത്തായ ഭരണഘടന എന്നതു മാത്രമല്ല, ഏറ്റവും വലിയ ജനാധിപത്യ രാജ്യങ്ങളില് ഒന്നുമാണ് നമ്മുടേത്. ജനങ്ങള് ജനങ്ങളാല് തെരഞ്ഞെടുക്കപ്പെടുന്ന ജനാധിപത്യ വ്യവസ്ഥ കാലങ്ങള് ഇത്രമേല് മാറിമറിയുമ്പോഴും, വിവിധ രാഷ്ട്രീയ നിലപാടുള്ളവര് ഭരിക്കുമ്പോഴും ഇന്നും കേടുപാടുകൂടാതെ നിലനില്‍ക്കുന്നു എന്നതു ചെറിയ കാര്യമല്ല. ലോകത്തിലെ പല ഭൂഭാഗങ്ങളും, ഏകാധിപത്യത്തിലും, മതാധിപത്യത്തിലും കുടുങ്ങിയപ്പോഴും ഭാരതത്തിന്റെ ജനാധിപത്യ വ്യവസ്ഥയ്ക്കു പോറലേറ്റില്ല എന്നതു ശ്രദ്ധേയമാണ്.\nഭരണഘടന എഴുതി ഉണ്ടാക്കുക എന്ന ശ്രമകരമായ ദൗത്യം ഏറ്റെടുക്കുമ്പോള്, നാനാത്വത്തിലെ ഏകത്വം എന്ന ലക്ഷ്യം വലിയ പ്രതിസന്ധിയായി മുന്നില് ഉയര്‍ന്നിരുന്നു. സ്ത്രീ പുരുഷ സമത്വം വലിയ വിപ്ലവമായി കരുതിയിരുന്നവര് യഥാസ്ഥിതികര് മാത്രമായിരുന്നില്ല. പില്‍ക്കാലത്ത് ഉല്‍പ്പതിഷ്ണുക്കള് എന്നു വിലയിരുത്തപ്പെട്ടവര് പോലും പല പുരോഗമന നിലപാടുകളോടും മുഖം തിരിച്ചു നിന്നിരുന്നു എന്നതു സത്യമാണ്. അക്കാലത്താണ്, മൂന്നു വര്‍ഷത്തെ കഠിന പരിശ്രമത്തിനൊടുവില് 395 ആര്‍ട്ടിക്കിളുകളുമായി ഇന്ത്യന് ഭരണഘടന ഡോക്ടര് അംബേദ്ക്കറിന്റെ നേതൃത്വത്തില് തയ്യാറാകുന്നത്. ഇന്ത്യയുടെ പരമാധികാരം, ബ്രിട്ടീഷ് രാജ്ഞിയുടെ പക്കല് നിന്നും ഇന്ത്യന് രാഷ്ട്രപതിയിലേക്കു സ്ഥാപിതമാവുക എന്ന, ഭാരതം എന്ന സ്വതന്ത്ര രാജ്യത്തിന്റെ ഉദയമാണ് റിപ്പബ്ലിക് ആയതിലൂടെ സംഭവിച്ചത്. 1930ല് ബ്രിട്ടീഷ് ഭരണഘടന നമുക്കു മേല് അടിച്ചേല്‍പ്പിച്ചപ്പോള്, 1930ജനുവരി 26നാണ് പൂര്‍ണ്ണ സ്വരാജ് എന്ന പ്രഖ്യാപനം കോണ്‍ഗ്രസ്സ് നടത്തിയത്.\nഅതിനു ശേഷം, പതിനഞ്ചു വര്‍ഷങ്ങള്‍ക്കിപ്പുറം ഭാരതം ഒരു ഭാരമാണെന്നും അത് എത്രയും വേഗം ഒഴിവാക്കുക എന്ന തീരുമാനം എടുക്കത്തക്ക നിലയിലേക്കു സ്വാതന്ത്ര്യ സമരം ബ്രിട്ടീഷുകാരെ നിര്‍ബന്ധിച്ചു. അതിന്റെ ഫലമാണ് 1947 ആഗസ്റ്റ് 15 ലെ സ്വാതന്ത്ര്യ പ്രഖ്യാപനം. എന്നിരുന്നാലും അത്ര കാലം നാട്ടുരാജ്യങ്ങളായി പരസ്പരം മല്ലടിച്ചിരുന്നവരെ ഒന്നായി പിടിച്ചുകെട്ടി ഒരൊറ്റ രാജ്യം ഒരൊറ്റ ജനത എന്ന വികാരത്തിലേക്കു ജനങ്ങളെ എത്തിച്ചത് ഗാന്ധിജിയുടേയും നെഹ്ഹുവിന്റെയും പട്ടേലിന്റേയും ഉള്‍പ്പെടെയുള്ള അന്നത്തെ രാഷ്ട്രീയ നേതൃത്വത്തിന്റെ മികവാണ്.\nഭാരതത്തിന്റെ രാഷ്ട്രീയവും സാമൂഹികവുമായ മാറ്റങ്ങള് ഒരു സുപ്രഭാതത്തില് സംഭവിച്ചവയല്ല. ആയിരത്തില് എഴുന്നൂറുകളിലും എണ്ണൂറുകളിലും ലോകത്ത് പ്രത്യേകിച്ചു പാശ്ചാത്യ നാടുകളില് ഉണ്ടായ വിപ്ലവങ്ങളും മാറ്റങ്ങളും ഭാരതത്തിലും പ്രതിഫലിച്ചു. സാമുദായിക രാഷ്ട്രീയ നേതൃത്വങ്ങളില് ധാരാളം ധീര നേതാക്കള് അത്തരം മാറ്റങ്ങള്‍ക്കായി പൊരുതി. അവര്‍ക്കൊപ്പം അല്ലെങ്കിലും, ചെറുതെങ്കിലും ഒരിക്കലും കുറച്ചു കാണാന് പാടില്ലാത്ത വിധത്തില് പല കാര്യങ്ങള്‍ക്കും തുടക്കം കുറിച്ച ചില വനിതകള് ഉണ്ട്. അവരുടെ പേരുകള് പരാമര്‍ശിക്കാതെ ഈ ദിനം കടന്നു പോകുവാന് പാടില്ല. ആദ്യമായി വൈദ്യശാസ്ത്രം പഠിക്കുവാന് തയ്യാറായ ആനന്ദി ഗോപാല് ജോഷി, ആദ്യ വനിതാ ജഡ്ജിയായ അന്നാ ചാണ്ടി, ഭാരതത്തിന്റെ ആദ്യ ഫെമിനിസ്റ്റ് എന്ന വിശേഷണത്തിന് അര്‍ഹയായ അബാല ബോസ്, ചിത്രകലയ്ക്ക് ഒരു പുതു ഭാഷ്യം രചിച്ച അമൃത ഷേര്‍ഗില് അങ്ങനെ, ഭാരതം ഒരു പുരുഷ കേന്ദ്രീകൃത വ്യവസ്ഥ മാത്രമല്ല ഉള്‍ക്കൊള്ളുന്നതെന്നു പ്രഖ്യാപിച്ച സ്ത്രീകള്.അവര് കൂടി രചിച്ചതാണു നമ്മുടെ സ്വതന്ത്ര ഭാരതം. അവരുടെ ത്യാഗോജ്വല ജീവിതം കൂടിയാണു നമ്മുടെ സ്വാതന്ത്ര്യമെന്നു കൂടി നമുക്ക് ഓര്‍മ്മിക്കാം.\nഇന്നു ഭാരതം 448 ആര്‍ട്ടിക്കുകള് ഉള്ള ഏറെ തിരുത്തലുകളും കൂട്ടിച്ചേര്‍ക്കലുകളും ഉള്ള ശക്തമായ ഭരണഘടനയുള്ള രാജ്യമാണ്. അപ്പോഴും ചില ചോദ്യങ്ങള് ഉയരുന്നുണ്ട്. രാഷ്ട്രശില്പികള് സ്വപ്നം കണ്ട പോലൊരു സ്വാതന്ത്ര്യം എല്ലാ ജനങ്ങള്‍ക്കും ഒന്നുപോലെ ലഭിക്കുന്നുണ്ടോ? സമത്വം എന്നതു ജാതി വ്യവസ്ഥകള്‍ക്കുള്ളില് ഇന്നും വീര്‍പ്പുമുട്ടുന്ന ഒന്നല്ലേ? സാമ്പത്തിക സമത്വം ഗ്രാമങ്ങളിലും നഗരങ്ങളിലും ഒന്നുപോലെയാണോ? 73 വര്‍ഷങ്ങള്‍ക്കിപ്പുറവും സ്ത്രീകളുടേയും കുഞ്ഞുങ്ങളുടേയും ദൈന്യതയ്ക്ക് അറുതിയായോ?\nശരിയാണ്, രാജ്യം ഇനിയും മുന്നേറാനുണ്ട്. പലപ്പോഴും കളങ്കിതമായ രാഷ്ട്രീയ നിലപാടുകള് ഭരണഘടന വിഭാവനം ചെയ്തിട്ടുള്ള അടിസ്ഥാന പ്രമാണങ്ങളെ ചോദ്യം ചെയ്തും പരിഹസിച്ചും മുന്നേറുന്നതു നാം കാണുന്നുണ്ട്.\nഎങ്കിലും നമുക്ക് ആശ്വസിക്കുവാനുള്ളത് ഏറെയുണ്ട്. രാജ്യം മുന്നേറുകയാണ്, വിവര സാങ്കേതിക വിദ്യയിലും, അടിസ്ഥാന വിദ്യാഭ്യാസ രംഗത്തും, ആരോഗ്യരംഗത്തും നാം മുന്നേറുകയാണ്. കൃഷിയില് പഞ്ചവത്സര പദ്ധതികള് തുടക്കമിട്ട പുത്തന് ഉര്‍ജ്ജം ഭക്ഷ്യധാന്യ രംഗത്തു സ്വയംപര്യാപ്തതയിലേക്കു രാജ്യത്തെ ഉയര്‍ത്തി. ഇനിയും ബൃഹത് പദ്ധതികള് പലതും രാജ്യത്തു കടന്നു വരുവാന് തുടങ്ങുന്നു. ഗ്രാമങ്ങളും സ്വയം പര്യാപ്തത നേടുന്നതോടെ നഗരങ്ങളിലേക്കുള്ള ഒഴുക്കും, അതുവഴി നഗരങ്ങളില് സംഭവിക്കുന്ന തിക്കിനും തിരക്കിനും അറുതി വരും. നമുക്കു നല്ലതു സ്വപ്നം കാണാം. അത്ര കെട്ടതൊന്നുമല്ല ഭാരതത്തിന്റെ ഭാവി. ഒപ്പം അഭിമാനിക്കാം, ഭാരത പൗരനാണ് എന്നതില്.\nഎന്റെ രാജ്യത്തിന് ഏറെ അഭിമാനത്തോടെ എല്ലാവിധ ഭാവുകങ്ങളും നേരുന്നു ഈ റിപ്പബ്ലിക് ദിനത്തില്.


പൂനെ: പ്രധാനമന്ത്രി നരേന്ദ്ര മോദിക്കായി ക്ഷേത്രം നിർമിച്ച് ബിജെപി പ്രവർത്തകൻ. അയോദ്ധ്യയിൽ രാമക്ഷേത്രം നിർമിച്ച പ്രധാനമന്ത്രിയോടുളള ആദരസൂചകമായാണ് നടപടി. ക്ഷേത്രത്തിനുളളിൽ മോദിയുടെ അർദ്ധകായ പ്രതിമ പ്രതിഷ്ഠിച്ചു.\nമഹാരാഷ്ട്രയിലെ പൂനെയിലാണ് സംഭവം. റിയൽ എസ്റ്റേറ്റ് ഏജന്റായ മയൂർ മുണ്ടെ എന്ന വ്യക്തി പൂനെയിലെ അന്ധ് മേഖലയിലാണ് ക്ഷേത്രം പണികഴിപ്പിച്ചത്. മോദി പ്രധാനമന്ത്രിയായതിന് ശേഷം നിരവധി വികസന പ്രവർത്തനങ്ങൾ നടത്തിയിട്ടുണ്ടെന്ന് ഇയാൾ പറയുന്നു. ജമ്മു കശ്മീരിലെ ആർട്ടിക്കിൾ 370 റദ്ദാക്കൽ, അയോദ്ധ്യയിൽ രാമക്ഷേത്രം പണിയൽ, മുത്തലാഖ് നിർത്തലാക്കൽ തുടങ്ങിയ വിഷയങ്ങൾ വിജയകരമായി കൈകാര്യം ചെയ്തതായും ഇയാൾ പറയുന്നു.\nഅയോദ്ധ്യയിൽ രാമക്ഷേത്രം നിർമ്മിച്ചയാൾക്ക് ഒരു ദേവാലയം ഉണ്ടായിരിക്കണമെന്ന് ഞാൻ കരുതി. അതിനാലാണ് എന്റെ സ്വന്തം സ്ഥലത്ത് ഈ ക്ഷേത്രം നിർമ്മിക്കാൻ തീരുമാനിച്ചതെന്നും മയൂർ മാദ്ധ്യമങ്ങളോട് പറഞ്ഞു. ഏകദേശം 1.6 ലക്ഷം രൂപ ചിലവിലാണ് ക്ഷേത്രം നിർമിച്ചത്.


May 16, 2014 , ജോര്‍ജ്ജ് മണ്ണിക്കരോട്ട്\nഅടുത്ത സമയത്ത് സൂര്യ എന്ന ചാനലില് കണ്ട ‘ചാമ്പ്യന്‍സ്’ എന്ന പരിപാടി തികച്ചും വ്യത്യസ്ഥവും വേറിട്ടതുമായിരുന്നു. വികലാംഗരുടെയും, അംഗഭംഗം സംഭവിച്ചവരുടെയും കലാ പ്രകടനമായിരുന്നു അത്. അതില് കുരുടര്, ചെകിടര്, മൂകര്, കൈ കാലുകള്‍ക്ക് സ്വാധീനമില്ലാത്തവര്, അസുഖം കാരണം അംഗ വൈകല്യം സംഭവിച്ചവര്, അപകടത്തില് പെട്ട് അംഗഭംഗം നേരിട്ടവര് എന്നു വേണ്ട ഏതു വിധ ശാരീരിക വൈകല്യങ്ങള് ഉണ്ടാകാമോ അങ്ങനെയുള്ളവരെ ഉള്‍പ്പെടുത്തിക്കൊണ്ടുള്ള ഒരു കലാ മത്സരം, ചാമ്പ്യന്‍സ്.\nഅംഗഭഗമോ, അംഗവൈകല്യമോ സംഭവിച്ചവരെങ്കിലും അവരുടെ മുഖത്തെ സന്തോഷം, അവരുടെ ചുണ്ടില് വിരിയുന്ന പുഞ്ചിരി, അവരുടെ മനസ്സിന്റെ നിറവ്, അവരുടെ പെരുമാറ്റത്തില് പ്രസരിക്കുന്ന ആനന്ദം; എല്ലാം ആരെയും ആകര്‍ഷിക്കുന്നതായിരുന്നു. വികലാംഗര് സമൂഹത്തില് ഒറ്റപ്പെട്ട് ജീവിതത്തില് ദുഃഖവും സഹിച്ചാണ് ജീവിക്കുന്നതെന്ന് പൊതുവെ ധാരണയുണ്ട്. എന്നാല് അങ്ങനെയുള്ളവരുടെ സന്തോഷം കണ്ടപ്പോള് അതേക്കുറിച്ച് കൂടുതല് ചിന്തിക്കാന് കാരണമായി. സന്തോഷം എന്താണ്? എവിടെയാണ്? എങ്ങിനെയാണ്? ആരാണ് സന്തോഷം അനുഭവിക്കുന്നത്? എങ്ങനെയാണ് സന്തോഷം അനുഭവിക്കേണ്ടത്? സന്തോഷം അനുഭവിക്കാന് എന്ത് ചെയ്യണം? എന്തുകൊണ്ടാണ് എല്ലാവരും സന്തോഷം അനുഭവിക്കാത്തത്? അങ്ങനെ ഈ വിഷയത്തെക്കുറിച്ചുള്ള വിവിധങ്ങളായ ചിന്തകള് എന്റെ മനസ്സിലൂടെ കടന്നുപോയി. ആദ്യമായി സന്തോഷം എന്താണെന്നതിനെക്കുറിച്ചുള്ള ഒരു അന്വേഷണമായിരുന്നു.\nസുപ്രസിദ്ധ ചിന്തകനും എഴുത്തുകാരനും ബുദ്ധിജീവിയുമായ ഡെയ്ല് കാര്‍നറി സന്തോഷത്തെക്കുറിച്ച് ഇങ്ങനെ പറയുന്നു. സന്തോഷം ഏതെങ്കിലും ബാഹ്യാവസ്ഥകളെ ആശ്രയിച്ചല്ല നമ്മുടെ മനോഭാവമാണ് അതിനെ നയിക്കുന്നത്. മാര്‍ടിന് സെലിഗ്മന് എന്ന മഃനശ്ശാസ്ത്രഞ്ജന്റെ സിദ്ധാന്തപ്രകാരം ‘ജീവിതത്തില് സുഖവും ആനന്ദവും അനുഭവിക്കുകയും ഒരു നല്ല ജീവിതമാണ് നയിക്കുന്നത് എന്ന ചിന്ത ഉണ്ടാകുകയും ജീവിതത്തിന് അര്‍ഥവും പ്രാധാന്യവും ഉണ്ടന്ന അറിവ് ഉണ്ടാവുകയും ചെയ്യുംമ്പോള് സന്തോഷം ഉണ്ടാകുന്നു’. ഇതില് നിന്നെല്ലാം ഒരു കാര്യം വ്യക്തമാണ്. സന്തോഷം നമ്മുടെ മനോഭാവത്തില് അധിഷ്ഠിതമാണെന്നുള്ളത്.\nസന്തോഷം സംതൃപ്തിയുടെ അടയാളമാണ്. അങ്ങിനെ സംതൃപ്തി സന്തോഷത്തിന്റെ മുഖ്യ ഘടകമായി മാറുന്നു. ഉള്ളതു കൊണ്ട് തൃപ്തിപ്പെട്ടെങ്കില് മാത്രമേ സംതൃപ്തി അനുഭവപ്പെടാന് കഴിയുകയുള്ളു. സന്തോഷവും സംതൃപ്തിയും ഉണ്ടാകുമ്പോള് ജീവിതത്തില് സമാധാനം കൈവരുന്നു. ‘സന്മനസ്സുള്ളവര്‍ക്ക് സമാധാനം’ എന്നാണല്ലോ ബൈബിളില് പറഞ്ഞിരിക്കുന്നത്. അവിടെയും മനോഭാവമാണ് സമാധാനത്തിന്റെ ആധാരശില. ചുരുക്കത്തില് ഒരു നല്ല ജീവിതമാണ് തങ്ങള് നയിക്കുന്നതെന്നും ജീവിതത്തിന് അര്‍ത്ഥവും പ്രാധാന്യവുമുണ്ടെന്ന മനോഭാവം വളരുകയും ചെയ്യുംമ്പോള് സംതൃപ്തിയും, സന്തോഷവും, സമാധാനവും അനുഭവിക്കാന് കഴിയുന്നു. അതിന് വലിയ പണക്കാരനാകേണ്ടതില്ല. ഉന്നത പദവിയോ സ്ഥാനവലിപ്പമോ കാരണമല്ല. എത്രയുണ്ടന്നുള്ളതല്ല, എത്ര അനുഭവിക്കാന് കഴിയുന്നു എന്നതാണ് പ്രധാനം. അങ്ങിനെയുള്ളവര്‍ക്ക് മാത്രമേ സന്തോഷം പങ്കിടാനും പങ്കുവയ്ക്കാനും കഴിയുകയുള്ളു.\nലോകത്ത് അസമാധാനമാണ് സകല വിപത്തിനും കാരനമെന്ന് പറയേണ്ടതില്ലല്ലോ, അതുപോലെ തന്നെ ജീവിതത്തിലും. ബൈബിളില് പ്രത്യേകിച്ച് പുതിയ നിയമത്തില് ഉടനീളം സമാധാനത്തിന് ഊന്നല് നല്‍കിയിരിക്കുന്നതായി കാണാം. അത് യേശുവിന്റെ ജനനത്തെക്കുറിച്ച് മാലാഖ മറിയത്തോട് അറിയിക്കുന്നത് മുതല് ആരംഭിച്ചിരിക്കുന്നു. ‘കൃപ നിറഞ്ഞവളെ നിനക്ക് സമാധാം.’ യേശു കൃസ്തുവിന്റെ ഗിരി പ്രഭാഷണത്തില് സമാധാനത്തിന് പ്രത്യേക സ്ഥനം കല്പ്പിച്ചിരിക്കുന്നു. ‘സമാധാനം സ്ഥാപിക്കുന്നവര് ഭാഗ്യവാന്മാര്…’ അവസാനം മരണത്തിലേക്ക് വിധിക്കും മുന്‍പ് യേശു കൃസ്തു ശിഷ്യന്മാരോട് പറഞ്ഞു. ‘എന്റെ സമാധാനം ഞാന് നിങ്ങള്‍ക്ക് നല്‍കുന്നു. ലോകം നല്‍കുന്നതു പോലെയല്ല ഞാന് നല്‍കുന്ന സമാധാനം.’ അതുപോലെ ഉയര്‍ത്തെഴുനേറ്റ യേശു കൃസ്തുവിന് സമാധാനം ആശംസിച്ചുകൊണ്ടാണ് എല്ലായെപ്പോഴും ശിഷ്യന്മാര്‍ക്ക് പ്രത്യക്ഷപ്പെട്ടത്.\nഈ സമാധാനത്തിന്റെ തുടര്‍ച്ചയെന്നോണം കൃസ്ത്യാനികളുടെ വിശുദ്ധ കുര്‍ബ്ബാനയില് പുരോഹിതന് പത്തിലധികം പ്രാവശ്യം ‘നിങ്ങള്‍ക്കെല്ലാവര്‍ക്കും സമാധാനമുണ്ടായിരിക്കട്ടെ’ എന്ന് ആശംസിക്കുന്നു. എന്നു മാത്രമല്ല ‘സമാധാനത്താലെ പോകുവിന്’ എന്ന ആശീര്‍വാദത്തോടെയാണ് വിശുദ്ധ കുര്‍ബ്ബാന അവസാനിപ്പിക്കുന്നതും.\nഭഗവത് ഗീതയിലും സുഖം അല്ലങ്കില് സന്തോഷത്തെക്കുറിച്ച് പരാമര്‍ശിക്കുന്നുണ്ട്. 18ആം അധ്യായത്തില്3വിധ സുഖ (സന്തോഷം) ത്തെക്കുറിച്ച് പ്രതിപാദിച്ചിട്ടുണ്ട്. സാത്വികസുഖം, താമസസുഖം, രാജസസുഖം. ഇതില് ഉത്തമമായിട്ടുള്ളത് സ്വാഭാവികമായും സാത്വികസുഖമാണല്ലോ.\n‘യത്തോദഗ്രേ വിഷമിവ പരിണാമേമൃതോപമം\nതല് സുഖം സാത്വികം പ്രോക്തമാത്മബുദ്ധിപ്രസാദം’\nയാതൊരു സുഖം ആദ്യം വിഷം പോലെയും അവസാനത്തില് അമൃതം പോലെയുമിരിക്കുന്നുവോ, ആത്മ ബുദ്ധി പ്രസാദത്താലുണ്ടാകുന്ന ആ സുഖം സാത്വികമെന്നു പറയപ്പെടുന്നു’\nചുരുക്കത്തില് കഠിനാദ്ധ്വാനത്തില് നിന്നോ കഠിന ദുഖത്തില് നിന്നോ ആരംഭിക്കുന്ന പ്രവര്‍ത്തികളോ സം‌രംഭങ്ങളോ സ്വന്തം നന്മ കൊണ്ടും ഹൃദയത്തിന്റെ നിര്‍മ്മലത കൊണ്ടും അവസാനം സുഖമായി അല്ലങ്കില് സന്തോഷമായി പരിണമിക്കുന്നുവോ അതാണ് സാത്ത്വിക സുഖം. ഇവിടെ സ്വന്തം അദ്ധ്വാനത്തിലൂടെ നേടിയെടുക്കുന്ന സുഖമാണ് യഥാര്‍ത്ഥ സുഖം അല്ലങ്കില് സന്തോഷം. അത് നമ്മുടെ ഹൃദയ നൈര്‍മല്യത്തിലും മഃനശുദ്ധിയിലും അധിഷ്ഠിതമാണെന്ന് വ്യംഗ്യം. അങ്ങനെയുള്ള നേട്ടത്തില് തൃപ്തരാവുന്നവരുടെ മുഖത്ത് സംതൃപ്തിയുടെ പ്രത്യക്ഷ ലക്ഷണമായ സന്തോഷം കളിയാടുമെന്നുള്ളതിന് സംശയമില്ല. ഇവിടെ പലരും കരുതുന്ന സാമ്പത്തിക നേട്ടം സുഖത്തിനോ സന്തോഷത്തിനോ കാരണമാകുന്നില്ല.\nകോടീശ്വരനായിട്ടും ജീവിതത്തില് സുഖമോ, സംതൃപ്തിയോ, സന്തോഷമോ, അനുഭവിക്കാതെ അസമാധാനത്തിലും, അസന്തോഷത്തിലും കഴിയുന്നവരാണ് കൂടുതലും. ഇനിയും സമ്പാദിക്കണമെന്ന തൃഷ്ണ അവരെ മാനസിക വിഭ്രാന്തിയിലേക്കും അസമാധാനത്തിലേക്കും നയിക്കുന്നു. അതുകൊണ്ടാണല്ലോ കോടികള് സമ്പാദിച്ചാലും വീണ്ടും വീണ്ടും വെട്ടിപ്പിടിക്കണമെന്ന വ്യഗ്രതയില് അഴിമതികള് ആവര്‍ത്തിക്കുന്നത്. അത്യാഗ്രഹമെന്ന ചേതോവികാരം ജനങ്ങളെ വഴിതെറ്റിക്കുന്നു. ഇക്കാര്യം മഹാത്മാ ഗാന്ധി അസന്ദിഗ്ദ്ധമായി വ്യക്തമാക്കിയിട്ടുണ്ട്. അദ്ദേഹം പറഞ്ഞു, ഈ ലോകം ഏതൊരു മനുഷ്യനും വേണ്ടുവോളം തൃപ്തിപ്പെടുന്നതിനാവശ്യമായ എല്ലാം നല്‍കിയിട്ടുണ്ട്. എന്നാല് എല്ലാവരുടെയും അത്യാഗ്രഹത്തിന് വേണ്ടത്ര ഇല്ലതാനും. ആഗ്രഹം അതിരു കവിയുമ്പോള് അത്യാഗ്രഹം വിത്തുപാകുന്നു. പിന്നീട് ആ അത്യാഗ്രഹത്തിന്റെ വിഷവിത്ത് വളര്‍ന്ന് പന്തലിക്കും. ക്രമേണ അത് ഏതുതരം വിപത്തിനും കാരണമാകുകയും, മാനസീകവും, സാമ്പത്തീകവുമായ സംഘര്‍ഷത്തിലേക്ക് നയിക്കുകയും ചെയ്യുന്നു.\nഎന്നാല് ഇതൊന്നുമില്ലാതെ മനോഭാവം കൊണ്ടു മാത്രം ഉള്ളത് കൊണ്ട് തൃപ്തിപ്പെട്ട് സന്തോഷം അനുഭവിക്കുന്ന ഒരു കൂട്ടരുണ്ട്. അത് സാധാരണക്കാരെ പോലെ ശാരീരിക പ്രാപ്തി ഉള്ളവരല്ലന്നുള്ളതാണ് പ്രത്യേകത. അവരാണ് വികലാംഗരും, അംഗഹീനരും. ഇന്ത്യയില് പൊതുവെ ഇത്തരക്കാരെ ഒറ്റപ്പെടുത്തി, പലപ്പോഴും നികൃഷ്ടജീവികളായിട്ട് പോലും കരുതി പെരുമാറുന്നത് കാണാം. അതിന് വ്യക്തമായ ഉദാഹരണമാണ് അംഗവൈക്ല്യമുള്ളവരെ ആ വിധത്തില് സമൂഹത്തില് അറിയപ്പെടുന്നത്. അങ്ങനെയാണല്ലോ പൊട്ടന്, ചട്ടന്, പൊട്ടക്കണ്ണന്, ചെന്വന്, മുറിക്കയ്യന്, ഒറ്റക്കയ്യന്, ഊമ, കുള്ളന്, കൂനന് എന്നു വേണ്ട എന്തെല്ലാം പേരുകള്. മാത്രമല്ല അവരെ സമൂഹത്തില് നിന്നും വേര്‍പ്പെട്ടവരായി മാറ്റി നിര്‍ത്തുകയും ചെയ്യുന്നു. എന്നാല് അമേരിക്ക പോലുള്ള പാശ്ചാത്യ രാജ്യങ്ങളില് അംഗഹീനര്‍ക്ക് പ്രത്യേകം പരിഗണന നല്‍കി അവരെ സമൂഹത്തിന്റെ ഒരു ഭാഗമാക്കി മാറ്റുന്നത് ഇവിടെ വിസ്മരിക്കുന്നില്ല.\nഅംഗഹീനര്‍ക്കും, വികലാംഗര്‍ക്കും സാധാരണക്കാരെ പോലെ എല്ലാ വിധ വികാരങ്ങളും, കഴിവുകളും ദൈവം കൊടുത്തിട്ടുണ്ടന്ന കാര്യം അവരെ അവഗണിക്കുന്ന സമൂഹം മനസ്സിലാക്കുന്നില്ല. അവരുടെ കഴിവുകള് ലോകത്തിനു മുന്‍പില് വെളിപ്പെടുത്താനുള്ള ശ്രമമായിരുന്നു സൂര്യ ടി.വി ഏറ്റെടുത്തത്. അവരുടെ കലാ പ്രകടനങ്ങള് എത്ര മികച്ച കലാകാരന്മാരെ പോലും അത്ഭുതപ്പെടുത്തുന്നതായിരുന്നു. വിധികര്‍ത്താക്കളായ എം ജി ശ്രീകുമാറും മുന്‍കാല സിനിമാ നടി ലക്ഷ്മിയും സ്വയം മറന്ന് അവരുടെ കലാ പ്രകടനങ്ങള് ആസ്വദിച്ചു. പരിപാടിയില് പങ്കെടുത്തവരെ പ്രശംസിക്കാന് അവര്‍ക്ക് വാക്കുകള് പോരാതായി.\nഅന്ധതയുടെ നൃത്തത്തില് ഒറ്റക്കായാലും, സംഘമായിട്ടായാലും ഒരു ചുവടോ താളമോ പിഴയ്ക്കാതെ പരിപൂര്‍ണ്ണ കൃത്യതയും സൂക്ഷമതയും നിലനിന്നു. പരിചയ സമ്പന്നരായ നര്‍ത്തകരെക്കാളും മിന്നല് പ്രകടനങ്ങള് കാഴ്ച്ച വയ്ക്കുമ്പോഴും അന്ധരുടെ സംഘനൃത്തത്തില്, തമ്മിലുള്ള അകലമോ നിശ്ചിത സ്ഥാനമോ തെല്ലുപോലും തെറ്റുന്നില്ല. കാലുകളും, കൈകളും തളര്‍ന്നവര് മധുരമായി പാടുന്നു, മുഖചലനം കൊണ്ട് മറ്റൊരു മായാലോകം സൃഷ്ടിക്കുന്നു. കൈകളില്ലാത്തവര് കാല് കൊണ്ട് ഭംഗിയായി എഴുതുന്നു, ചിത്രം വരയ്ക്കുന്നു. കാലിനും കൈക്കും സ്വാധീനമില്ലാത്തവര് വായില് പേന കടിച്ച് പിടിച്ച് എഴുതുന്നു, ബ്രഷ് ഉപയോഗിച്ച് വരയ്ക്കുന്നു. കാലുകള് തളര്‍ന്നവര് കൈകൊണ്ടും, ശരീരം കൊണ്ട് മാത്രം നൃത്ത വിസമയം കാഴ്ച്ചവയ്ക്കുന്നു. ജന്മനാ ഒരു കാല് മാത്രമുള്ള തിരുവനന്തപുരംകഅരി വന്ദനയുടെ ഒറ്റക്കാലു കൊണ്ടുള്ള നൃത്തം മികച്ച നര്‍ത്തകരെ പോലും വെല്ലുന്നതായിരുന്നു. അവള് തളികയില് ജലഭരണിയുമായി തളികയില് കയറി നിന്ന് ഒറ്റക്കാലില് നൃത്തം ചെയ്യുന്നത് സദസ്യര് ശ്വാസമടക്കി വീക്ഷിക്കുന്നത് കണ്ടു. തളികയുടെ ബാലന്‍സ് ശരിയാകണ്മെങ്കില് രണ്ട് കാലും വേണ്ടിടത്താണ് ഒറ്റക്കാലുകൊണ്ടുള്ള ഈ സാഹസം.\nസ്റ്റേജില് വര്‍മ്പോള് ഈ വികലാംഗരുടെയും, അംഗഹീനരുടെയും മുഖത്തെ സന്തോഷമാണ് കാണേണ്ടിയിരുന്നത്. ആരെയും ആകര്‍ഷിക്കുന്ന പുഞ്ചിരിയും, മനസ്സിന്റെ നിറവില് വിരിയുന്ന ചിരിയും സംസാരത്തിലെ സംതൃപ്തിയും അവരുടെ ജീവിതത്തിലെ സന്തോഷം വിളിച്ച് പറയുന്നതായിരുന്നു. അവര്‍ക്ക് കോടികളില്ല, എന്നാല് മനസ്സിന്റെ സംതൃപ്തിയാണ് അവരുടെ കോടികള്. ആ സംതൃപ്തിയാണ് അവരുടെ സന്തോഷത്തിന്റെ അടിസ്ഥാനവും. അത്യാഗ്രഹത്തിന്റെ അതിപ്രസരം കൊണ്ട് അതിരുകളില്ലാത്ത ലോകം വെട്ടിപ്പിടിക്കാനുള്ള വ്യഗ്രതയില് ഉള്ള സന്തോഷം കൂടി ഇല്ലാതാക്കുന്നവര് ഇത്തരത്തിലുള്ള അംഗഹീനരെ കണ്ട് പഠിക്കേണ്ടതാണ്. അവിടെയാണ് സന്തോഷത്തിന്റെ സമവാക്യങ്ങള്.\n28-ന്റെ തിളക്കമാര്‍ന്ന 117.5 പവന്റെ സ്വര്‍ണ്ണക്കപ്പ് കൈക്കലാക്കാന് സ്‌കൂള് കലോത്സവ വേദിയില് വീര്യം പാരമ്യതയിലെത്തും\nമുഖ്യമന്ത്രിക്കെതിരെ വി. ശിവന്‍കുട്ടി ഹൈകോടതിയില്\nബജറ്റ് ആര് അവതരിപ്പിക്കണമെന്ന് മുഖ്യമന്ത്രി ഉമ്മന് ചാണ്ടി തീരുമാനിക്കുമെന്ന് സുധീരന്


"സ്ത്രീകളുടെ സ്വയംഭോഗം ചര്‍ച്ച ചെയ്യുന്നതിന്റെ ഉദ്ദേശം എന്താണ്? ആര്‍ത്തവത്തേക്കുറിച്ച് സംസാരിച്ചാല് സ്ത്രീശാക്തീകരണം ഉണ്ടാകുമോ?", ഭാരതസ്ത്രീകള്‍തന് ഭാവശുദ്ധി കൈമോശം വരരുതെന്ന് ബാലചന്ദ്രമേനോന് | Reporter Live\n“സ്ത്രീകളുടെ സ്വയംഭോഗം ചര്‍ച്ച ചെയ്യുന്നതിന്റെ ഉദ്ദേശം എന്താണ്? ആര്‍ത്തവത്തേക്കുറിച്ച് സംസാരിച്ചാല് സ്ത്രീശാക്തീകരണം ഉണ്ടാകുമോ?”, ഭാരതസ്ത്രീകള്‍തന് ഭാവശുദ്ധി കൈമോശം വരരുതെന്ന് ബാലചന്ദ്രമേനോന്\nBy Web Desk\tMarch 11, 2019 10:30 pm A+ A-\nസ്ത്രീകളുടെ ആര്‍ത്തവം, സ്വയംഭോഗം എന്നിവ ചര്‍ച്ച ചെയ്യുന്ന കാര്യത്തില് കടുത്ത യാഥാസ്ഥിതിക നിലപാടുമായി സംവിധായകന് ബാലചന്ദ്രമേനോന്. വനിതാ ദിനവുമായി ബന്ധപ്പെട്ട് ഒരു പത്രം സ്ത്രീകളുടെ സ്വയംഭോഗത്തേക്കുറിച്ച് തുറന്ന ചര്‍ച്ച നടത്തിയതാണ് ബാലചന്ദ്രമേനോനെ അവസാനമായി ചൊടിപ്പിച്ചത്.\nആര്‍പ്പോ ആര്‍ത്തവം പോലുള്ള പരിപാടികളും അദ്ദേഹത്തെ അസ്വസ്ഥനാക്കുന്നു. ഭാരതസ്ത്രീകള്‍തന് ഭാവശുദ്ധി കൈമോശം വരരുതെന്ന് ഒരു ഉപദേശവും ബാലചന്ദ്രമേനോന് മേനോന് സ്ത്രീകള്‍ക്ക് നല്‍കുന്നുണ്ട്. പൊതുവില് എങ്ങനെ ഒരു ‘ഉത്തമകുലസ്ത്രീ’യാകാം എന്നതില് ഒരു പഠനംതന്നെയാണ് ബാലചന്ദ്രമേനോന് നടത്തുന്നത്.\nസ്ത്രീ പുരുഷന് തുല്യയാകും എന്ന തോന്നല്‍കൊണ്ടാണ് സ്വയംഭോഗത്തേക്കുറിച്ച് ചര്‍ച്ച ചെയ്യുന്നത്, കിടക്കറ വിവരങ്ങളുടെ ഓഡിയോ ക്ലിപ്പുകള് പോലെയാണ് ഈ ചര്‍ച്ചകള്, സ്വകാര്യതയില് ആവോളം ആസ്വദിക്കാവുന്ന യുടൂബ് ഓഡിയോ/വീഡിയോകള് ന്യായീകരിക്കാനാകാത്ത പ്രവണതയാണ്, സ്ത്രീശാക്തീകരണം ഉറപ്പായും ഉണ്ടാകും എന്ന ധാരണമൂലമാണ് ആര്‍ത്തവത്തേക്കുറിച്ച് ചര്‍ച്ചകളുണ്ടാകുന്നത്, സ്ത്രീകള്‍ക്കു പരസ്യമായി സംവദിക്കാന് ആര്‍ത്തവവും സ്വയംഭോഗവും വിഷയങ്ങളായി കണ്ടെത്തുന്നവരുടെ കെണിയില് ‘ഭാരതസ്ത്രീകള് തന് ഭാവശുദ്ധി’ കൈമോശം വരരുത്, സ്ത്രീകള് മേധാവിത്തം വഹിക്കുന്ന സിനിമ എന്നുംമറ്റുമുള്ള വാര്‍ത്തകള് പുരുഷ സാന്നിധ്യം വര്‍ജ്യമാണ് എന്ന സന്ദേശം നല്‍കും, പെണ്ണായാല് ഇച്ചിരി നാണം വേണം, വനിതാ ജഡ്ജി വേണം എന്ന ആവശ്യം സ്ത്രീകള്‍ക്ക് നാണമായതിനാല് ഉണ്ടാകുന്നതാണ് തുടങ്ങിയ ‘മനോഹരമായ’ ഒരുകൂട്ടം ആശയങ്ങള് ബാലചന്ദ്രമേനോന് പങ്കുവയ്ക്കുന്നു.\nഅദ്ദേഹം സോഷ്യല് മീഡിയയില് കുറിച്ചത് താഴെ വായിക്കാം.\nഅലസമായ മൗനത്തിനു ശേഷം വീണ്ടും..\nഏവർക്കും സുഖമെന്ന് കരുതട്ടെ..\nനന്നായി വിശന്നാൽ മാത്രമേ മൃഗങ്ങൾ ഭക്ഷണത്തിനായി ഇരയെ കൊല്ലാറുള്ളു എന്ന് കേട്ടിട്ടുണ്ട് . അതായത്, ഏതു നേരവും ‘ചക്കാത്തിനാണെങ്കിൽ ‘ പ്രത്യേകിച്ചും , ഒരു മടിയുമില്ലാതെ ഭക്ഷിക്കുന്ന മഹാമനസ്കത മനുഷ്യന് സ്വന്തം …\nതുടക്കത്തിലേ ഒന്ന് പറഞ്ഞോട്ടെ.. ഞാൻ ഒരു സ്ത്രീ വിദ്വേഷിയല്ല എന്ന് മാത്രമല്ല ചിന്തകളിലും വാക്കുകളിലും ആഖ്യാനങ്ങളിലും സ്ത്രീത്വത്തെ ബഹുമാനിക്കുന്ന ആൾ ആണെന്നുള്ളതിനു എന്റെ ഇന്നു വരെയുള്ള സിനിമകൾ തന്നെ സാക്ഷ്യം. നാം ജീവിക്കുന്ന സമൂഹത്തിന്റെ ശീലുകൾ കണ്ടാണ് നാം പെരുമാറുന്നത് അല്ലെങ്കിൽ പെരുമാറേണ്ടത് എന്ന് ഞാൻ വിശ്വസിക്കുന്നു . എന്തെങ്കിലും കാട്ടിക്കൂട്ടിയിട്ടു ” ഇന്നലെ ചെയ്തോരബദ്ധം നാളത്തെ ആചാരമാകാം ‘എന്ന ഉദ്ധരണിയിൽ ആശ്വാസം കണ്ടെത്തരുത് . ഭരണഘടനയിൽ തന്നെ കീഴ് വഴക്കങ്ങൾക്കു (CUSTOMS) അങ്ങേയറ്റത്തെ വില നാം കല്പിക്കാറുമുണ്ട് .നമുക്ക് നമ്മെ വെളിവാക്കാനുള്ള സ്വാതന്ത്ര്യം മൗലികാവകാശങ്ങൾ അനുവദിക്കുന്നുമുണ്ട് .ഇത്രയും പരത്തിപറഞ്ഞതിന് ശേഷം കാര്യത്തിലേക്കു കടക്കാം …\nഇന്നലെ വനിതാദിനവുമായി ബന്ധപ്പെട്ടു മാധ്യമങ്ങൾ പലരീതിയിൽ ബോധവൽക്കരണം നടത്തുന്നുണ്ടായിരുന്നു. ലിംഗവ്യത്യാസം ഒരിക്കലും കാണിക്കരുത് എന്ന അടിസ്ഥാനതത്വമാണ് എല്ലാറ്റിനും ആധാരം. എന്നാൽ LADIES FIRST , LADIES ONLY എന്നീ പ്രയോഗങ്ങൾ സുലഭമായി ഇപ്പോഴും അത്യാവശ്യങ്ങൾക്കു ഉപകാരപ്പെടുന്നുമുണ്ട്. എന്തിനധികം പറയുന്നു ..”. ഒരു സ്ത്രീയോട് അങ്ങിനെ പറയാമോ , പെരുമാറാമോ എന്ന് വേണ്ട ഒരു സ്ത്രീ നിൽക്കുമ്പോൾ അങ്ങിനെ ഒരു സംസാരമുണ്ടാകാമോ ” എന്ന് വരെ വാദിക്കുന്ന സദാചാരക്കാർക്കും ഇന്നും ഒരു ക്ഷാമവുമില്ല .\nഎന്താണ് ഇതിന്റെ ഉദ്ദേശം ? വനിതാ ദിനത്തിൽ ചർച്ച ചെയ്യാൻ ഈ വിഷയം തന്നെ തെരഞ്ഞെടുത്തതുകൊണ്ട്, പലരും ഗോപ്യമായി കൈകാര്യം ചെയ്യുന്ന ഒന്നിനെ ഒരു കൂസലും കൂടാതെ മഹിളകൾ പരസ്യമായി തലനാരിഴ കീറി അവലോകനം ചെയ്യുന്നതു കൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ? ഇതിനേക്കാൾ ഭംഗിയായി, നാം പുറത്തുപറയാൻ ലജ്ജിക്കുന്ന, എന്നാൽ, സ്വകാര്യതയിൽ ആവോളം ആസ്വദിക്കാൻ പറ്റുന്ന കിടക്കറവിവരങ്ങളുടെ ഓഡിയോ ക്ലിപ്പുകൾ യൂ റ്റിയൂബിൽ സുലഭമാണ്. ആ പ്രവണതയെ നാം എങ്ങിനെ ന്യായീകരിക്കും ?\nആർത്തവത്തിൽ തുടങ്ങിയാണ് ഈ അപഥസഞ്ചാരം . സ്വാമി അയ്യപ്പനെ ഒരു കാരണമാക്കി ആർത്തവം എന്ന നിരുപദ്രവമായ , ജന്തുശാസ്ത്രപരമായ ഒന്നിനെ രാഷ്ട്രീയവൽക്കരിച്ചു ‘ആർപ്പോ ആർത്തവം ‘ എന്ന ഒരു പ്രതിഭാസം വരെയാക്കി ! ആർത്തവം ഇന്നലെ ആരും കണ്ടുപിടിച്ചതല്ല .പണ്ടുകാലത്ത് . ‘പുറത്തുമാറി ‘ എന്നും ‘തീണ്ടാരിയാ ‘ എന്നുമൊക്കെ അടക്കിപറഞ്ഞിരുന്ന ഒന്നിന് ബുദ്ധിജീവികൾക്കിടയിൽ ഇടം കിട്ടിയത് ഇടക്കാലഘട്ടത്തിൽ ഏതോ പുരോഗമനസാഹിത്യകാരൻ (‘?)’ആർത്തവരക്തത്തിന്റെ ചുവപ്പു നിറത്തെ അസ്തമയ സന്ധ്യയുമായി താരതമ്യം ചെയ്തപ്പോഴാണ്..ആർത്തവത്തെപ്പറ്റി സമൂഹത്തിൽ വനിതകൾ അധരവ്യായാമം നടത്തിയാൽ സ്ത്രീ ശാക്തീകരണം ഉറപ്പായും ഉണ്ടാകുമോ ?\nഎനിക്ക് തോന്നുന്നു …സ്ത്രീയെ വില്പനച്ചരക്കാക്കുന്നത് സ്ത്രീകൾ തന്നെയാണ് . സ്ത്രീകൾക്കു പരസ്യമായി സംവദിക്കാൻ ആർത്തവവും സ്വയംഭോഗവും വിഷയങ്ങളായി കണ്ടെത്തുന്നവരുടെ കെണിയിൽ ‘ഭാരതസ്ത്രീകൾ തൻ ഭാവശുദ്ധി’ കൈമോശം വരരുത്. വനിതകളുടെ സജീവമായ ശ്രദ്ധ പതിയേണ്ട എന്തെന്തു വകകൾ നമ്മുടെ സമൂഹത്തിലുണ്ട്? യൊവ്വനയുക്തയായ ഒരു വനിതയുടെ തുറന്ന മാറിടത്തിൽ ഒട്ടിച്ചേർന്നു പാലുകുടിക്കുന്ന ഒരു ദൃശ്യം കവർ ഫോട്ടോ ആയി കാണിച്ചു നാല് കാശ് ഉണ്ടാക്കാനുള്ള കച്ചവട ശ്രമത്തെ മുലയൂട്ടൽ വാരത്തിന്റെ പെടലിക്ക് കെട്ടിവെക്കുന്ന അധമമായ ചിന്തയോട് യോജിക്കാൻ കഴിയുന്നില്ല.\nഞാൻ മനസ്സിലാക്കുന്നത് ഇവിടെ ചിലർ സ്ത്രീകളെ വെച്ച് രാഷ്ട്രീയം കളിക്കുകയാണ് . പുരുഷ സമത്വം എന്ന മോഹം കൊതിപ്പിച്ചു മാധ്യമങ്ങ്ങളും സംഘടനകളും ചുടു ചോറ് വാരിക്കുകയാണ് .ഈ അർത്ഥമില്ലാത്ത മാത്സര്യം ഒഴിവാക്കാനാണ് നാം അർത്ഥനാരീശ്വരസങ്കല്പം കണ്ടെത്തിയത് .ഞാൻ അതിന്റെ ആരാധകനാണ് . ഏതൊരു പുരുഷന്റെയും വിജയത്തിന് പിന്നിലും ഒരു സ്ത്രീയുടെ നിഴൽ ഉണ്ടാകും എന്ന് വെറുതെയല്ല പറയുന്നത് എന്ന് ഓർക്കുക .\nഅനാരോഗ്യകരമായ ഈ പ്രവണത അഭിലഷണീയമല്ല എന്ന് തന്നെയാണ് എന്റെ അഭിപ്രായം . നാം സ്വയം നന്നാവുകയും പരസ്പ്പരം സ്നേഹിക്കാനും ബഹുമാനിക്കാനും പഠിക്കുക . ഞാൻ ഇത്രയും പറഞ്ഞതുകൊണ്ട് ലോകം നന്നായിക്കോളും എന്ന ധാരണയൊന്നും എനിക്കില്ല എന്ന് കൂടി സൂചിപ്പിച്ചുകൊള്ളട്ടെ .\nപിന്നെ , പറയേണ്ടത് നിങ്ങളോടു പറഞ്ഞപ്പോൾ ഒരു ആശ്വാസം. ഇപ്പോഴത്തെ മാധ്യമ വിചാരണക്ക് ഇങ്ങനെ വിധേയരാകാൻ തുനിഞ്ഞാൽ നാളെ ഏതാനും പൂർണ്ണ ഗർഭിണികൾ ഒത്തിരുന്നു ഗർഭം ധരിക്കുന്ന വേളയിലെ മധുര സ്മൃതികൾ പങ്കു വെച്ചെന്നിരിക്കും . അതിന്റെ copyright ഗര്ഭസ്‌ഥശിശുവിനാണെന്നു പോലും ഓർക്കണമെന്നില്ല .\nഅല്ലെങ്കിലും പെണ്ണായാൽ ‘ഇച്ചിരി’ നാണം വേണം. കാവ്യഭാവന പറയുന്ന പോലേ ‘കാലുകൊണ്ട് നഖം ‘ വരയ്ക്കണം എന്നൊക്കെ പറയാൻ ഞാൻ ‘പോഴനൊ’ ന്നുമല്ല. എപ്പോഴും നാണിക്കണമെന്നുമില്ല . നാണം വരുമ്പോൾ അതിനെ തടയാതിരുന്നാൽ മതി . നാണിച്ചാൽ എന്റെ ‘മൂച്ചൊക്കെ’ പോകും എന്ന അബദ്ധധാരണ വേണ്ട . അല്ലെങ്കിൽ തന്നെ നാണമില്ലാത്ത പെണ്ണ് ഉണ്ടോ എന്ന് എനിക്ക് സംശയമാണ് .\nMar 11, 2019 10:30 pm\nബസ്സിലിരുന്ന് സ്വയംഭോഗം ചെയ്തു; ആളെ കണ്ടെത്താന് സഹായിക്കണമെന്ന് പെണ്‍കുട്ടി\nദില്ലിയില് യുവതിയെ തടഞ്ഞുവെച്ച് യുവാവ് സ്വയംഭോഗം ചെയ്തു\nജോലി സ്വയംഭോഗം; 23 ലക്ഷം വാര്‍ഷിക ശമ്പളം; ലോക പ്രശസ്ത കമ്പനിയുടെ പരസ്യം…\nട്രെയിനില് തനിക്ക് മുന്നില് സ്വയംഭോഗം ചെയ്ത യുവാവിന് പെണ്‍കുട്ടി കൊടുത്ത പണി; വീഡിയോ…\nപരിശീലനത്തിന് അഞ്ച് മിനുറ്റ് മുമ്പ് സ്വയംഭോഗം ചെയ്യുക: ബംഗലൂരുവില് വനിതാ കായിക താരങ്ങള്‍ക്ക്…


'ഹോമില് നിന്ന് വീട്ടിലേക്ക് പോകുമ്പോൾ പേടിയാകുന്നു' - Keraleeyam Web Magazine\n‘ഹോമില് നിന്ന് വീട്ടിലേക്ക് പോകുമ്പോൾ പേടിയാകുന്നു’\nNovember 4, 2021 3:46 pm\n“ഹോമില് നിന്നിറങ്ങി പത്ത് ദിവസം, അതിനുള്ളില് കല്യാണം കഴിപ്പിച്ചു.. ആ ആളുമായി തന്നെ..” പഠിക്കണം, ജോലി വാങ്ങണം- ഇതായിരുന്നു ആരതിയുടെ (പേര് യഥാർത്ഥമല്ല) സ്വപ്‌നം. എന്നാല് ആ സ്വപ്‌നങ്ങളെല്ലാം മനസ്സില് ഒതുക്കി ‘ബാക്കിയായ ജീവിതം മുന്നോട്ട് കൊണ്ടുപോവുകയാണ്’ ആരതി. വീട്ടില് ചെറിയ തോതില് തയ്യല് ജോലികള് ചെയ്യും, സഹോദരന് തുടങ്ങിയ കടയില് സഹായായി നില്‍ക്കും. കൂട്ടത്തില് ഭര്‍ത്താവും കുഞ്ഞും. “ഇതൊന്നും ആയിരുന്നില്ല എനിക്ക് വേണ്ടിയിരുന്നത്.” ആരതി തെല്ല് നീരസത്തോടെ, നെടുവീര്‍പ്പിനിടയിലും ചിരിച്ചുകൊണ്ട് പറഞ്ഞു. പ്ലസ് വണ് ക്ലാസ്സില് പഠിക്കുമ്പോഴാണ് സമീപവാസിയായ ആളില് നിന്ന് ലൈംഗികാതിക്രമം ഉണ്ടാവുന്നത്. കേസ് തുടങ്ങിയപ്പോള് അന്ന് നിര്‍ഭയ ഹോം ആയിരുന്ന വിമന് ആന്‍ഡ് ചില്‍ഡ്രന് ഹോമിലേക്ക് താമസം മാറ്റി. കേസ് മുന്നോട്ട് പോവുന്നതിനിടെ പ്ലസ്ടു തെറ്റില്ലാത്ത മാര്‍ക്കില് പാസ്സായി. കോളേജില് അഡ്മിഷനും എടുത്തു. എന്നാല് അതിനിടയില് കേസ് ഒത്തുതീര്‍പ്പാക്കുന്നതിനുള്ള ശ്രമം പ്രതിയുടേയും ആരതിയുടെ വീട്ടുകാരുടേയും ഭാഗത്ത് നിന്ന് തുടങ്ങി. ഹോമില് നിന്ന് സ്വന്തം ഇഷ്ടപ്രകാരം വീട്ടിലേക്ക് പോവുകയാണെന്ന് അറിയിച്ച് അവിടെ നിന്ന് ഇറങ്ങിയ ആരതിയെ കാത്തിരുന്നത് വിവാഹ ഓഫര് ആയിരുന്നു. “കേസ് ഒത്തുതീര്‍പ്പാക്കിയാല് എന്നെ കല്യാണം കഴിച്ചോളാമെന്ന് ആ ആള് തന്നെ പറഞ്ഞു. അങ്ങനെ കല്യാണം കഴിഞ്ഞു. വീട്ടുകാര്‍ക്കും അതായിരുന്നു വേണ്ടത്. ഇപ്പോള് കുഞ്ഞായി. ഒരു സങ്കടമേയുള്ളൂ. ഡിഗ്രിക്ക് പഠിക്കാന് പോയില്ല. പിന്നെ ഒന്നും പഠിച്ചില്ല. എന്തേലും ജോലി സ്വന്തമായി ഉണ്ടാവണമെന്ന് ആഗ്രഹിച്ചിരുന്നു. അതും നടന്നില്ല.”\nതൃശൂരിലുള്ള മോഡല് വിമന് ആന്‍ഡ് ചില്‍ഡ്രന് ഹോമിലേക്ക് മറ്റ് ജില്ലകളിലെ ഹോമുകളില് നിന്ന് പെണ്‍കുട്ടികളേയും സ്ത്രീകളേയും കൂട്ടത്തോടെ മാറ്റുന്ന തിരക്കിലാണ് സാമൂഹിക വകുപ്പ് അധികൃതര്. പോവാന് സമ്മതമില്ലാത്തവര്‍ക്ക്, വീടുകളിലേക്ക് മടങ്ങാനുള്ള സാഹചര്യമൊരുക്കാനാണ് അധികൃതരുടെ ശ്രമം. വീടുകളിലെ സുരക്ഷിതത്വം അന്വേഷണത്തില് ബോധ്യപ്പെട്ട്, വീടുകളിലും പൂര്‍ണ്ണ സുരക്ഷ ഒരുക്കി, രക്ഷിതാക്കളെ പറഞ്ഞ് മനസ്സിലാക്കി, പെണ്‍കുട്ടികളെ വീടുകളിലേക്ക് തിരികെ അയക്കുന്നതിനാണ് പ്രഥമ പരിഗണന നല്‍കുന്നതെന്ന് നിര്‍ഭയ അധികൃതരും പറയുന്നു. എന്നാല് ഹോമുകളില് നിന്ന് ഇത്തരത്തില് വീടുകളിലേക്ക് മടങ്ങിയ പെണ്‍കുട്ടികളുടെ/സ്ത്രീകളുടെ അവസ്ഥയെന്ത്? പല കാലങ്ങളില് സംസ്ഥാനത്തെ വിവിധ ഹോമുകളില് നിന്ന് വീട്ടിലേക്ക് മടങ്ങിയ 18 തികഞ്ഞവരും അല്ലാത്തതുമായ പെണ്‍കുട്ടികള്‍ക്ക് പിന്നീട് എന്ത് സംഭവിച്ചു? ഈ അന്വേഷണത്തിന്റെ ഭാഗമായി നിരവധി പെണ്‍കുട്ടികളെയും സ്ത്രീകളേയും ബന്ധപ്പെട്ടു. കേട്ടതും അറിഞ്ഞതും സര്‍ക്കാര് ഉറപ്പുകളോടും വാഗ്ദാനങ്ങളോടും ഒട്ടും പൊരുത്തപ്പെടാത്ത ജീവതവും അനുഭവങ്ങളും.\nസമ്പൂര്‍ണ്ണ സുരക്ഷ, സമൂഹത്തിന്റെ മുഖ്യധാരയിലേക്കെത്താനുള്ള പിന്തുണ, സാമ്പത്തിക ശാക്തീകരണം, നിയമസഹായം… വാഗ്ദാനങ്ങളിലും ഉറപ്പുകളിലും ഇങ്ങനെ പലതുമുണ്ട്. എന്നാല് നേര്‍ചിത്രം എന്താണെന്നത് ലൈംഗികാതിക്രമം നേരിട്ട സ്ത്രീകളിലൂടെ, അവരുടെ ജീവിതത്തിലൂടെ അറിയാം. പ്രതികളെ തന്നെ വിവാഹം ചെയ്യേണ്ടിവന്നവര്, കോടതി വിധിച്ച നഷ്ടപരിഹാരം പോലും ലഭിക്കാത്തവര്, സമ്മര്‍ദ്ദം മൂലം കേസ് ഒത്തുതീര്‍പ്പാക്കിയവര്, വിവാഹം കഴിക്കാന് ‘തയ്യാറായി’ ആദ്യം വന്നവരെ ജീവതത്തില് ചേര്‍ക്കേണ്ടി വന്നവര്, ഒന്നോ രണ്ടോ കുഞ്ഞുങ്ങളുമായി കുടുംബിനികളായവര്, വര്‍ഷങ്ങള്‍ക്കിപ്പുറവും സ്വന്തം കേസ് നടത്തിക്കാന് പോലീസ് സ്‌റ്റേഷന് കയറിയിറങ്ങുന്നവര്…\n“പോളിടെക്‌നിക് കഴിഞ്ഞ് ട്രെയിനിങ് നടന്നുകൊണ്ടിരിക്കുമ്പോഴാണ് പുറം ലോകത്ത് ജീവിക്കാന് കൊതിയായിട്ട് ഹോമില് നിന്നിറങ്ങുന്നത്. നിര്‍ഭയ തുടങ്ങിയ ആ സമയത്താണ് ഞാന് ഹോമിലെത്തുന്നത്. ആകെ ഞങ്ങള് 15 പേരേ ഉണ്ടായിരുന്നുള്ളൂ. മൂന്ന് വര്‍ഷം മുമ്പാണ് അവിടെ നിന്ന് വീട്ടിലേക്ക് പോരുന്നത്. എക്‌സാം അടുത്തിരിക്കുന്ന സമയമായിരുന്നു. എന്നാല് ട്രെയിനിങ് പൂര്‍ത്തിയാക്കാന് കഴിഞ്ഞില്ല. ‘ഒന്ന് കഴിഞ്ഞതേയുള്ളൂ, അവളെ ഇനീം തുറന്ന് വിട്ടിരിക്കുകയാണ്’ എന്ന് പറഞ്ഞ് നാട്ടുകാരും ബന്ധുക്കളുമെല്ലാം വീട്ടുകാരെ കുറ്റപ്പെടുത്തിക്കൊണ്ടേയിരുന്നു. അതുകൊണ്ട് പിന്നെ പോയില്ല. എല്ലാം അറിഞ്ഞുകൊണ്ട് മാമന്റെ മോന് കല്യാണം കഴിക്കാന് തയ്യാറായി വന്നു. വിവാഹം കഴിച്ചു.” ശാലിനി (പേര് യഥാർത്ഥമല്ല) പറയുന്നു.\nസ്‌കൂളില് പഠിക്കുന്ന സമയത്താണ് ശാലിനി നിര്‍ഭയ ഹോമിലെത്തുന്നത്. “അച്ഛനില് നിന്ന് നിരന്തരം ലൈംഗിക അതിക്രമം ഏല്‍ക്കേണ്ടി വന്നെങ്കിലും എന്താണ് സംഭവിക്കുന്നതെന്ന് പോലും നമുക്ക് അറിയില്ലല്ലോ? സ്‌കൂളില് ബയോളജി ക്ലാസ്സില് പാഠം പഠിപ്പിച്ചപ്പോഴും, അത് പിള്ളേര് തമ്മില് സംസാരിക്കുന്നത് കേട്ടപ്പോഴുമാണ് കാര്യം ചെറുതായി കത്തുന്നത്. സ്‌കൂളിലെ ചൈല്‍ഡ്‌ലൈന് ആളുകളോട് ആദ്യം കാര്യം പറഞ്ഞത്. ചൈല്‍ഡ് ലൈന് ഇടപെട്ടു. ആദ്യം ഞാന് പറഞ്ഞത് വീട്ടുകാര്‍ക്ക് വിശ്വസിക്കാന് പാടായിരുന്നു. പക്ഷെ പിന്നീട് അമ്മയ്‌ക്കൊക്കെ വിശ്വാസമായി, കേസായി. എന്നെ നിര്‍ഭയ ഹോമിലാക്കി.” എട്ടാം ക്ലാസ്സില് പഠിക്കുമ്പോള് ഹോമില് എത്തിയതാണ് ശാലിനി. ഹോമില് കഴിയുന്ന കാലയളവില് തന്നെ കേസ് തീര്‍പ്പാക്കുകയും പ്രതിക്ക് ശിക്ഷ ലഭിക്കുകയും ചെയ്തു. “വീട്ടില് അമ്മയ്ക്കും സഹോദരനും ഒപ്പം താമസിച്ച് പഠിക്കാം എന്നുകരുതിയാണ് പോളിടെക്‌നിക് കോഴ്‌സ് കഴിഞ്ഞ സമയത്ത് വീട്ടിലേക്ക് മടങ്ങിയത്. എന്നാല് വീട്ടിലേക്ക് ചെല്ലുന്ന സമയത്ത് വലിയ കുഴപ്പമുണ്ടാവില്ല. പിന്നെ എത്രനാളായാലും കുത്തീം ചുരണ്ടീംകൊണ്ടിരിക്കും. ഹോം സത്യത്തില് സ്വര്‍ഗമായിരുന്നു. പഠിക്കുന്ന കാര്യം മാത്രം നമ്മള് ചിന്തിച്ചാല് മതിയായിരുന്നു. കുറേ ആഗ്രഹിച്ച് എത്തിയ പുറംലോകം വലിയ താമസമില്ലാതെ തന്നെ വെറുത്തുപോയി. അമ്മ, അനിയന്, വല്യമ്മ, അവരുടെ മകന്, ഇവര് മാത്രമാണ് ആകെ എനിക്ക് സപ്പോര്‍ട്ട് ആയിട്ടുള്ളത്. സത്യത്തില് ഹോമില് നിന്ന് കുട്ടികള് വീട്ടിലേക്ക് പോകുന്നു എന്ന് പറയുമ്പോള് തന്നെ പേടിയാണ്. പുറത്ത് നമ്മള് ആലോചിക്കുന്ന പോലെ സ്വര്‍ഗമായിരിക്കില്ല. നമ്മള് മാത്രമായിപ്പോവും. എത്ര തന്നെ അടഞ്ഞുകിടക്കുന്നതാണെന്ന് പറഞ്ഞാലും ശരി സ്വന്തം കാലില് നില്‍ക്കാനുള്ള ധൈര്യവും ആത്മവിശ്വാസവും കെയറിങ്ങുമൊന്നും വേറൊരിടത്ത് നിന്നും എനിക്ക് കിട്ടിയിട്ടില്ല. അത് അന്ന് ഉപയോഗപ്പെടുത്താന് കഴിഞ്ഞില്ല എന്ന നിരാശയാണ്. ഇപ്പോ എന്താ, ഒരു വീട്ടമ്മ…”\nവിദ്യാഭ്യാസം, ജോലി, സ്വന്തമായ ജീവിതം ഇതെല്ലാമാണ് മറ്റേത് പെണ്‍കുട്ടികളേയും സ്ത്രീകളേയും പോലെ ഇവരും ആഗ്രഹിച്ചത്. എന്നാല് ലഭിച്ചത് മറ്റൊന്നാണ്. “അതുകൊണ്ടാണ് ഹോമുകളില് നിന്ന് വീട്ടിലേക്ക് കുട്ടികളെ അയക്കുന്നു എന്ന് പറയുന്നതിനെ എതിര്‍ക്കുന്നത്. ഹോമില് നിന്ന് പുറത്തെത്തുമ്പോള് അവരില് പലര്‍ക്കും സ്വന്തമായി ഒന്നുമില്ലാതാവുന്നു. ഒന്നും ഇല്ലാതെ ജീവിതത്തില് പല തീരുമാനങ്ങളും എടുക്കേണ്ടി വരുന്നു. വിദ്യാഭ്യാസമോ ജോലിയോ പണമോ ഒന്നും ഉണ്ടാവില്ല. കഷ്ടമാണ് പലരുടേയും കാര്യം. ഹോമില് നിന്ന് പുറത്തെത്തിയാല് പറയുന്ന നിയമസഹായങ്ങളോ സുരക്ഷിതത്വമോ ലഭിക്കുന്നില്ല. ശിക്ഷ വിധിച്ച കേസുകളില് നഷ്ടപരിഹാരം പോലും ലഭിക്കാത്തവരുണ്ട്.” മഹിളാ സമഖ്യ മുന് സംസ്ഥാന ഡയറക്ടറായിരുന്ന പി.ഇ ഉഷ പ്രതികരിച്ചു.\n“കേസ് കഴിഞ്ഞിട്ട് മൂന്ന് വര്‍ഷത്തിനടുത്തായി. ഇതുവരെ നഷ്ടപരിഹാരത്തുക കിട്ടിയിട്ടില്ല. അതും കാത്തിരിപ്പാണ്.” ലൈംഗികാതിക്രമം നേരിട്ട അസ്മയുടെ (പേര് യഥാർത്ഥമല്ല) ഉമ്മയാണ് സംസാരിക്കാൻ തയ്യാറായത്. വീടിന് സമീപത്തെ പാറമടയില് ജോലിക്കായി വന്നയാള് അതിക്രമിച്ച സമയം അസ്മ സ്‌കൂളില് പഠിക്കുകയായിരുന്നു. ഗര്‍ഭിണിയായ അസ്മയെ നാട്ടുകാര് വേട്ടയാടി. “പുറത്തിറങ്ങാന് കഴിയാത്ത തരത്തിലായിരുന്നു അവരുടെ പറച്ചില്. വാപ്പയാണ് കുട്ടീനെ ഉപദ്രവിച്ചതെന്നും നമ്മള് കള്ളക്കേസ് കൊടുക്കുകയായിരുന്നുവെന്നും നാട്ടുകാര് പറഞ്ഞത് വല്ലാതെ വേദനിപ്പിച്ചു. പുറത്തിറങ്ങിയപ്പോള് ‘കട്ടിയുള്ള തൊലിയാണല്ലോ,’ എന്നൊക്കെ നേരിട്ട് ചോദിച്ചു. ഇപ്പോഴും കുറവൊന്നും അല്ല.” അസ്മയെ നിര്‍ഭയ ഹോമിലേക്ക് മാറ്റുകയും കേസില് പ്രതി ശിക്ഷിക്കപ്പെടുകയും ചെയ്തു. കേസ് പൂര്‍ത്തിയായി അധികം വൈകാതെ അസ്മ ഷെല്‍റ്റര് ഹോമില് നിന്ന് വീട്ടിലേക്ക് വന്നു. “എല്ലാം അറിഞ്ഞിട്ടും കെട്ടാനായിട്ട് ഒരു ചെക്കന് വന്നപ്പോള് സമ്മതം പറഞ്ഞു. പക്ഷേ ഞാന് ആ വീട്ടില് ചെല്ലാന് പാടില്ല എന്നാണ് ചെക്കന്റെ വീട്ടുകാര് പറയുന്നത്. കുട്ടീനെ കണ്ടിട്ട് കുറേ നാളുകളായി. ഒരു കുഞ്ഞുണ്ട്. അതിനെ ഒന്ന് കാണാന് പോലും ആയിട്ടില്ല. എന്റെ കയ്യില് പൈസയൊന്നും ഉണ്ടായിരുന്നില്ല. അവന് ഇട്ട മാലയും ഇട്ടാണ് കല്യാണം കഴിച്ച് പോയത്. നഷ്ടപരിഹാരം കിട്ടിയാ അവള്‍ക്ക് എന്തെങ്കിലും ഉരുപ്പടിയായി കൊടുക്കണം. ഇളയ മോളുണ്ട്, അവളുടെ കാര്യമെങ്കിലും അതുകൊണ്ട് നോക്കണം.”\n“15 വയസ്സില് കല്യാണ പ്രായം ആണെന്ന് പറഞ്ഞ് കെട്ടിക്കാനായിരുന്നു വളര്‍ത്തച്ഛന് നോക്കിയത്. അയാളുടെ ഉപദ്രവം ഓര്‍ക്കാന്‍കൂടി കഴിയില്ല. അന്ന് കല്യാണം ആലോചിച്ച് വന്നയാള് തന്നെ 18 വയസ്സ് കഴിഞ്ഞപ്പോള് എന്നെ കല്യാണം കഴിച്ചു. 18 വയസ്സായപ്പോള് ഹോമില് നിന്നിറങ്ങി നേരെ കല്യാണം കഴിച്ചു. പക്ഷെ ജീവിതത്തില് ഒന്നും സാധിക്കാനായില്ല. അമ്മ ഇപ്പഴും വാടക വീട്ടില് തന്നെയാണ്. പഠിച്ച് ജോലി വാങ്ങി അവരെ നോക്കണമെന്നായിരുന്നു ആഗ്രഹം” നിഷ (പേര് യഥാർത്ഥമല്ല) പറഞ്ഞു. “അമ്മയ്ക്ക് വീട്ടിലേക്ക് കൊണ്ടുപോവാന് ബുദ്ധിമുട്ടായിരുന്നു. സാമ്പത്തികം ഇല്ലാത്തത് കൊണ്ടാണ്. ഇപ്പോ ഞാനും അതേ അവസ്ഥയില് തന്നെ. സത്യത്തില് ഹോമില് നിന്ന് പഠിച്ചിരുന്നെങ്കില് അന്നേ ജോലി എന്തെങ്കിലും ആയി പുറത്തിറങ്ങിയാല് മതിയായിരുന്നു. അതിനുള്ള എല്ലാ സപ്പോര്‍ട്ടും അവിടെ നിന്ന് കിട്ടിയിരുന്നതാണ്. പക്ഷേ കല്യാണം കഴിച്ച് ജീവിതം തുടങ്ങാനായിരുന്നു അപ്പോള് ബുദ്ധി തോന്നിയത്. വളര്‍ത്തച്ഛന് അഞ്ച് മാസം കൊണ്ട് പുറത്തിറങ്ങുകയും ചെയ്തു.”\n“കല്യാണം കഴിക്കാന് ഒരു താത്പര്യവുമില്ലായിരുന്നു. പക്ഷേ ഹോമില് നിന്ന് പുറത്തിറങ്ങുമ്പോള് കേസ് കഴിഞ്ഞിട്ടില്ലായിരുന്നു. പുറത്തിറങ്ങിക്കഴിഞ്ഞപ്പോള് ഒമ്പതില് പഠിക്കുമ്പോള് ചതിയില് പെടുത്തി ഉപദ്രവിച്ചയാള് എന്നെ കല്യാണം കഴിക്കാം, കേസ് പിന്‍വലിക്കണമെന്ന് പറഞ്ഞ് പുറകേ നടപ്പായി. വീട്ടിലും പ്രഷര് ഉണ്ടായിരുന്നു. വീട്ടുകാര് പഠിപ്പിക്കാന് അയച്ചില്ല. പുറത്തുള്ളവരുടെ സംസാരം സഹിക്കാന് പറ്റുന്നതും ആയിരുന്നില്ല. ലോകത്തെ അറിയാത്ത എനിക്ക് ആത്മവിശ്വാസം കിട്ടിയതും കാര്യങ്ങള് മനസ്സിലാക്കിച്ചതും പഠിക്കാന് പ്രേരിപ്പിച്ചതും എല്ലാം ഹോമിലെ അമ്മമാരും ആന്റിമാരുമാണ്. പ്രായത്തിന്റെ പക്വതക്കുറവ്, അല്ലാതെന്ത് പറയാന്. 2014ലാണ് ഹോമിലെത്തിയത്. 2017ആയപ്പോള് ഇറങ്ങി. അവിടെ നിന്നിരുന്നെങ്കില് ഇന്ന് കല്യാണം കഴിച്ച് വീട്ടിലിരിക്കേണ്ടി വരില്ലായിരുന്നു. പ്രതിയെ ശിക്ഷിച്ചെങ്കിലും നഷ്ടപരിഹാരവും ഇതുവരെ ലഭിച്ചിട്ടില്ല.” ഗ്രീഷ്മ (പേര് യഥാർത്ഥമല്ല) തന്റെ അനുഭവം പങ്കുവച്ചു.\nഎട്ട് വര്‍ഷമായിട്ടും കേസ് തീര്‍പ്പാവാതെ ഇപ്പോഴും പോലീസ് സ്‌റ്റേഷന് കയറിയിറങ്ങേണ്ടി വരുന്ന ഗതികേടാണ് സോഫിയ (പേര് യഥാർത്ഥമല്ല) പറഞ്ഞത്. അടുത്ത ബന്ധുവില് നിന്ന് ലൈംഗികാതിക്രമം ഏല്‍ക്കേണ്ടി വന്ന സോഫിയയ്ക്ക് വീട്ടില് നിന്ന് കേസ് നടത്തിപ്പിന് പിന്തുണ ലഭിക്കുന്നില്ല. ഹോമില് നിന്ന് പുറത്തിറങ്ങിയതിന് ശേഷം സര്‍ക്കാരില് നിന്ന് യാതൊരു നിയമസഹായവും ലഭിച്ചിട്ടില്ലെന്നും ഇവര് പറയുന്നു. മാനസികമായി സമ്മര്‍ദ്ദപ്പെടുത്തുകയും ഒറ്റപ്പെടുത്തുകയും ചെയ്യുന്ന ബന്ധുക്കളില് നിന്നും നാട്ടുകാരില് നിന്നും മാറി മറ്റൊരിടത്ത് വാടകയ്ക്കാണ് സോഫിയ താമസിക്കുന്നത്. “അപ്പൂപ്പനും അമ്മൂമ്മയും മാത്രം കൂടെ. ഹോമിന് അകത്ത് നില്‍ക്കുന്ന സുരക്ഷയും സ്‌നേഹവും ഒന്നും അച്ഛനമ്മമാരില് നിന്ന് പോലും പ്രതീക്ഷിക്കരുത്. അത് കിട്ടും എന്ന് പറഞ്ഞ് സര്‍ക്കാര് ഷെല്‍റ്റര് ഹോമില് നിന്ന് ആരെങ്കിലും ഇറങ്ങുന്നുണ്ടെങ്കില് വലിയ മണ്ടത്തരമാണ്. ഇല്ലെങ്കില് സ്വന്തം കാലില് നില്‍ക്കാനുള്ള ശേഷിയുണ്ടാവണം.”\nസോഫിയയുടെ അമ്മയും അച്ഛനും ദില്ലിയിലാണ്. എന്നാല് കേസ് പിന്‍വലിക്കണമെന്ന് പറഞ്ഞ് അവരും സോഫിയയെ സമ്മര്‍ദ്ദപ്പെടുത്തുകയാണ്. “സത്യം പറഞ്ഞാല് രണ്ട് മാസം മുമ്പും ഞാന് ചിന്തിച്ചു, ഇത്രയും വര്‍ഷത്തെ നാണക്കേട് സഹിച്ച് മടുത്തിട്ട് അയാള്‍ക്ക് ഫേവറബിള് ആയി മൊഴി കൊടുത്താലോ എന്ന്. അത്രയും മടുത്തിട്ടാണ്. പക്ഷേ ഞാന് പിടിച്ചുനിന്നു. പോലീസ് സ്‌റ്റേഷനില് നിരന്തരം കയറിയിറങ്ങി. പല തവണ അപേക്ഷിച്ചപ്പോള് ഫാസ്റ്റ് ട്രാക്ക് കോടതിയിലേക്ക് കേസ് മാറ്റിയിട്ടുണ്ട്. മൂന്ന് മാസത്തിനുള്ളില് കേസ് വിളിക്കും എന്നാണ് അറിയിച്ചിരിക്കുന്നത്. ഒരാളുടേയും സാമ്പത്തിക, മാനസിക സഹായം പോലും ഇല്ല. ബാക്ക് സപ്പോര്‍ട്ട് ഇല്ലാത്തവര് ഷെല്‍റ്റര് ഹോമുകളില് നിന്ന് ഇറങ്ങുകയേ ചെയ്യരുത്. കേസ് കഴിഞ്ഞെന്ന് പറഞ്ഞാല് പോലും വീട്ടുകാര് തന്നെ കുത്തും, ചിരിക്കും. പഠിക്കാന് പറ്റില്ല. പോയ കുട്ടികളില് പലരും വളരെ പ്രായം ചെന്ന ആളുകളേയും പ്രതികളേയും വിവാഹം കഴിച്ചു. എന്നാല് പലരുടേയും ജീവിതം ദുരിതത്തിലാണ്. ഹോമില് നിന്നിറങ്ങിയ ഞങ്ങള്‍ക്ക് വാട്‌സ്ആപ് ഗ്രൂപ്പുണ്ട്. അതില് ചിലരിടുന്ന കാര്യങ്ങള് വായിക്കുമ്പോള് അറിയാം അത്. ഡിഗ്രി കഴിഞ്ഞ് ജോലിക്ക് കയറുകയോ, അല്ലെങ്കില് എന്തെങ്കിലും തൊഴിലോ കിട്ടിയേനെ അവിടെ നിന്നിരുന്നെങ്കില്. പക്ഷേ വീട്ടുകാരുടെ കൂടെ ജീവിക്കാന് കൊതിയായിട്ട്, അവര് വിളിച്ചപ്പോള് ഇറങ്ങിപ്പോന്നതാണ്. എങ്ങും എത്താതെ ബിഗ് സീറോ ആണ്.” സോഫിയ പറഞ്ഞുനിര്‍ത്തി.


Kavya Madhavan with Dileep, latest video viral - Malayalam Filmibeat\n| Updated: Monday, April 8, 2019, 15:49 [IST]\nദിലീപിനേയും കാവ്യ മാധവനേയും ഇഷ്ടപ്പെടുന്നവര് ഏറെയാണ്. സിനിമയ്ക്ക് പുറമെ ജീവിതത്തിലും ഒന്നിക്കാനായി ഇരുവരും തീരുമാനിച്ചപ്പോള് ഏറെ സന്തോഷിച്ചതും ഇവരായിരുന്നു. വിവാഹത്തിന് മണിക്കൂറുകള് ശേഷിക്കവെയായിരുന്നു അക്കാര്യത്തെക്കുറിച്ചുള്ള വിവരം പുറംലോകത്തെ അറിയിച്ചത്. ഗോസിപ്പ് കോളങ്ങളില് നിറഞ്ഞുനിന്നിരുന്ന താരദമ്പതികള് കൂടിയാണ് ഇരുവരും. സിനിമയിലെ കെമിസ്ട്രി ജീവിതത്തിലും ആവര്‍ത്തിച്ച് മുന്നേറുന്ന ഇരുവര്‍ക്കും ശക്തമായ പിന്തുണയാണ് ആരാധകര് നല്‍കുന്നത്. വിവാഹം കഴിഞ്ഞതിന് പിന്നാലെയായി അത്ര നല്ല കാര്യങ്ങളായിരുന്നില്ല ഇവരുടെ ജീവിതത്തില് സംഭവിച്ചത്. പ്രതിസന്ധികളെ വിജയകരമായി തരണം ചെയ്ത് ശക്തമായി മുന്നേറുകയാണ് ദിലീപ്.\nതാരരാജാക്കന്‍മാര് അരങ്ങുതകര്‍ക്കുന്നതിനിടയിലും ജനപ്രിയ നായകനെന്ന പദവി ദിലീപിന് സ്വന്തമായിരുന്നു. കുട്ടികളുടേയും കുടുംബ പ്രേക്ഷകരുടേയും സ്വന്തം താരമായ ദിലീപിന്റെ ശക്തമായ തിരിച്ചുവരവില് ആരാധകരും സന്തുഷ്ടരാണ്. വ്യക്തി ജീവിതത്തിലും സിനിമാജീവിതത്തിലുമൊക്കെ കരിനിഴലായെത്തിയ പ്രതിസന്ധികളെയെല്ലാം തരണം ചെയ്ത് സന്തോഷകരമായ ജീവിതം നയിച്ച് വരികയാണ് ദിലീപും കാവ്യ മാധവനും. മീനാക്ഷി മാത്രമല്ല മഹാലക്ഷ്മിയും ഇവര്‍ക്കൊപ്പമുണ്ട്. വിജയദശമി ദിനത്തിലായിരുന്നു കുഞ്ഞതിഥി എത്തിയത്.\nദിലീപും കാവ്യയും വീണ്ടും\nദിലീപും കാവ്യയും എന്നൊക്കെ ഒരുമിച്ചെത്തിയിട്ടുണ്ടോ അന്നൊക്കെ സോഷ്യല് മീഡിയ അതാഘോഷമാക്കി മാറ്റിയിട്ടുണ്ട്. വിവാഹത്തോടെ സിനിമയോട് ബൈ പറഞ്ഞിരിക്കുകയാണ് കാവ്യ മാധവന്. കുടുംബ ജീവിതവുമായി ബന്ധപ്പെട്ട തിരക്കുകള് ആസ്വദിച്ച് കഴിയുകയാണ് അവര്. സിനിമയില് മാത്രമല്ല പൊതുവേദികളില് നിന്നും വിട്ടുനില്‍ക്കുകയാണ് കാവ്യ. അപൂര്‍വ്വമായി മാത്രമേ ഇരുവരും ഒരുമിച്ചുള്ള ചിത്രങ്ങളും പുറത്തുവരാറുള്ളൂ. ആരാധകരാവട്ടെ ഇവരുടെ വിശേഷങ്ങളറിയാനായി കാത്തിരിക്കാറുമുണ്ട്. ഇപ്പോഴിതാ ഇരുവരും വീണ്ടും ഒരുമിച്ചെത്തിയിരിക്കുകയാണ്.\nപതിവില് നിന്നും വ്യത്യസ്തമായി ഇത്തവണ ഒരു വീഡിയോയാണ് എത്തിയിട്ടുള്ളത്. ദിലീപിന്റെ പുറകിലായി നടന്നുവരുന്ന കാവ്യയെയാണ് വീഡിയോയില് കാണുന്നത്. എന്നത്തേയും പോലെ തന്നെ അതീവ സുന്ദരിയായാണ് താരം പ്രത്യക്ഷപ്പെട്ടിട്ടുള്ളത്. ഏതോ ഒരു പരിപാടി കഴിഞ്ഞ് ഇറങ്ങി വരികയാണ് ഇരുവരും. ഏതാണ് പരിപാടിയെന്നുള്ള കാര്യത്തെക്കുറിച്ചുള്ള വിവരങ്ങളൊന്നും പുറത്തുവന്നിട്ടില്ല.\nദിലീപ് ഓണ്‍ലൈനില് പോസ്റ്റ് ചെയ്ത വീഡിയോ നിമിഷനേരം കൊണ്ടാണ് വൈറലായി മാറിയത്. നിരവധി പേരാണ് വീഡിയോ ഷെയര് ചെയ്തിട്ടുള്ളത്. പ്രിയപ്പെട്ട താരദമ്പതികളെ ഒരുമിച്ച് കണ്ടതിന്റെ സന്തോഷത്തിലാണ് ആരാധകര്. ഇരുവരും ഒരുമിച്ചുള്ള ചിത്രങ്ങളായിരുന്നു നേരത്തെ വൈറലായത്.\nദേ പുട്ടിലും എത്തിയിരുന്നു\nദിലീപും നാദിര്‍ഷയും ചേര്‍ന്ന് തുടങ്ങിയ ദേ പുട്ടിലേക്കും കാവ്യ മാധവന് എത്തിയിരുന്നു. ശുഭരാത്രിയിലെ ഗെറ്റപ്പുമായെത്തിയ ദിലീപിനരികിലിരിക്കുന്ന കാവ്യ മാധവന്റെ ഫോട്ടോ സോഷ്യല് മീഡിയയിലൂടെ വൈറലായിരുന്നു. കഴിഞ്ഞ ദിവസം ദേ പുട്ടിന്റെ കോഴിക്കോട് ശാഖയിലേക്ക് ദിലീപ് എത്തിയിരുന്നു.\nകാവ്യ മാധവന്റെ തിരിച്ചുവരവ്\nവിവാഹത്തോടെ സിനിമയില് നിന്നും ഇടവേളയെടുക്കുന്ന നായികമാരുടെ അതേ ശൈലി തന്നെയാണ് കാവ്യ മാധവനും പിന്തുടര്‍ന്നത്. മികച്ച അവസരങ്ങള് താരത്തെ തേടിയെത്തിയിരുന്നുവെങ്കിലും സിനിമയിലേക്കുള്ള തിരിച്ചുവരവ് ഉടനില്ലെന്ന് വ്യക്തമാക്കിയിരിക്കുകയാണ് താരമെന്നായിരുന്നു അടുത്ത വൃത്തങ്ങള് വ്യക്തമാക്കിയത്. നൃത്തവേദിയില് കണ്ടിരുന്നുവെങ്കിലും സിനിമയിലേക്കുള്ള തിരിച്ചുവരവിനായി കാത്തിരിക്കുകയാണ് ആരാധകര്.\nRead more about: kavya madhavan dileep meenakshi ദിലീപ് കാവ്യ മാധവന് മീനാക്ഷി\nKavya Madhavan with Dileep, latest video viral


hartal in kannur: കണ്ണൂരിൽ ഹർത്താൽ പൂർണം; പങ്കെടുക്കാത്തവർ മോദി ഭക്തരെന്ന് ജയരാജൻ, വീഡിയോ കാണാം - hartal complete in kannur district left workers form human chain | Samayam Malayalam\nhartal complete in kannur district left workers form human chain\nEdited by Samayam Desk | Lipi | Updated: Sep 27, 2021, 7:35 PM\nഭാരത് ബന്ദിന് ഐക്യദാർഢ്യം പ്രഖ്യാപിച്ചുള്ള ഹർത്താൽ കണ്ണൂരിൽ പൂർണം. രാവിലെ ആരംഭിച്ച ഹർത്താലിൽ, നഗരത്തിൽ കടകമ്പോളങ്ങൾ അടഞ്ഞുകിടന്നു. സമരാനൂകൂലികൾ റോഡരികിൽ മനുഷ്യശൃംഖല തീർത്തു.\nകണ്ണൂരിൽ ഹർത്താൽ പൂർണം\nകണ്ണൂർ നഗരവും മറ്റിടങ്ങളും ഹർത്താലിൽ നിശ്ചലമായി.\nചിലയിടങ്ങളിൽ വാഹനങ്ങൾ തടഞ്ഞു.\nകണ്ണൂർ: കണ്ണൂരിൽ ഹർത്താൽ പൂർണം. കണ്ണൂർ നഗരവും മറ്റിടങ്ങളും തിങ്കളാഴ്ച്ച രാവിലെ തുടങ്ങിയ ഹർത്താലിൽ നിശ്ചലമായി. നഗരത്തിൽ കടകമ്പോളങ്ങൾ അടഞ്ഞുകിടന്നു. ഏതാനും ചില സ്വകാര്യ വാഹനങ്ങളും ഇരുചക്രവാഹനങ്ങളും ഒഴികെ മറ്റൊന്നും സർവീസ് നടത്തിയില്ല. ജില്ലയിലെ ചിലയിടങ്ങളിൽ വാഹനങ്ങൾ ഹർത്താനുകൂലികൾ തടഞ്ഞു.\nകണ്ണൂർ നഗരത്തെ മുൾമുനയിലാഴ്ത്തി വൻ തീപിടിത്തം; ഇരുനില കെട്ടിടം കത്തിനശിച്ചു, വീഡിയോ കാണാം\nറോഡരികിൽ ചെറുസംഘങ്ങളായി സമരാനൂകൂലികൾ മനുഷ്യശൃംഖല തീർത്തു. കേന്ദ്ര സർക്കാരിൻ്റെ കർഷകദ്രോഹ നയങ്ങളിൽ പ്രതിഷേധിച്ച് പ്ലക്കാർഡുമേന്തിയാണ് ഹർത്താലുകാർ ദേശീയപാതയിലും മറ്റിടങ്ങളിലും റോഡരികിൽ അണിനിരന്നത്. സ്ത്രീകളും കുട്ടികളുമടക്കമുള്ളവർ ഭാരത് ബന്ദിന് ഐക്യദാർഢ്യം പ്രഖ്യാപിച്ചെത്തി. ഹർത്താലിൽ പങ്കെടുക്കാത്തവർ മോദി ഭക്തർ മാത്രമാണെന്ന് സിപിഎം കണ്ണൂർ ജില്ലാ സെക്രട്ടറി എം വി ജയരാജൻ പറഞ്ഞു. ഐഎൻഎൻടിയുസിയും എസ്ടിയുവും ഹർത്താലിൽ പങ്കെടുക്കുന്നുണ്ട്. ഐഎൻടിയുസി ഇന്നലെ ഹർത്താലിന് പിന്തുണ പ്രഖ്യാപിച്ചു കൊണ്ട് സായാഹ്ന ധർണ നടത്തി. കർഷക സമരത്തിൻ്റെ ആദ്യ വിജയം ഹരിയാനയിൽ നേടിയെന്ന് ജയരാജൻ പറഞ്ഞു.\nകണ്ണൂരില് ഫോര്‍വേഡ് ബ്ലോക്കില് നിന്നും കൂട്ടരാജി; പ്രവര്‍ത്തകര് തൃണമൂലിലേക്ക്, വീഡിയോ\nരാജ്യത്തിൻ്റെ സമകാലിക ചരിത്രത്തിൽ ഇത്രയും വിപുലമായ സമരം നടന്നിട്ടില്ലെന്നും ജയരാജൻ പറഞ്ഞു. ഇടതുപക്ഷ സംയുക്ത തൊഴിലാളി യൂണിയൻ്റെയും കർഷക സംഘടനകളുടെയും നേതൃതത്തിൽ ഭാരത് ബന്ദിന് ഐക്യദാർഢ്യവുമായി കണ്ണൂരിൽ പഴയ ബസ് സ്റ്റാൻഡിൽ മനുഷ്യ ശൃംഖല തീർത്തു കൊണ്ട് സംസാരിക്കുകയായിരുന്നു ജയരാജൻ. സിപിഐ കൺട്രോൾ കമ്മീഷൻ ചെയർമാൻ പന്ന്യൻ രവീന്ദ്രൻ അധ്യക്ഷനായി. പി സന്തോഷ് കുമാർ, കെ പി സഹദേവൻ, എം പി മുരളി, എം എ കരീം തുടങ്ങിയവർ പങ്കെടുത്തു.\nആര്‍ട്ടിക്കിള് ഷോകണ്ണൂർ നഗരത്തെ മുൾമുനയിലാഴ്ത്തി വൻ തീപിടിത്തം; ഇരുനില കെട്ടിടം കത്തിനശിച്ചു, വീഡിയോ കാണാം\nഹര്‍ത്താൽ സിപിഎം ഭാരത് ബന്ദ് കണ്ണൂര് kerala hartal kannur hartal in kannur cpm bharat bandh\nWeb Title : hartal complete in kannur district left workers form human chain


മാപ്പിളപ്പാട്ട് ഗായകൻ എരഞ്ഞോളി മുസയ്ക്ക്(79) ആദരാഞ്ജലികൾ . - Cinema Prekshaka Koottayma\nമാപ്പിളപ്പാട്ട് ഗായകൻ എരഞ്ഞോളി മുസയ്ക്ക്(79) ആദരാഞ്ജലികൾ .\nമാപ്പിളപ്പാട്ട് ഗായകൻ എരഞ്ഞോളി മൂസ (79) ശ്വാസകോശ സംബന്ധമായ അസുഖത്തെ തുടർന്നു ചികിൽസയിലായിരുന്നു.\nഎരഞ്ഞോളി വലിയകത്തെ ആസിയയുടെയും അബ്‌ദുവിന്റെയും മകനായി ജനനം. ഗ്രാമീണ കലാസമിതികളിലൂടെയാണ് അദ്ദേഹം വളർന്നത്.\nശരത്‌ചന്ദ്ര മറാഠെയുടെ കീഴിൽ രണ്ടുവർഷം സംഗീതം പഠിച്ചു. എം.എം. റോഡിലെ ടെലിച്ചേറി മ്യൂസിക്കിൽ നിത്യസന്ദർശകനായിരുന്ന കെ.രാഘവനാണു മൂസയെ മാപ്പിളപ്പാട്ടിൽ പ്രോൽസാഹിപ്പിച്ചത്. കേരള ഫോക്‌ലോർ അക്കാദമി വൈസ് പ്രസിഡന്റാണ്. തലശേരിയിലെ വീട്ടിൽ ഏറെ നാളായി ശ്വാസകോശ സംബന്ധമായ അസുഖത്തെ തുടർന്നു വിശ്രമത്തിലായിരുന്നു.\nമിഅ്റാജ് രാവിലെ കാറ്റേ, മാണിക്യ മലരായ പൂവി തുടങ്ങി നൂറുകണക്കിനു ഹിറ്റ് മാപ്പിളപ്പാട്ടുകൾക്കു ശബ്ദം നൽകിയ കലാകാരനാണ്. അസുഖത്തെ തുടർന്നു നഷ്ടപ്പെട്ട ശബ്ദം തിരിച്ചുപിടിക്കാനുള്ള ശ്രമത്തിനിടെയാണ് അന്ത്യം. രാജ്യത്തിനകത്തും പുറത്തുമായി ആയിരത്തോളം വേദികളിൽ മാപ്പിളപ്പാട്ടു പാടിയിട്ടുണ്ട്. ദിലീപിന്റെ ഗ്രാമഫോൺ സിനിമയിൽ പ്രധാന വേഷത്തിൽ അഭിനയിച്ചിട്ടുണ്ട്.\nഭാര്യ: കുഞ്ഞാമി. മക്കൾ: നസീറ, നിസാർ, സാദിഖ്, നസീറ, സമീം, സാജിദ.\nമാണിക്യമലരായ പൂവ് വിടർന്നതു തലശ്ശേരിയിലാണ്. കൊടുങ്ങല്ലൂർ സ്വദേശിയായ പി.എം.എ. അബ്ദുൽ ജബ്ബാർ എഴുതിയ ആ വരികൾ തലശ്ശേരി കെ. റഫീഖിന്റെ ഈണത്തിൽ വിരിഞ്ഞ്, എരഞ്ഞോളി മൂസയുടെ ശബ്ദത്തിൽ സുഗന്ധം പരത്തി. 40 വർഷം മുൻപു കല്യാണവീടുകളിൽ തലശ്ശേരി റഫീഖും 30 വർഷം മുൻപ് ഓഡിയോ കസെറ്റിൽ എരഞ്ഞോളി മൂസയും പാടിയ ആ പാട്ട് ഇന്നു സമൂഹ മാധ്യമങ്ങളിലും പടരുന്നു. ഒരുകാര്യം ഉറപ്പാണ്, ലോകത്തിന്റെ ഏതു കോണിൽ പാറി വീണാലും ആ പാട്ടിന്റെ ജീവൻ ഇവിടെത്തന്നെയാണ്. മാപ്പിളപ്പാട്ടിന്റെ ജന്മനാടായ തലശ്ശേരിയിൽ. തലമുറകൾ പിന്നിട്ട് മാണിക്യമലരായ പൂവി... തരംഗമാകുമ്പോൾ പാട്ടിന്റെ പെറ്റമ്മയും പോറ്റമ്മയുമായ രണ്ടു കലാകാരൻമാർ തലശ്ശേരി കെ.റഫീഖ്, എരഞ്ഞോളി മൂസ രണ്ടുപേരും തലശ്ശേരിയിലിരുന്ന് അത് ആസ്വദിക്കുന്നുണ്ട്. മാനുഷികമായ ചില വികാരങ്ങൾ മൂലം മാണിക്യമലരിനെ ചൊല്ലി രണ്ടുപേരും ഇടക്കാലത്ത് അൽപകാലം പിണങ്ങി നിന്നിട്ടുണ്ട്. പക്ഷേ, അനുഗ്രഹീതരായ രണ്ടു കലാകാരൻമാരുടെ ഹൃദയങ്ങൾ അതിനെക്കാൾ മുകളിലായതിനാൽ രണ്ടുപേരും പരസ്പരം ഇപ്പോഴും ബഹുമാനിക്കുന്നു.\nവളരെ ചെറുപ്പം മുതലേ കേൾക്കുന്ന പാട്ടാണു മുത്തവൈരക്കല്ല് വച്ച... രത്നമാല മാറിൽ ചാർത്തി... എന്ന പാട്ട്. മാളിയേക്കൽ ജലീൽ ഈണമിട്ട് പീർ മുഹമ്മദ് പാടിയ ആ പാട്ട് അക്കാലത്തു വലിയ ഹിറ്റ് ഗാനങ്ങളിൽ ഒന്നായിരുന്നു. അങ്ങനെയിരിക്കെയാണ് അതേ ഈണത്തിൽ മാണിക്യമലരായ പൂവി... എന്ന പാട്ട് കേൾക്കുന്നത്. അത് ആരുടെ പാട്ടാണ്, ആരാണ് എഴുതിയത് എന്നൊന്നും അറിയില്ലായിരുന്നു. അന്നൊന്നും ആരും പാട്ടുകൾ റജിസ്റ്റർ ചെയ്യുകയോ അവകാശ രേഖകൾ തയാറാക്കുകയോ ഒന്നും ചെയ്യാറില്ല. എന്റെ എത്രയോ പാട്ടുകൾ ഇങ്ങനെ മറ്റുള്ളവർ പാടിയിരിക്കുന്നു. ഈ പാട്ട് ഞാനും സിബില സദാനന്ദനും ചേർന്ന് ഓഡിയോ കസെറ്റിൽ പാടി. ഏഴു പാട്ടുകളുണ്ടായിരുന്നു ആ കസെറ്റിൽ. എന്റെ ശബ്ദത്തിലൂടെ ഈ പാട്ട് കൂടുതൽ ആൾക്കാർ കേട്ടു എന്നത് എന്റെ തെറ്റല്ല. അതിന് ഒരിടത്തും ഞാൻ അവകാശവാദം പറഞ്ഞിട്ടുമില്ല. ഈ പാട്ട് ഞാനോ റഫീഖോ മാത്രമല്ല മറ്റു പലരും പാടിയിട്ടുണ്ട്. എന്നാൽ ആദ്യമായി റിക്കോർഡ് ചെയ്തത് എന്റെ ശബ്ദത്തിലായിരിക്കുമെന്നാണു ഞാൻ വിശ്വസിക്കുന്നത്.\nമൂന്നു വർഷം മുൻപ് ജിദ്ദയിലെ ഒരു പരിപാടിക്കിടെയാണ് പി.എം.എ. ജബ്ബാറിനെ ആദ്യമായി കണ്ടത്. അന്ന് അദ്ദേഹം വളരെ വികാരാധീനനായി സംസാരിച്ചു. എത്രയോ പാട്ടുകൾ എഴുതിയിട്ടുണ്ടെങ്കിലും ഈ പാട്ടിലൂടെ ആളുകൾ അദ്ദേഹത്തെ അറിയുന്നു. അതിനു കാരണക്കാരൻ ഞാനാണ് എന്നെല്ലാം പറഞ്ഞു. അന്ന് അദ്ദേഹവുമായി സൗഹൃദം പങ്കിട്ടാണു മടങ്ങിയത്. ആരു പാടി, ആര് എഴുതി എന്ന തർക്കമൊക്കെ അപ്രസക്തമാണ്. അരനൂറ്റാണ്ടു പിന്നിടുന്ന ആ പാട്ട് നല്ല അസ്സൽ മാണിക്യം തന്നെയാണെന്നു തെളിഞ്ഞു കഴിഞ്ഞു.\nകൊടുങ്ങല്ലൂരുകാരിയായ ഭാര്യയുടെ മൂത്തമ്മയുടെ മകനാണു പി.എം.എ. ജബ്ബാർ. അദ്ദേഹം നാൽപതിലേറെ മാപ്പിളപ്പാട്ടുകൾ എഴുതിയിട്ടുണ്ട്. 1978ൽ ആണ് ഞാൻ ആവശ്യപ്പെട്ടതിനെത്തുടർന്ന് എനിക്ക് മാണിക്യമലരായ പൂവി.. എന്നു തുടങ്ങുന്ന ഗാനം എഴുതിത്തരുന്നത്. കല്യാണ വീടുകളിലും അയലത്തെ മൊഞ്ചത്തി എന്നു പേരിട്ട കസെറ്റിലും ദൂരദർശനിലും ഞാൻ ആ പാട്ട് പാടിയിട്ടുണ്ട്. 1987 – 1989 കാലഘട്ടം. തലശ്ശേരി ടൗൺ ബാങ്ക് ഓഡിറ്റോറിയത്തിൽ മാളിയേക്കൽ തറവാട്ടിലെ വിവാഹം നടക്കുന്ന ദിവസം. അന്നു ഞാൻ ആ പാട്ട് പാടിക്കൊണ്ടിരിക്കെ എരഞ്ഞോളി മൂസ കടന്നു വന്നു. നല്ല പാട്ടാണെന്നും അഭിനന്ദിച്ചു.\nകുറച്ചുനാളുകൾക്കു ശേഷം അദ്ദേഹം ഒരു കസെറ്റ് ഇറക്കുന്നുണ്ടെന്നും ഈ പാട്ട് അതിൽ ചേർത്തോട്ടെ എന്നും ചോദിച്ചു. പിന്നീട് അദ്ദേഹത്തിന്റെ പാട്ടായി മാണിക്യമലർ അറിയപ്പെട്ടു.\nഇടക്കാലത്തു കേരളത്തിലെ ജീവിച്ചിരിക്കുന്ന ഏറ്റവും പ്രതിഭാധനനായ മാപ്പിളപ്പാട്ടു ഗായകനാണ് എരഞ്ഞോളി മൂസ. മാപ്പിളപ്പാട്ട് ലോകത്ത് അദ്ദേഹത്തെ അടയാളപ്പെടുത്താൻ എത്രയോ പാട്ടുകളുണ്ട്. പക്ഷേ എനിക്കോ? ഞാൻ എന്റെ ജീവിതത്തിൽ ആകെ ഈ ഒറ്റപ്പാട്ടു മാത്രമാണു ചിട്ടപ്പെടുത്തിയത്. ആ പാട്ട് മറ്റൊരാളുടേതായി പറഞ്ഞു കേൾക്കുമ്പോൾ ഒരുപാട് വിഷമം തോന്നിയിരുന്നു. സിനിമ ഇറങ്ങിയപ്പോൾ പാട്ടിനെക്കുറിച്ച് അന്വേഷിച്ചവരോട് ജബ്ബാർ വസ്തുത വെളിപ്പെടുത്തിയതോടെ ആ പാട്ടിലുള്ള എന്റെ അവകാശം സ്ഥാപിക്കപ്പെട്ടു കഴിഞ്ഞു. എന്റെ കുഞ്ഞിനെ എനിക്കു തിരിച്ചു കിട്ടി. അഡാർ ലവിന്റെ അണിയറ പ്രവർത്തകർ സിനിമയിൽ പാട്ട് ഉൾപ്പെടുത്തുന്ന കാര്യം സംസാരിക്കാനായി വന്നിരുന്നു.\nതൃശുർ ജില്ലയിലെ കരുപ്പടന്ന സ്വദേശി പുതിയവീട്ടിൽ മുഹമ്മദ് അബ്ദുൽ ജബ്ബാർ എന്ന പി.എം.എ. ജബ്ബാർ ആണു മാണിക്യ മലരിന്റെ രചയിതാവ്. മുപ്പതു വർഷമായി ഗൾഫിലാണ്. ഇപ്പോൾ സൗദി അറേബ്യയിലെ റിയാദിൽ ഒരു കടയിൽ ജോലി ചെയ്യുന്നു. കൊടുങ്ങല്ലൂർ ഗവ. കുഞ്ഞിക്കുട്ടൻ തമ്പുരാൻ കോളജിൽ പ്രീഡിഗ്രി കഴിഞ്ഞു കരൂപ്പടന്ന മൻസിലുൽ ഹുദാ മദ്രസ്സയിൽ അധ്യാപകനായി ജോലി ചെയ്യുന്ന കാലത്താണു പാട്ടെഴുത്തു തുടങ്ങിയത്. അഞ്ഞൂറിലേറെ ഗാനങ്ങൾ രചിച്ചു. തലശ്ശേരി റഫീഖിനു വേണ്ടി 40 വർഷം മുൻപെഴുതിയ പാട്ട് പണ്ടേ ഹിറ്റാണെങ്കിലും, ഏറ്റുപാടിയവരിൽ ഒട്ടുമിക്കവർക്കും അറിയില്ലായിരുന്നു എഴുതിയതാരെന്ന്. ഇന്റർനെറ്റിൽ പാട്ടു ഹിറ്റായപ്പോൾ ഒറ്റദിവസം കൊണ്ടു ജബ്ബാറും താരമായി.\nസിനിമ പ്രേക്ഷക കൂട്ടായ്മയുടെ ആദരാഞ്ജലികൾ .\nമാപ്പിളപ്പാട്ട് ഗായകൻ എരഞ്ഞോളി മുസയ്ക്ക്(79) ആദരാഞ്ജലികൾ . Reviewed by CPK on May 06, 2019 Rating: 5


ബിനോയിയെ പാർടി സംരക്ഷിക്കില്ല, കേസ് ഒറ്റക്ക് നേരിടണം: കോടിയേരി | Kerala | Deshabhimani | Saturday Jun 22, 2019\nബിനോയിയെ പാർടി സംരക്ഷിക്കില്ല, കേസ് ഒറ്റക്ക് നേരിടണം: കോടിയേരി\nതിരുവനന്തപുരം> മകന് ബിനോയ് കോടിയേരിക്കെതിരെ ബിഹാര് സ്വദേശിയായ യുവതി നല്‍കിയ ലൈംഗിക പീഡന ആരോപണത്തിന്മേലുള്ള കേസില് താനോ പാര്‍ട്ടിയോ ഇടപെടില്ലെന്നും ഒരു സംരക്ഷണവും നൽകില്ലെന്നും സിപിഐ എം സംസ്‌ഥാന സെക്രട്ടറി കോടിയേരി ബാലകൃഷ്‌ണൻ പറഞ്ഞു. കേസ് ബിനോയി ഒറ്റക്ക് നേരിടണമെന്നും വാർത്താസമ്മേളനത്തിൽ കോടിയേരി വ്യക്‌തമാക്കി.\nബിനോയ് പ്രായപൂര്‍ത്തിയായ വ്യക്തിയാണ്. അയാള്‍ക്കെതിരായ കേസ് അയാള് തന്നെ നേരിടും. കേസില് നിജസ്ഥിതി അറിയേണ്ടതുണ്ട്. ബിനോയ് നിരപരാധിയാണെങ്കില് അത് തെളിയിക്കാനുള്ള ഉത്തരവാദിത്തവും അയാള്‍ക്കാണ്.\nപാര്‍ടി എന്നുള്ള നിലയില് ഇത്തരത്തിലുള്ള പ്രശ്‌നങ്ങള് ഉയര്‍ന്നു വരുമ്പോള് കുടുംബാംഗങ്ങള് ചെയ്ത തെറ്റുകള്‍ക്ക് കൂട്ടുനില്‍ക്കാന് ഒരിക്കലും സന്നദ്ധമാവുകയില്ല.\nപാര്‍ട്ടി ഇടപെടേണ്ട പ്രശ്‌നം ഈ കേസിലില്ലെന്ന് ജനറല് സെക്രട്ടറി സീതാറാം യെച്ചൂരി വ്യക്തമാക്കിയിട്ടുണ്ട്. അതുകൊണ്ട് പാര്‍ട്ടി ഇടപെടേണ്ടുന്ന ഒരു പ്രശ്‌നമല്ല ഈ വിഷയം.ഇത്തരത്തിലുള്ള പ്രശ്‌നങ്ങളില് വ്യക്തിപരമായി പാര്‍ട്ടി അംഗങ്ങള് സ്വീകരിക്കേണ്ട നടപടിക്രമങ്ങളുണ്ട്. കുറ്റാരോപിതനായ വ്യക്തിയെ സഹായിക്കുക എന്നതല്ല പാര്‍ട്ടി അംഗങ്ങള് സ്വീകരിക്കേണ്ട സമീപനം. അതേ സമീപനമാണ് എന്റെ മകന്റെ പേരിലായാലും ഒരു പാര്‍ട്ടി അംഗമെന്നുള്ള നിലയില് ഞാന് സ്വീകരിക്കുക\nകുറ്റാരോപിതനായ വ്യക്‌തിയെ സംരക്ഷിക്കേണ്ട ബാധ്യത പാർടിക്കില്ല.ബിനോയ് എവിടെയാണെന്ന് അറിയില്ല. ആയുർവേദ ചികിത്സയിലായിരുന്നു താൻ. അവിടെ ഒരു ദിവസം വന്ന് കണ്ടിരുന്നു. പിന്നീട് എവിടെയാണെന്ന് അറിയില്ല. നിയമപരമായ നടപടികൾ സ്വീകരിക്കുന്നുണ്ടെന്ന് മനസിലായി. മുൻകൂർ ജാമ്യാപേക്ഷ നൽകിയത് അതിന്റെ ഭാഗമായാണല്ലോ . പരാതിക്കാരി തന്നോട് സംസാരിച്ചിട്ടില്ല.\nമക്കള് ചെയ്യുന്ന കാര്യങ്ങളില് എല്ലാത്തിലും മാതാപിതാക്കള്‍ക്ക് ഉത്തരവാദിത്തം ഏറ്റെടുക്കാനാവില്ല എന്ന് നേരത്തെ ബിനോയിക്കെതിരെ ആരോപണം വന്നപ്പോള് താൻ പറഞ്ഞിരുന്നു. ബിനോയ് വേറൊരു കുടുംബമായി താമസിക്കുന്നയാളാണ്. എന്നും അവർക്ക് പിറകെ നടക്കാൻ തനിക്കാവില്ല. അവര് എന്തെങ്കിലും തെറ്റ് ചെയ്‌തിട്ടുണ്ടെങ്കില് അതില് വരുന്ന പ്രശ്‌നങ്ങള് അവര് തന്നെ നേരിടേണ്ടി വരും. സ്വന്തം ചെയ്‌തിയുടെ ഫലങ്ങൾ അവരവർ തന്നെ അനുഭവിക്കണം. പാര്‍ട്ടിയോ മറ്റാരെങ്കിലുമോ സംരക്ഷിക്കും എന്ന ധാരണയില് ആരും തെറ്റുകള് ചെയ്യാന് തുനിയേണ്ടെന്നും കോടിയേരി പറഞ്ഞു.\nസെക്രട്ടറി സ്‌ഥാനത്ത് നിന്ന് രാജിവെയ്‌ക്കും എന്ന വാർത്ത ദുരൂഹമാണ്. താൻ വഹിക്കുന്ന പദവിയെ കുറിച്ച് കുടുംബവും ആലോചിക്കണം.പാര്‍ട്ടി മെമ്പര്‍മാരായിട്ടുള്ളവര്‍ക്കും കുടുംബാംഗങ്ങള്‍ക്കും ഇത് ബാധകമാണ്. ബിനോയിയുടെ നിരപരാധിത്വം കോടതിയിലാണ് അറിയിക്കേണ്ടത്. കോടതിയിലിരിക്കുന്ന വിഷയമായത് കൊണ്ട് കൂടുതല് കാര്യങ്ങള് പ്രതികരിക്കുന്നില്ല. എല്ലാം കോടതി പരിശോധിക്കുമെന്നും കോടിയേരി പറഞ്ഞു.


രണ്ട് പോയൻറ് അകലെ റയൽ മഡ്രിഡിന് ലാ ലിഗ കിരീടം | Real Madrid edge closer to La Liga title with narrow win over Granada -sports news | Madhyamam\nHomechevron_rightSportschevron_rightSports Specialchevron_rightരണ്ട് പോയൻറ് അകലെ റയൽ ...\ndate_range 14 July 2020 4:52 PM GMT\nരണ്ട് പോയൻറ് അകലെ റയൽ മഡ്രിഡിന് ലാ ലിഗ കിരീടം\nമഡ്രിഡ്: റയൽ മഡ്രിഡിനും സ്പാനിഷ് ലാ ലിഗ കിരീടത്തിനുമിടയിൽ ഇനി രണ്ട് പോയൻറിെൻറ മാത്രം ദൂരം. സീസൺ അവസാനിക്കാൻ രണ്ട് കളി ബാക്കിയുണ്ടെങ്കിലും റാമോസിനും കൂട്ടുകാർക്കും കപ്പുയർത്താൻ ഒരു ജയം മാത്രം മതി. ഗ്രനഡക്കെതിരായ ജയത്തിലൂടെ രണ്ടാം സ്ഥാനക്കാരായ ബാഴ്സലോണയുമായുള്ള പോയൻറ് വ്യത്യാസം നാലായി ഉയർത്തിയതോടെ ലാ ലിഗയിൽ റയലിെൻറ കിരീടാഘോഷം തുടങ്ങി കഴിഞ്ഞു. ഇനി അടുത്ത കളിയിൽ ജയിക്കുകയോ, രണ്ട് സമനിലകൊണ്ടോ സിനദിൻ സിദാന് പരിശീലക കുപ്പായത്തിലെ രണ്ടാം ലാ ലിഗ കിരീടം ഉറപ്പിക്കാം.\nഡിസ്റ്റിഫാനോ അറീനയിൽ നടന്ന മത്സരത്തിെൻറ 10ാം മിനിറ്റിലായിരുന്നു റയലിെൻറ ആദ്യ ഗോൾ. കസ്മിറോ നൽകിയ ക്രോസിൽ ഗോൾ ലൈനിൽ നിന്നും അസാധ്യമായ ആംഗിളിൽ ഷോട്ടുതിർത്ത ഫ്രഞ്ച് യുവതാരം ഫെർലാൻഡ് മെൻഡി ഗ്രനഡ ഗോൾവലയുടെ മേൽക്കൂര കുലുക്കി. കസ്മിറോയും, പോസ്റ്റിെൻറ എതിർവശത്ത് ബെൻസേമയും കാത്ത് നിൽക്കുേമ്പാഴാണ് സിദാെൻറ പുതുപരീക്ഷണമായി അവതരിപ്പിച്ച ഫ്രഞ്ച് ഡിഫൻഡർ സ്കോർ ചെയ്തത്. ആറ് മിനിറ്റിനകം ബെൻസേമയുടെ ക്ലിനിക്കൽ ഫിനിഷിങ്ങിൽ റയലിെൻറ രണ്ടാം ഗോളുമെത്തി.\nരണ്ടാം പകുതിയിൽ പ്രതിരോധം ശക്തമാക്കി തിരിച്ചടിച്ച ഗ്രനഡ, 50ാം മിനിറ്റിൽ ഡാർവിൻ മഷിസിലൂടെ ആദ്യ ഗോൾ നേടി. അസൻസിയോ, റോഡ്രിഗോ എന്നിവരെയിറക്കി സിദാൻ മൂർച്ചകൂട്ടിയെങ്കിലും ലീഡുയർത്താനായില്ല. ഇതിനിടെ 86ാം മിനിറ്റിൽ ഗ്രനഡയുടെ ഗോളവസരം സെർജിയോ റാേമാസ് ഗോൾലൈൻ സേവിലൂടെ തട്ടിയകറ്റി. ഗാരെത് ബെയ്ലിന് ഇക്കുറിയും സിദാൻ അവസരം നൽകിയില്ല.വ്യാഴാഴ്ച വിയ്യാറയലിനെതിരെ ജയിച്ചാൽ സിദാന് ടെൻഷനില്ലാതെ തന്നെ കപ്പുയർത്താം. 36 കളിയിൽ റയലിന് 83ഉം, ബാഴ്സലോണക്ക് 79ഉം പോയൻറാണുള്ളത്.\nഗോളടിച്ചത് 21 പേർ; അതും റെക്കോഡ്\nലാ ലിഗ കിരീടത്തിലേക്ക് കുതിക്കുന്ന റയൽ മഡ്രിഡ് ഗോളടിയിലെ പങ്കാളിത്തവുമായി പുതു റെക്കോഡ് കുറിച്ചു. ഗ്രനഡക്കെതിരെ സ്കോർബോർഡിൽ കയറിപ്പറ്റിയ ഫെർലാൻഡ് മെൻഡിയിലൂടെയാണ് പുതിയ റെക്കോഡ് വന്നത്. ഒരു സീസണിൽ ഒരു ടീമിലെ ഗോൾവേട്ടക്കാരുടെ എണ്ണത്തിലാണ് റെക്കോഡ് പിറന്നത്. സീസണിൽ റയലിെൻറ 21ാമത്തെ ഗോൾ വേട്ടക്കാരനാണ് ഫ്രഞ്ചുകാരനായ മെൻഡി. ഗോളടിയിൽ മുന്നിൽ സ്ട്രൈക്കർ കരിം ബെൻസേമ (19) തന്നെ. ബെൻസേമയും സെർജിയോ റമോസും (10) മാത്രമാണ് ആറിലധികം ഗോളടിച്ചവരുടെ പട്ടികയിലുള്ളത്.\nTAGS:real madrid laliga zidane sports news


ബിജെപിയെ വെല്ലുവിളിച്ച് യശ്വന്ത് സിന്‍ഹ\nബിജെപി വിട്ടുപോകാന് താന് ഉദ്ദേശിക്കുന്നില്ലെന്നും വേണമെങ്കില് അവര് തന്നെ പുറത്താക്കട്ടെ എന്നും വിമത നേതാവ് യശ്വന്ത് സിന്‍ഹ. പ്രധാനമന്ത്രി നരേന്ദ്ര മോഡിയുമായി കൂടിക്കാഴ്ച ആഗ്രഹിക്കുന്നുണ്ടെന്നും നിരവധി കത്തുകള് അതിനായി അയച്ചിട്ട് ഒരു പ്രതികരണവും ലഭിച്ചില്ലെന്നും അതാണ് 'രാഷ്ട്ര മഞ്ച്' എന്ന പേരില് രാഷ്ട്രീയ വേദിക്കു രൂപം നല്‍കാന് തന്നെ പ്രേരിപ്പിച്ചതെന്നും അടല് ബിഹാരി വാജ്‌പേയിയുടെ മന്ത്രിസഭയില് ധനമന്ത്രിയായിരുന്ന സിന്‍ഹ പറഞ്ഞു. എന്‍ഡിഎ ഗവണ്മെന്റിന്റെ നയങ്ങള് ബിജെപിയുടെ തെരെഞ്ഞെടുപ്പ് മാനിഫെസ്‌റ്റോക്കു അനുസരിച്ചുള്ളതാകണം. അത് ഉറപ്പുവരുത്തുകയാണ് മഞ്ചിന്റെ ദൗത്യം.\n'ഞാനെന്തിന് ബിജെപി വിടണം? യുപിഎ അധികാരത്തിലുണ്ടായിരുന്ന 2004-14 കാലത്ത് അത്യദ്ധ്വാനം ചെയ്തവനാണ് ഞാന്. പാര്‍ട്ടിക്ക് വേണമെങ്കില് എന്നെ പുറത്താക്കാം', 2018-19ലെ കേന്ദ്ര ബജറ്റിനെക്കുറിച്ച് കൊല്‍ക്കത്ത ചേംബര് ഓഫ് കോമേഴ്‌സ് സംഘടിപ്പിച്ച സെമിനാറില് പങ്കെടുക്കാന് എത്തിയപ്പോഴായിരുന്നു സിന്‍ഹ മാധ്യമ പ്രവര്‍ത്തകരോട് ഇങ്ങനെ സംസാരിച്ചത്. എന്‍ഡിഎ ഗവണ്മെന്റിന്റെ ഇപ്പോഴത്തെ നയങ്ങള് ബിജെപിയുടെ തെരെഞ്ഞെടുപ്പ് മാനിഫെസ്‌റ്റോക്ക് നിരക്കുന്ന വിധത്തിലുള്ളതല്ലെന്നു പറഞ്ഞ സിന്‍ഹ, ബിജെപിയുടെ തെരെഞ്ഞെടുപ്പ് മാനിഫെസ്‌റ്റോയില് പറയുന്ന കാര്യങ്ങള് നടപ്പാക്കുന്നതിന് വേണ്ടിയാണ് കഴിഞ്ഞ4വര്‍ഷങ്ങളായി താന് പ്രതിഷേധ സ്വരമുയര്‍ത്തിയതെന്നും അതാണിപ്പോള് രാഷ്ട്രീയ മഞ്ചിന്റെ രൂപീകരണത്തില് കലാശിച്ചിരിക്കുന്നതെന്നും പറഞ്ഞു. വിവിധ രാഷ്ട്രീയ പാര്‍ട്ടികളിലും കര്‍ഷക സംഘടനകളിലും ഉള്‍പ്പെടുന്നവരാണ് രാഷ്ട്രീയ മഞ്ചിലുള്ളത്.\nനരേന്ദ്ര മോഡി ഗവണ്മെന്റിന്റെ ബജറ്റ് നിര്‍ദ്ദേശങ്ങളെ വിമര്‍ശിച്ച മുന് ധനമന്ത്രി കര്‍ഷകരുടെ വരുമാനം കഴിഞ്ഞ4വര്‍ഷങ്ങളില് 1.38% ഇടിയുകയാണുണ്ടായതെന്നും ഗ്രാമീണ മേഖലയില് ദുരിതങ്ങള് വര്‍ദ്ധിച്ചുവെന്നും പറയുന്നു. കാര്‍ഷിക വളര്‍ച്ച കുറഞ്ഞതുകൊണ്ടു മാത്രമല്ല ഗ്രാമീണ മേഖലയില് ദുരിതങ്ങള് വര്‍ദ്ധിച്ചത്. കര്‍ഷകരുടെ ഉല്‍പ്പന്നങ്ങള്‍ക്ക് മൂന്നിലൊന്നു വില മാത്രമാണ് ലഭിക്കുന്നത്. മിനിമം താങ്ങുവിലയുടെ 50% മാത്രമാണത്. 'നരേന്ദ്ര മോഡി ഗവണ്മെന്റിന്റെ കീഴില് കഴിഞ്ഞ4വര്‍ഷങ്ങളില് കാര്‍ഷിക വളര്‍ച്ചയുടെ വാര്‍ഷിക ശരാശരി 1.9% മാത്രമായിരുന്നു. അതേ സമയം യുപിഎ ഗവണ്മെന്റിന്റെ ആദ്യ4വര്‍ഷങ്ങളില് 3.8% ആയിരുന്നു.\n2022 ആകുമ്പോള് കര്‍ഷകരുടെ വരുമാനം ഇരട്ടിയാക്കുമെന്നാണ് ബജറ്റില് പറയുന്നത്. കഴിഞ്ഞ4വര്‍ഷങ്ങളില് കര്‍ഷകരുടെ വരുമാനം വര്‍ദ്ധിക്കുന്നതിന് പകരം 1.38% കുറയുകയായിരുന്നു.4വര്‍ഷങ്ങള് നഷ്ടപ്പെട്ടു. ഇപ്പോള് 2018 ആയി. ഇനിയുള്ള4വര്‍ഷങ്ങളില് എന്ത് നേടാന് കഴിയും? ബജറ്റ് എന്നത് 'പവിത്രമായ രേഖയാണ്'. അതിലെ ഓരോ നിര്‍ദ്ദേശത്തിനും ആവശ്യമായ പണം ഉള്‍ക്കൊള്ളിച്ചിരിക്കണം. അല്ലാത്തപക്ഷം അതൊരു തെരെഞ്ഞെടുപ്പ് പ്രകടനപത്രികക്ക് തുല്യമാകും. തെരെഞ്ഞെടുപ്പ് പ്രകടന പത്രികയില്, ചിലവുകളൊന്നും പരിഗണിക്കാതെയും പണം എവിടെനിന്നും ലഭിക്കുന്നുവെന്ന് നോക്കാതെയും വാഗ്ദാനങ്ങള് നിരത്താന്‍കഴിയും. എന്നാല് ബജറ്റില് അത് സാധ്യമല്ല. കര്‍ഷകരുടെ വരുമാനം ഉയര്‍ത്തുന്നതിനുള്ള പദ്ധതിക്കായി ഒരു രൂപപോലും നീക്കിവച്ചിട്ടില്ലെന്ന് സിന്‍ഹ ചൂണ്ടിക്കാട്ടി.


ഐടി മേഖലയിൽ വൻ തൊഴിൽ നഷ്ടത്തിന് സാധ്യത\nHome News ഐടി മേഖലയിൽ വൻ തൊഴിൽ നഷ്ടത്തിന് സാധ്യത\nഐടി വ്യവസായത്തിൽ അടുത്ത വർഷത്തിൽ തൊഴിൽ നഷ്ടപ്പെടുന്നവരുടെ എണ്ണം ആറ് ലക്ഷം കവിയുമെന്ന് റിപ്പോർട്ടുകൾ. ഐടി തൊഴിൽ മേഖലയിൽ അടുത്ത അഞ്ച് വർഷത്തിനിടയിൽ യന്ത്രവൽക്കരണം വ്യാപകമാകുമെന്നും ഇത് വ്യാപക തൊഴിൽ നഷ്ടത്തിന് കാരണമാക്കുമെന്നും എച്ച് എ എസ് റിസർച്ച് നടത്തിയ പഠനത്തിൽ പറയുന്നു.\n2020ഓടെ ആഗോളതലത്തിൽ ഐടി മേഖലയിൽ 9ശതമാനം തൊഴിലാളികൾക്ക് ജോലി നഷ്ടപ്പെടും എന്നാണ് പഠനം പറയുന്നത്. ഇതോടെ 6.4 ലക്ഷം വരുന്ന വൈദഗ്ധ്യം കുറഞ്ഞവരുടെ തൊഴിലവസരങ്ങൾ ഐടി മേഖലയിൽ ഇല്ലാതാകുമെന്നാണ് യുഎസ് റിസർച്ച് എച്ച് എഫ് എസ് പറയുന്നത്.\nഅഞ്ചിൽ ഒരാൾ എന്ന തോതിൽ ജോലി നഷ്ടപ്പെടുമെന്നാണ് കണക്കുകൾ സുചിപ്പിക്കുന്നത്. ഇന്ത്യയിൽ ഐടി സെക്ടരും ബിപിഒ സെക്ടറുമാണ് തൊഴിൽ നഷ്ടം നേരിടേണ്ടി വരിക.\nവൈദഗ്ധ്യം ഇല്ലാത്തവരുടെ ജോലിക്ക് ഇടിവ് വരുന്നതോടൊപ്പം വിദഗ്ധരായവർക്ക് പുതിയ തൊഴിലവസര സാധ്യത വർധിക്കുമെന്നും പറയപ്പെടുന്നു. അതി വൈദഗ്ധ്യം വേണ്ട ഐടി തൊഴിൽ മേഖലയിലുള്ളവർക്ക് 1.6 ലക്ഷം പുത്തൻ അവസരങ്ങളുണ്ടാ വുമെന്നാണ് റിപ്പോർട്ടുകൾ. യുഎസിൽ 7.7 ലക്ഷം സ്‌കിൽഡ് ജോബാണ് നഷ്ടമാവുക, യുകെയിൽ ഇത് രണ്ട് ലക്ഷമാകും.\nPrevious article‘ഊഴം’ കാത്ത് ഒരു പ്രതികാരം!!\nNext articleശസ്ത്രക്രിയ കഴിഞ്ഞു. സച്ചിന് സുഖം പ്രാപിക്കുന്നു.


ഐഎസ്എല്; 31ലെ കളി മാറ്റണമെന്ന് പോലീസ്\nകൊച്ചി: പുതുവര്‍ഷ തലേന്ന് കൊച്ചിയില് നടക്കാനിരിക്കുന്ന ഐഎസ്എല് മത്സരം മാറ്റിവെക്കണമെന്ന് കേരള പോലീസ്. ഡിസംബര് 31ന് കേരള ബ്ലാസ്‌റ്റേഴ്‌സ്-ബെംഗളുരു എഫ്‌സി മത്സരം മാറ്റിവെക്കണമെന്നാവശ്യപ്പെട്ട് ബ്ലാസ്‌റ്റേഴ്‌സ് മാനേജ്‌മെന്റിന് പോലീസ് കത്തുനല്‍കുകയും ചെയ്തു.\nപുതുവര്‍ഷമായതിനാല് കൂടുതല് സേനയെ സംസ്ഥാനത്തിന്റെ വിവിധ ഭാഗങ്ങളില് വിന്യസിക്കേണ്ടിവരും. അതിനാല് മത്സരം നടക്കുന്ന കൊച്ചി ജവഹര്‍ലാല് നെഹ്‌റു സ്‌റ്റേഡിയത്തില് ആവശ്യത്തിനു പോലിസിനെ നിയോഗിക്കാന് സാധിക്കില്ല. ഫോര്‍ട്ട്‌കൊച്ചിയിലെ കാര്‍ണിവലിന് പുറമേ ചെറായി ബീച്ച് ഫെസ്റ്റിവലും നടക്കുന്നുണ്ട്. ഇതിനായി വലിയ സുരക്ഷാ സംവിധാനം ഒരുക്കേണ്ടതുണ്ട്.\nഅരലക്ഷത്തിലേറെ കാണികളാണ് കളികാണാനായി കൊച്ചി സ്‌റ്റേഡിയത്തില് എത്തുന്നത്. ബ്ലാസ്‌റ്റേഴ്‌സ് – ബെംഗളൂരു മത്സരം കാണാന് ആവേശം ഇരട്ടിക്കും. ഇതിന് പുറമേ മട്ടാഞ്ചേരിയിലെ ചരിത്ര പ്രസിദ്ധമായ പുതുവത്സര കാര്‍ണിവലില് പങ്കെടുക്കാനായി എത്തുന്നവര് കൂടിയാകുന്നതോടെ നഗരം ജനബാഹുലമാകും. ട്രാഫിക് നിയന്ത്രണവും സുരക്ഷയും പോലിസിന് ഇരട്ടിതലവേദനയായി മാറും. ഇതാണ് മത്സരം മാറ്റിവെക്കണമെന്ന് ആവശ്യപ്പെട്ട് പോലിസ് കത്തു നല്‍കിയത്.\nഅതേസമയം, പോലിസ് കത്തു നല്‍കിയത് സംബന്ധിച്ച് പ്രതികരിക്കാന് ബ്ലാസ്‌റ്റേഴ്‌സ് മാനേജ്‌മെന്റ് തയ്യാറായിട്ടില്ല. ബ്ലാസ്റ്റേഴ്‌സ് അധികൃതര് ഐഎസ്എല് സംഘാടകര്‍ക്ക് വിവരം കൈമാറിയിട്ടുണ്ട്.\nഐഎസ്എല്: ടിക്കറ്റ് കിട്ടാനില്ല സ്‌റ്റേഡിയത്തില് ബഹളം\nഐഎസ്എല്: മച്ചാന്‍സിനെ തകര്‍ക്കാന് ബ്ലാസ്റ്റേഴ്‌സ്\nപരിക്ക്: ബെര്‍ബറ്റോവിന് 20 ദിവസം വിശ്രമം\nപരിശീലന മത്സരങ്ങള് അടുത്ത ആഴ്ച മുതല്\nബ്ലാസ്റ്റാവാന് കൊച്ചി ജയിക്കാനുറച്ച് ജംഷഡ്പൂര്\nഫൈനല് കൊച്ചിയിലെന്ന് മലൂദ


ഇത്താക്കിയും ജോണപ്പനും | Malayalam News\nവിനായകനും ദിലീഷ് പോത്തനും തൊട്ടപ്പനിൽ\nവിനായകനും ദിലീഷ് പോത്തനും പ്രധാന കഥാപാത്രങ്ങളായി എത്തുന്ന ചിത്രമാണ് തൊട്ടപ്പൻ. ഇത്താക്കിയുടെയും ജോണപ്പന്റെയും സൗഹൃദത്തിന്റെ കഥ പറയുന്ന ചിത്രത്തിന്റെ സംവിധാനം ഷാനവാസ് കെ. ബാവക്കുട്ടി. കിസ്മത്ത് എന്ന ചിത്രത്തിലൂടെ മലയാളിക്ക് സുപരിചിതനായ ഷാനവാസ് കെ. ബാവക്കുട്ടി തൊട്ടപ്പൻ ഒരുക്കുമ്പോൾ ഏറെ പ്രതീക്ഷയിലാണ് ആരാധകർ.\nഇത്താക്കിയുടെയും ജോണപ്പന്റെയും സൗഹൃദവും ജോണപ്പന്റെ മകളായി എത്തുന്ന സാറയുടെ സാന്നിധ്യവുമെല്ലാം അടങ്ങുന്ന തൊട്ടപ്പൻ വ്യത്യസ്തത പുലർത്തുമെന്ന് അണിയറ പ്രവർത്തകർ പറയുന്നു. തുരുത്തും, അവിടുത്തെ സൗഹൃദവും പിന്നിട് അവിടെ ഉണ്ടാവുന്ന സംഭവ വികാസങ്ങളാണ് ചിത്രത്തിൽ പറയുന്നുത്. ഇത്താക്കിയായി വിനായകനും ജോണപ്പനായി ദിലീഷ് പോത്തനുമാണ് അഭിനയിക്കുന്നത്. പുതുമുഖം പ്രിയംവദയാണ് സാറയാകുന്നത്.\nമാതൃഭൂമി ആഴ്ചപ്പതിപ്പിൽ പ്രസിദ്ധീകരിച്ച ഫ്രാൻസിസ് നൊറോണയുടെ ചെറുകഥയെ വെള്ളിത്തിരയിലേക്ക് മാറ്റിയെഴുതുകയാണ് ഷാനവാസ് എം. ബാവക്കുട്ടി. ലത്തീൻ കത്തോലിക്കർക്കിടയിൽ കാണുന്ന ആചാരങ്ങളും വ്യത്യസ്തമായ പേരുകളും വേറിട്ട ജീവിത രീതിയും ചേർത്തിണക്കി മനോഹരമായി എഴുതിയ ചെറുകഥ. കഥ വായിക്കുമ്പോൾ തന്നെ മനസ്സിൽ ദിലീഷ് പോത്തനും വിനായകനും കടന്നു വന്നിരുന്നതായി ഷാനവാസ് പറയുന്നു.\nതൃശൂർ സ്വദേശിനിയായ പ്രിയംവദയുടെ ആദ്യ സിനിമയാണിത്. ഓഡിഷനിലൂടെ സാറയാകാനെത്തിയ പ്രിയംവദ ചെന്നൈ എസ്.ആർ.എസിൽ വിഷ്വൽ കമ്മ്യൂണിക്കേഷൻ വിദ്യാർത്ഥിനിയാണ്. റോഷനാണ് ഇസ്മയിൽ ആകുന്നത്. പ്രിയംവദയുടെ അമ്മയായി അഭിനയിക്കുന്നത് സുനിതയാണ്. എഡിറ്റർ അജിത്തിന്റെ ഭാര്യയായ സുനിത അസിസ്റ്റന്റ് ഡയറക്ടറുമാണ്.\nതൊട്ടപ്പനിൽ അഭിനയിക്കുന്നതിലേറെയും പുതുമുഖങ്ങളാണ്. നൂറ്റമ്പതോളം പുതുമുഖങ്ങളാണ് ഇതിലഭിനയിക്കുന്നത്. ഇവർക്കു വേണ്ടി ഒരാഴ്ചത്തെ ക്യാമ്പ് നടത്തിയിരുന്നതായി സംവിധായകൻ പറഞ്ഞു. പ്രിയംവദക്ക് പല ഘട്ടങ്ങളായിട്ടാണ് ട്രെയിനിംഗ് കൊടുത്തത്. അതി ഗംഭീരമായി തന്നെ പ്രിയംവദ അഭിനയിച്ചിട്ടുണ്ട്.\nപട്ടം സിനിമാ കമ്പനിയുടെ ബാനറിൽ ദേവദാസ് കാടഞ്ചേരിയും ഷൈലജാ മണികണ്ഠനും ചേർന്ന് നിർമിക്കുന്ന ചിത്രം പെന്റാ ടാക്കീസ് വിതരണം ചെയ്യും. ക്യാമറ സുരേഷ് രാജൻ, ഗാനരചന ലീല എൻ, ഗിരീഷ് കുട്ടൻ സംഗീതം. പെരുന്നാളിന് ചിത്രം തിയേറ്ററുകളിലെത്തും.


മുഖ്യമന്ത്രിയുടെ ഓഫീസില് പൊട്ടിത്തെറി, നളിനി നെറ്റോ ചീഫ് പ്രിന്‍സിപ്പല് സെക്രട്ടറി സ്ഥാനമൊഴിഞ്ഞു – Chandrika Daily\nBy web desk 1 Tuesday March 12, 2019 20:49 pm\nമുഖ്യമന്ത്രിയുടെ ഓഫീസില് പൊട്ടിത്തെറി, നളിനി നെറ്റോ ചീഫ് പ്രിന്‍സിപ്പല് സെക്രട്ടറി സ്ഥാനമൊഴിഞ്ഞു\nതിരുവനന്തപുരം: മുഖ്യമന്ത്രി പിണറായി വിജയന്റെ ചീഫ് പ്രിന്‍സിപ്പല് സെക്രട്ടറി സ്ഥാനം രാജി വെച്ച് നളിനി നെറ്റോ. മുഖ്യമന്ത്രിയുടെ പൊളിറ്റിക്കല് സെക്രട്ടറിയുമായുള്ള അഭിപ്രായ വ്യത്യാസത്തെ തുടര്‍ന്നാണ് രാജി. ഇന്ന്…\nതിരുവനന്തപുരം: മുഖ്യമന്ത്രി പിണറായി വിജയന്റെ ചീഫ് പ്രിന്‍സിപ്പല് സെക്രട്ടറി സ്ഥാനം രാജി വെച്ച് നളിനി നെറ്റോ. മുഖ്യമന്ത്രിയുടെ പൊളിറ്റിക്കല് സെക്രട്ടറിയുമായുള്ള അഭിപ്രായ വ്യത്യാസത്തെ തുടര്‍ന്നാണ് രാജി. ഇന്ന് ഉച്ചയ്ക്കാണ് രാജിക്കത്ത് കൈമാറിയത്. ചീഫ് സെക്രട്ടറി സ്ഥാനത്ത് നിന്ന് വിരമിച്ച ശേഷമാണ് നളിനി നെറ്റോ ്മുഖ്യമന്ത്രിയുടെ ഓഫീസിലെ ചീഫ് പ്രിന്‍സിപ്പല് സെക്രട്ടറിയായി ചുമതലയേറ്റത്.\nമുഖ്യമന്ത്രിയുടെ ഓഫീസിലെ സ്വാധീനം കുറഞ്ഞതാണ് രാജിക്ക് കാരണമെന്നാണ് സൂചന. പ്രധാനപ്പെട്ട പല ഫയലുകളും താന് കാണുന്നില്ലെന്ന് അവര്‍ക്ക് പരാതിയുണ്ടായിരുന്നു.\nനേരത്തെ തന്നെ പ്രിന്‍സിപ്പല് സെക്രട്ടറി ജോലിയുമായി ബന്ധപ്പെട്ട് മുഖ്യമന്ത്രിയുടെ സ്റ്റാഫംഗങ്ങളില് നിന്നും ചില പ്രശ്‌നങ്ങളുണ്ടായിരുന്നു. എന്നാല് ഇവ പരിഹരിക്കാന് നിയമിതനായ എം.വി ജയരാജന് പാര്‍ട്ടി കണ്ണൂര് ജില്ലാ സെക്രട്ടറിയായതിനു പിന്നാലെയാണ് നളിനി നെറ്റോയുടെ രാജി.\n1981 ബാച്ച് ഐ.എ.എസ് ഉദ്യോഗസ്ഥയാണ് നളിനി നെറ്റോ. കേരളത്തിലെ ആദ്യ വനിതാ മുഖ്യ തെരഞ്ഞെടുപ്പ് ഓഫീസറാണ്. രണ്ട് വീതം നിയമസഭാ, ലോക്സഭാ തെരഞ്ഞെടുപ്പുകള് അവരുടെ മേല്‍നോട്ടത്തില് നടത്തിയിട്ടുണ്ട്.\nCategories: Culture, News, Views Tags: chief principal secretary, keralam, nalini netto


മ്യാൻമാർ കടൽ തീരത്ത് ബോട്ടും പ്രതീക്ഷിച്ച് ആയിരങ്ങൾ; ദുരിതം വിട്ടൊഴിയാതെ റോഹിങ്ക്യൻ ജനങ്ങൾ | Last exit from Myanmar, Rohingya wait for weeks on beach - Malayalam Oneindia\n» മ്യാൻമാർ കടൽ തീരത്ത് ബോട്ടും പ്രതീക്ഷിച്ച് ആയിരങ്ങൾ; ദുരിതം വിട്ടൊഴിയാതെ റോഹിങ്ക്യൻ ജനങ്ങൾ\nUpdated: Tue, Nov 14, 2017, 17:04 [IST]\nറാഖെന: റോഹിങ്ക്യകളുടെ ജീവിതത്തിൽ ദുരന്തം തുടർകഥയാകുന്നു. ഇപ്പോഴു ബംഗ്ലാദേശിലേയ്ക്കുള്ള റോഹിങ്ക്യൻ മുസ്ലീം അഭയാർഥികളുടെ പലായനം തുടരുകയാണ്. ബംഗ്ലാദേശിലേയ്ക്കുള്ള ബോട്ടും പ്രതീക്ഷിച്ച് 1000 ഓളം റോഹിങ്ക്യൻ ജനങ്ങളാണ് മ്യാൻമാറിലെ ബീച്ചിൽ ദുരിതജീവിതം നയിക്കുന്നത്. താത്കാലികമായി കെട്ടിയുണ്ടാക്കിയ പ്ലാസ്റ്റിക് ടെൻഡുകളിലാണ് അഭയാർഥികൾ താമസിക്കുന്നത്. കനത്ത ചൂടാണ് ഇവിടെ. റെഡ്ക്രോസ് സൊസൈറ്റി നൽകിയ പ്ലാസ്റ്റിക് ടെൻഡുകളിലാണ് ഇവരുടെ താമസം. മ്യാൻമാറിൽ നിന്ന് ബംഗ്ലാദേശിലേയ്ക്കു പോകാനായുള്ള ബോട്ടിനു വേണ്ടിയാണ് ഇവിടെ കാത്തിരിക്കുന്നത്. ഈ ദുരിത ജീവിതം ഒരുമാസമായി തുടരുകയാണ്.\nറോഹിങ്ക്യൻ ജനങ്ങൾക്കെതിരെയുള്ള മ്യാൻമാർ സർക്കാരിന്റെ ക്രൂരത ഇപ്പോഴും തുടരുകയാണ്. എന്നാൽ സർക്കാർ തങ്ങളുടെ ഭാഗം ശരിയാണെന്നു വാദിക്കുകയാണ്. മ്യാൻമാറിലെ റോഹിങ്ക്യൻ മുസ്ലീങ്ങളുടെ കൂട്ടപ്പാലായത്തിനെതിരെ യുഎൻ രംഗത്തെത്തിയിരുന്നു. യുഎന്നിലെ കൂടാതെ മ്യാൻമാർ സർക്കാർ നടപടിക്കെതിരെ മറ്റു രാജ്യങ്ങളും രംഗത്തെത്തിയിരുന്നു. എന്നിട്ടും മ്യാൻമാർ സർക്കാർ തങ്ങളുടെ തീരുമാനത്തിൽ മാറ്റം വരുത്തിയിട്ടില്ല.\nരണ്ടില ചിഹ്നം ശശികല പക്ഷത്തിന് ? 111 പേജുള്ള സത്യാവാങ്മൂലം സമർപ്പിച്ചു, തീരുമാനം ഉടൻ...\nമ്യാൻമാറിൽ ആഭ്യന്തര കലാപം രൂക്ഷമായതിനെ തുടർന്നാണ് റോഹിങ്ക്യൻ മുസ്ലീങ്ങൾ മാത്യരാജ്യം വിട്ടു ബംഗ്ലാദേശിലേയ്ക്ക് പലായനം ചെയ്തത്. ദിനം പ്രതി നിരവധിപ്പേരാണ് മ്യാൻമാറിൽ നിന്ന് പോകുന്നത്. മ്യാൻമാർ സൈന്യത്തിന്റേ ആക്രമത്തിൽ ഭയന്നാണ് വീടും നാടും ഉപേക്ഷിച്ചു ഇവർ മറ്റും രാജ്യങ്ങളിലേയ്ക്കു പോകുന്നത്. കൂടുതൽ ജനങ്ങളും കൂടിയേറുന്നത് ബംഗ്ലാദേശിലേയ്ക്കാണ്.\nഅഭയാർഥി ക്യാമ്പുകൾ നിറഞ്ഞു\nലക്ഷത്തോളം റോഹിങ്ക്യൻ ജനങ്ങളാണ് ബംഗ്ലദേശിലേയ്ക്ക് പലായനം ചെയ്തുകൊണ്ടിരിക്കുന്നത്. അതിനാൽ തന്നെ ബംഗ്ലാദേശിലുള്ള അഭയാർഥി ക്യാമ്പുകൾ നിറഞ്ഞിരിക്കുകയാണ്. ജനങ്ങളെ ഉൾകൊള്ളാൻ കഴിയില്ലെങ്കിൽ പോലും വളരെ ബുദ്ധിമുട്ടിയാണ് ക്യാമ്പുകളിൽ താമസിക്കുകയാണ്. ഇതിനു പരിഹാരമായി എല്ലാവരേയും കൂടുതൽ സൗകര്യമുള്ള മറ്റൊരു ക്യാമ്പിലേയ്ക്ക് മാറ്റുമെന്ന് ബംഗ്ലാദേശ് സർക്കാർ അറിയിച്ചിട്ടുണ്ട്.\nദിനംപ്രതി മ്യാൻമാറിൽ നിന്ന് ബംഗ്ലാദേശിലേയ്ക്ക് കുടിയേറുന്ന റോഹിങ്ക്യൻ ജനങ്ങളുടെ എണ്ണം വർധിച്ചു വരുകയാണ്. ആഗസ്റ്റ് 25 ആരംഭിച്ച സംഘർഷത്തിൽ ആറു ലക്ഷത്തോളം ജനങ്ങളാണ് മ്യാൻമാറിൽ നിന്ന് ബംഗ്ലാദേശിലേക്ക് പലായനം ചെയ്തത്. ഇനിയും ജനങ്ങളുടെ എണ്ണം കൂടാനാണ് സാധ്യത. എന്നാൽ പുതുതായി ബംഗ്ലാദേശ് ക്യാമ്പിൽ എത്തുന്ന റോഹിങ്ക്യൻ അഭയാർഥികളുടെ സ്ഥിതി വളരെ കഷ്ടം നിറഞ്ഞതാണ്. മൃഗങ്ങളുടെ ആക്രമണങ്ങളിൽ പെട്ടും അസുഖങ്ങൾ ബാധിച്ചു നിരവധിപേരാണ് മരണപ്പെടുന്നത്.\nപ്രതികരിക്കാതെ മ്യാൻമാർ സർക്കാർ\nരാജ്യത്ത് ഇത്രയധികം പ്രശ്നം സംഭവിച്ചിട്ടും മ്യാൻമാർ സർക്കാർ പ്രശ്നത്തെ നിസാരവൽക്കരിക്കുകയാണ് ചെയ്യുന്നത്. യുഎൻ ഉൾപ്പെടെ ലോക രാജ്യങ്ങൾ ജനങ്ങളെ മാത്യരാജ്യത്തിലേയ്ക്ക് തിരികെ വിളിക്കണമെന്നു പറയുമ്പോഴും സർക്കാർ മൗനത്തിലാണ്. എന്നാൽ തങ്ങളുടെ രാജ്യത്ത് പ്രശ്നങ്ങളൊന്നുമില്ലെന്ന മട്ടിലാണ് മ്യാൻമാറിന്റെ പ്രതികരണങ്ങളും പ്രവർത്തനങ്ങളും.


'ഞാനും വയസായി, എന്റെ വീടും....' - Janayugom Online\nHome / News / Kerala / ‘ഞാനും വയസായി, എന്റെ വീടും.…’\nKerala Latest News Articles Editor's Pick News Opinion\n‘ഞാനും വയസായി, എന്റെ വീടും.…’\nPosted on December 11, 2018, 11:20 pm\nപ്രതിപക്ഷം ഇന്നും സ്ഥിരം കലാപരിപാടി അരങ്ങേറി. നടുത്തളത്തിലിറങ്ങി ബഹളം വച്ച്, മുദ്രാവാക്യം മുഴക്കി സഭാനടപടികള് തടസപ്പെടുത്തുക എന്ന നടപടി തുടര്‍ന്നു.\nഎന് എ നെല്ലിക്കുന്ന് തുടങ്ങിയ പ്രതിപക്ഷാംഗങ്ങളുടെ ആദ്യ ചോദ്യം അംഗങ്ങള് സീറ്റുകളില് ഇല്ലാത്തതിനാല് ഉന്നയിക്കപ്പെട്ടില്ല. എ എം ആരിഫ് തുടങ്ങിയ ഭരണകക്ഷി അംഗങ്ങളുടെ ചോദ്യത്തിന് മന്ത്രി എ സി മൊയ്തീന് മറുപടി പറഞ്ഞു.\nഉപചോദ്യം ഉന്നയിച്ച സിപിഐയിലെ ആര് രാമചന്ദ്രന് പറഞ്ഞു: ‘ഞാനും വയസായി, എന്റെ വീടും വയസായി. യുഡിഎഫിന്റെ ബാല്യവും പഴകി, മുദ്രാവാക്യവും ദുര്‍ബലമായി.’ ബിജെപിയുടെ സമരാഭാസത്തെ പിന്തുണയ്ക്കുന്ന കോണ്‍ഗ്രസ് സഭയ്ക്കുള്ളില് സ്തംഭിപ്പിക്കല് സമരം തുടരുന്നത് ജനങ്ങളോടുള്ള വെല്ലുവിളിയാണെന്ന് രാമചന്ദ്രന് ചൂണ്ടിക്കാട്ടി.\n‘ശബരിമലയിലെ നിരോധനാജ്ഞ പിന്‍വലിക്കണം. മൂന്ന് എംഎല്‍എമാര് നടത്തുന്ന സത്യാഗ്രഹസമരം അവസാനിപ്പിക്കാന് സര്‍ക്കാര് ഇടപെടണം’ എന്നീ ആവശ്യങ്ങളാണ് പ്രതിപക്ഷം ഉന്നയിച്ചത്.\n‘പ്രതിപക്ഷാംഗങ്ങള് ഇങ്ങനെ പെരുമാറുന്നത് ശരിയാണോ, സഭ നടത്താന് സഹകരിക്കണം’- സ്പീക്കര് പലവട്ടം അഭ്യര്‍ഥിച്ചു. പ്രതിപക്ഷത്തിന്റെ നടപടി നിര്‍ഭാഗ്യകരമാണെന്ന് അദ്ദേഹം പറഞ്ഞു. ബഹളം തുടരുന്ന സാഹചര്യത്തില് മറ്റു നടപടികളിലേക്ക് കടക്കേണ്ടിവരുമെന്ന് സ്പീക്കര് ഓര്‍മപ്പെടുത്തി. അന്‍വര്‍സാദത്ത് തുടങ്ങി ചില പ്രതിപക്ഷാംഗങ്ങള് സ്പീക്കറുടെ ഡയസിലേക്ക് ചാടിക്കയറാന് പലവട്ടം ശ്രമിക്കുന്നുണ്ടായിരുന്നു. സഭ നടത്താന് സഹകരിക്കണമെന്ന സ്പീക്കറുടെ അഭ്യര്‍ഥന ബധിര കര്‍ണങ്ങളിലാണ് പതിച്ചത്.\nബഹളവും മുദ്രാവാക്യം വിളിയും തുടര്‍ന്നപ്പോള് ശേഷിച്ച ചോദേ്യാത്തരവേള സ്പീക്കര് ഉപേക്ഷിച്ചു. ശ്രദ്ധക്ഷണിക്കല് പ്രമേയങ്ങളുടെയും ഉപക്ഷേപങ്ങളുടെയും മറുപടി ബന്ധപ്പെട്ട മന്ത്രിമാര് മേശപ്പുറത്ത് വച്ചു.\nതിരുവനന്തപുരം അന്താരാഷ്ട്ര വിമാനത്താവളം സ്വകാര്യവല്‍ക്കരിക്കാനുള്ള നീക്കത്തില് നിന്നും കേന്ദ്രസര്‍ക്കാര് അടിയന്തരമായി പിന്‍മാറണമെന്നാവശ്യപ്പെടുന്ന പ്രസ്താവന മുഖ്യമന്ത്രി പിണറായി വിജയന് മേശപ്പുറത്ത് വച്ചു.\nഅനില് അക്കരക്ക് എതിരെ ചില വനിതകള് ഉന്നയിച്ച പരാതി അനേ്വഷിച്ച പ്രിവിലേജസ്, എഥിക്‌സ് എന്നിവ സംബന്ധിച്ച സമിതിയുടെ രണ്ടാമത് റിപ്പോര്‍ട്ട് സഭ പരിഗണിച്ചു. സമിതി ചെയര്‍മാന് എ പ്രദീപ് കുമാറാണ് റിപ്പോര്‍ട്ട് അവതരിപ്പിച്ചത്. അംഗങ്ങള്‍ക്കുള്ള പെരുമാറ്റച്ചട്ടത്തില് നിഷ്‌കര്‍ഷിക്കുന്ന പൊതുജീവിതത്തില് പാലിക്കേണ്ടതായ ഉയര്‍ന്ന നിലവാരത്തിലുള്ള അന്തസും മര്യാദയും മൂല്യങ്ങളും നിലനിര്‍ത്തുന്നതിന് അംഗങ്ങള്‍ക്ക് ഉത്തരവാദിത്തമുണ്ടെന്ന് റിപ്പോര്‍ട്ട് ചൂണ്ടിക്കാട്ടി. അനില് അക്കരയുടെ പ്രസ്താവന ഉചിതമായില്ലെന്ന് കണ്ടെത്തിയ സമിതി ക്ഷമാപണം നടത്തിയതിനാല് തുടര്‍നടപടി സ്വീകരിക്കേണ്ടതില്ലെന്ന് ശുപാര്‍ശ ചെയ്തു.\nകേരള മെട്രോ പൊളിറ്റന് ട്രാന്‍സ്‌പോര്‍ട്ട് അതോറിറ്റി ബില് ചര്‍ച്ച കൂടാതെ സെലക്ട് കമ്മിറ്റിയുടെ പരിഗണനക്കയച്ചു. മന്ത്രി എ കെ ശശീന്ദ്രനാണ് ബില്ലവതരിപ്പിച്ചത്.\nതുടര്‍ന്ന് കേരള സ്‌പോര്‍ട്‌സ് ഭേദഗതി ബില് മന്ത്രി ഇ പി ജയരാജന് അവതരിപ്പിച്ചു. സ്‌പോര്‍ട്‌സ് കൗണ്‍സിലിന്റെ പ്രവര്‍ത്തനങ്ങള് ജനാധിപത്യവല്‍ക്കരിക്കാന് വ്യവസ്ഥ ചെയ്യുന്നതാണ് ബില്. സ്‌പോര്‍ട്‌സ് കൗണ്‍സിലിന്റെ പ്രവര്‍ത്തനങ്ങളില് രാഷ്ട്രീയം കലര്‍ത്തരുതെന്നാണ് ബില്ലിന്റെ മൂന്നാം വായനാവേളയില് പി സി ജോര്‍ജ് അഭ്യര്‍ഥിച്ചത്. സ്‌പോര്‍ട്‌സ് കൗണ്‍സിലിന്റെ പ്രവര്‍ത്തനങ്ങളില് രാഷ്ട്രീയ പരിഗണനകളോടെ ഒരു ഇടപെടലും ഉണ്ടാവില്ലെന്ന് വ്യക്തമാക്കിയ മന്ത്രി ഇ പി ജയരാജന് വ്യക്തിതാല്‍പര്യത്തിനായി ചിലര് ഉണ്ടാക്കുന്ന സംഘടനകളെ അംഗീകരിക്കാനാവില്ലെന്നും പറഞ്ഞു.\nബില് അംഗീകരിച്ച് 9.58 ന് സഭ ഇന്ന് ചേരാനായി പിരിഞ്ഞു.


വത്തിക്കാന്; കോവിഡ് വാക്‌സിന് ആദ്യം സ്വീകരിക്കുന്നവരില് പോപ്പ് എമിരത്തൂസ് ബെനഡിക്ട് പതിനാറാമനും : Marian Pathram\nവത്തിക്കാന് സിറ്റി: കോവിഡ് വാക്‌സിന് സ്വീകരിക്കുന്നവരില് ആദ്യത്തെ ആള് പോപ്പ് എമിരത്തൂസ് ബെനഡിക്ട് പതിനാറാമനായിരിക്കുമെന്ന് അദ്ദേഹത്തിന്റെ സെക്രട്ടറി ആര്‍ച്ച് ബിഷപ് ജോര്‍ജ് ഗാന്‍സ് വിന് അറിയിച്ചു. കോവിഡ് വാക്‌സിന്റെ ലഭ്യത അനുസരിച്ച് ബെനഡിക്ട് പതിനാറാമന് സ്വീകരിക്കും.\nവാക്‌സിന് സ്വീകരിക്കാന് സന്നദ്ധനാണെന്ന് ഫ്രാന്‍സിസ് മാര്‍പാപ്പ നേരത്തെ തന്നെ അറിയിച്ചിരുന്നു. എന്നാല് എന്നുമുതല്ക്കാണ് വാക്‌സിന് വിതരണം ആരംഭിക്കുക എന്നതിനെക്കുറിച്ച് കൃത്യതയില്ല. ജനുവരി പാതിയോടെ വിതരണം ചെയ്യുമെന്നായിരുന്നു ആദ്യവാര്‍ത്തകള്.\nവത്തിക്കാനിലെ ആരോഗ്യപ്രവര്‍ത്തകര്‍ക്കും സുരക്ഷാ ഉദ്യോഗസ്ഥര്‍ക്കും പൊതുജനങ്ങളുമായി സമ്പര്‍ക്കം പുലര്‍ത്തുന്നവര്‍ക്കുമായിരിക്കും മുന്‍ഗണന. ബെനഡിക്ട് പതിനാറാമന് താമസിക്കുന്ന മാറ്റര് എക്ലേസിയ കമ്മ്യൂണിറ്റിയിലെ എല്ലാവരും വാക്‌സിന് സ്വീകരിക്കുമെന്നും ആര്‍ച്ച് ബിഷപ് ജോര്‍ജ് അറിയിച്ചു.\nകൊളംബിയന് ബിഷപ് കോവിഡ് ബാധിച്ചു അന്തരിച്ചു


കേന്ദ്രം വാക്കുപാലിക്കണം; 'അയോധ്യ' ആത്മവിശ്വാസം കൂട്ടി| sabarimala verdict| sabarimala news| manorama online\nകേന്ദ്രം വാക്കുപാലിക്കണം; 'അയോധ്യ' ആത്മവിശ്വാസം കൂട്ടി: ശശികുമാര വര്‍മ\nമനോരമ ലേഖകൻ November 14, 2019 10:34 AM IST\nപന്തളം∙ ശബരിമല വിധി അനുകൂലമാകുമെന്ന് പ്രതീക്ഷിക്കുന്നതായി പന്തളം കൊട്ടാരം പ്രതിനിധി ശശികുമാര വര്‍മ. അയോധ്യ വിധി ആത്മവിശ്വാസം വര്‍ധിപ്പിക്കുന്നു. പ്രതികൂലമായാല് നിയമനടപടികള് തുടരും. വിശ്വാസികള്‍ക്ക് അനുകൂലമായ നിയമം നിര്‍മിക്കുമെന്ന വാക്ക് കേന്ദ്രസര്‍ക്കാര് പാലിക്കണമെന്നും ശശികുമാര വര്‍മ പറഞ്ഞു.\nആചാരങ്ങള് സംരക്ഷിക്കണമെന്നും നിലനില്‍ക്കണമെന്നുമായിരുന്നു ശബരിമല മേല്‍ശാന്തി വി.എന്.വാസുദേവന് നമ്പൂതിരിയുടെ പ്രതികരണം. സുപ്രീംകോടതിയില് നിന്ന് അനുകൂലവിധി പ്രതീക്ഷിക്കുന്നു. വെല്ലുവിളി നിറഞ്ഞ സാഹചര്യമാണ് പിന്നിട്ടത്. തീര്‍ഥാടകരുടെ എണ്ണം കുറയാന് കാരണം ശബരിമലയിലെ പ്രശ്നങ്ങളാണെന്നും സര്‍ക്കാര് നിലപാട് എന്തെന്നല്ല പ്രശ്നമെന്നും വി.എന്.വാസുദേവന് നമ്പൂതിരി പറഞ്ഞു.\nഎന്നാൽ അയ്യപ്പന്റെ യുക്തപ്രകാരം വിധിവരുമെന്നാണ് ശബരിമല നിയുക്ത മേല്‍ശാന്തി സുധീര് നമ്പൂതിരിയുടെ അഭിപ്രായം. എല്ലാം അയ്യപ്പനില് സമര്‍പ്പിക്കുന്നു. പൂജമാത്രമാണ് തന്റെ നിയോഗം. ഭക്തിനിര്‍ഭരമായ തീര്‍ഥാടനകാലം പ്രതീക്ഷിക്കുന്നെന്നും സുധീര് നമ്പൂതിരി പറഞ്ഞു


നാടകീയം; രക്ഷകനായി ക്രിസ്റ്റിയാനോ റൊണാള്‍ഡോ, റയല് ചാംപ്യന്‍സ് ലീഗ് സെമി ഫൈനലില് | real madrid knock out juventus - Malayalam MyKhel\n» നാടകീയം; രക്ഷകനായി ക്രിസ്റ്റിയാനോ റൊണാള്‍ഡോ, റയല് ചാംപ്യന്‍സ് ലീഗ് സെമി ഫൈനലില്\nനാടകീയം; രക്ഷകനായി ക്രിസ്റ്റിയാനോ റൊണാള്‍ഡോ, റയല് ചാംപ്യന്‍സ് ലീഗ് സെമി ഫൈനലില്\nനാടകീയം; രക്ഷകനായി ക്രിസ്റ്റിയാനോ റൊണാള്‍ഡോ, റയല് ചാംപ്യന്‍സ് ലീഗ് സെമി ഫൈനലില് സാന്റിയാഗോ ബെര്‍നാബു: സ്വന്തം കാണികള്‍ക്കു മുന്നില് ഇറ്റാലിയന് അതികായന്‍മാരായ യുവന്റസിനോട് പരാജയപ്പെട്ടെങ്കിലും സൂപ്പര്‍താരം ക്രിസ്റ്റ്യാനോ റൊണാള്‍ഡോ അവസാന മിനി്റ്റില് രക്ഷകനായപ്പോള് നിലവിലെ ചാംപ്യന്‍മാരായ റയല് മാഡ്രിഡ് യുവേഫ ചാംപ്യന്‍സ് ലീഗ് ഫുട്‌ബോള് ടൂര്‍ണമെന്റിന്റെ സെമി ഫൈനലില് കടന്നു.\nവീറും വാശിയും ചുവപ്പ് കാര്‍ഡും കണ്ട മല്‍സരത്തില് സ്പാനിഷ് വമ്പന്‍മാരായ റയലിനെ വിറപ്പിക്കുന്ന പ്രകടനമാണ് യുവന്റസ് കാഴ്ചവച്ചത്. ക്വാര്‍ട്ടര് ഫൈനലിലെ ആദ്യപാദത്തില് സ്വന്തം തട്ടകത്തില് റയലിനു മുന്നില് 0-3ന് തോറ്റതിന്റെ ആഘാതത്തിലാണ് യുവന്റസ് ഇന്നലെ ബെര്‍നാബുവില് നേരിടാനാനിറങ്ങിയത്. ആദ്യപദത്തിനേറ്റ തിരിച്ചടിയെന്നോണം രണ്ടാംപാദത്തില് ആക്രമണ ഫുട്‌ബോള് അഴിച്ചുവിട്ട യുവന്റസിന്റെ ലക്ഷ്യം പിഴക്കാത്ത മൂന്നു ഗോളുകള് നിശ്ചിത സമയത്തിനുള്ളില് റയല് വലയിലേക്ക് തളച്ചു. ഇതോടെ ഇരുപാദങ്ങളിലുമായി ഇരു ടീമും 3-3ന് ഒപ്പത്തിനൊപ്പം നിന്നു.\nഎന്നാല്, ഇഞ്ചുറി ടൈമില് കളി അവസാനിക്കാന് സെക്കന്‍ഡുകള് മാത്രം ബാക്കിനില്‍ക്കേ നാടകീയമായി വീണുകിട്ടിയ പെനാല്‍റ്റി അവസരം ലക്ഷ്യത്തിലെത്തിച്ച് ക്രിസ്റ്റ്യാനോ ഒരിക്കല് കൂടി റയലിന്റെ രക്ഷകനായി അവതരിച്ചു. ഇതോടെ ഇരുപാദങ്ങളിലായി യുവന്റസിനെ 3-4ന് മറികടന്ന് തുടര്‍ച്ചയായ എട്ടാം തവണയും റയല് ചാംപ്യന്‍സ് ലീഗ് ടൂര്‍ണമെന്റിന്റെ സെമി ഫൈനലിലേക്ക് മുന്നേറി. ഇതിനിടെ റയലിന് പെനാല്‍റ്റി നല്‍കിയതിനെതിരേ റഫറിയോട് കയര്‍ത്തതിന് യുവന്റസ് ഗോള്‍കീപ്പര് ജിയാന്‍ലൂയിജി ബഫണ് ചുവപ്പ് കാര്‍ഡ് കണ്ട് പുറത്താവുകയും ചെയ്തു.\nബെര്‍നാബുവിനെ ഞെട്ടിച്ച യുവന്റസിന്റെ മൂന്നു ഗോളുകള്\nസാന്റിയാഗോ ബെര്‍നാബുവില് റയലിനെ പിന്തുണയ്ക്കാനെത്തിയ പതിനായരിക്കണക്കിന് കാണികളെ അക്ഷരാര്‍ഥത്തില് ഞെട്ടിക്കുന്നതായിരുന്നു യുവന്റസിന്റെ എണ്ണംപറഞ്ഞ മൂന്നു ഗോളുകള്. യുവന്റസിനു വേണ്ടി മരിയോ മാന്‍ഡ്യുകിച്ച് ഇരട്ട ഗോളുകള് നേടിയപ്പോള് ബ്ലയ്‌സ് മറ്റിയൂഡി ഒരു തവണ നിറയൊഴിച്ചു. ആദ്യപാദത്തിലേറ്റ തോല്‍വിക്ക് കണക്ക് ചോദിക്കാന് തന്നെയാണ് യുവന്റസ് വന്നതെന്ന് ആദ്യ രണ്ട് മിനിറ്റാവുമ്പോഴേക്കും അവര് റയലിനെ ഓര്‍മ്മപ്പെടുത്തി. കൡയുടെ രണ്ടാം മിനിറ്റില് മനോഹരമായ ഹെഡ്ഡറിലൂടെ മരിയോ മാന്‍ഡ്യുകിച്ചാണ് യുവന്റസിന്റെ ഗോള്‍വേട്ടയ്ക്ക് തുടക്കമിട്ടത്. സെമി ഖെദീറ നല്‍കിയ മികച്ച ക്രോസ് മാന്‍ഡ്യുകിച്ച് ഹെഡ്ഡ് ചെയ്തപ്പോള് റയല് ഗോള്‍കീപ്പര് കെയ്‌ലര് നവാസിന് കാഴ്ചക്കാരനാവാനെ സാധിച്ചുള്ളു. 10ാം മിനിറ്റില് ഗരെത് ബേലിലൂടെ തിരിച്ചടിക്കാന് അവസരം ലഭിച്ചെങ്കിലും താരത്തിന്റെ ബാക്ക്ഹീല് ഷോട്ട് ഇഞ്ചുകളുുടെ വ്യത്യാസത്തില് പുറത്തുപോവുകയായിരുന്നു. മൂന്നു മിനിറ്റിനു ശേഷം റയല് താരം ഇസ്‌കോ യുവന്റസ് വലചലിപ്പിച്ചെങ്കിലും റഫറി ഓഫ്‌സൈഡ് വിധിക്കുകയായിരുന്നു. തിരിച്ചുവരവിനുള്ള റയലിന്റെ പരിശ്രമത്തിനിടെയാണ് ക്രൊയേഷ്യന് താരം മാന്‍ഡ്യുകിച്ചിലൂടെ യുവന്റസ് റയലിന് വീണ്ടും ആഘാതം നല്‍കിയത്. 37ാം മിനിറ്റില് ഹെഡ്ഡറിലൂടെ തന്നെയാണ് മാന്‍ഡ്യുകിച്ച് മല്‍സരത്തിലെ തന്റെ രണ്ടാം ഗോളും കണ്ടെത്തിയത്. ആദ്യപകുതി അവസാനിക്കാന് മിനിറ്റുകള് ബാക്കിനില്‍ക്കേ റാഫേല് വരാനെയുടെ ഹെഡ്ഡറിലൂടെ ഗോള് തിരിച്ചടിക്കാനുള്ള റയലിന്റെ അവസരം ക്രോസ് ബാറില് തട്ടി പുറത്തുപോവുകയായിരുന്നു.\nരണ്ടാംപകുതിയിലെ 60ാം മിനിറ്റില് റയലിനെയും ബെര്‍നാബുവിനെയുും ഞെട്ടിച്ച് യുവന്റസ് മൂന്നാം ഗോളും നിറയൊഴിച്ചു. റയല് ഗോള്‍കീപ്പര് നവാസിന്റെ പിഴവാണ് ഗോളില് കലാശിച്ചത്. ഡഗ്ലസ് കോസ്റ്റയുടെ ലോങ് ക്രോസില് പന്ത് അനായാസം കൈക്കലാക്കാനുള്ള അവസരം നവാസിന് ലഭിച്ചു. എന്നാല്, നവാസിന്റെ കൈയില്‍നിന്ന് വഴുതിയ പന്ത് മറ്റിയുഡി അനായാസം റയല് ഗോള് വലയിലേക്ക് അടിച്ചുകയറ്റുകയായിരുന്നു. ഇതോടെ ഇരുപാദങ്ങളിലുമായി ഇരു ടീമും 3-3ന് ഒപ്പമെത്തി.\nചുവപ്പുകാര്‍ഡ്, ഗോള്; നാടകീയമായി ഇഞ്ചുറിടൈം\nസെമി ഫൈനലിലേക്ക് ഒരു ഗോളകലെയെന്ന ലക്ഷ്യവുമായി ഇരു ടീമും ഇഞ്ചോടിഞ്ച് പൊരുതിയപ്പോള് അവസാന വിസില്‍വരെ മല്‍സരം ആരാധകര്‍ക്ക് വിരുന്നായി. തങ്ങളുടെ പ്രധാന ബദ്ധവൈരികളായ ബാഴ്‌സലോണയ്ക്കു പിന്നാലെ റയലും സെമി കാണാതെ ടൂര്‍ണമെന്റില് നിന്ന് പുറത്താവുമോയെന്ന ആശങ്കയിലായിരുന്നു റയല് ആരാധകര്. നിശ്ചിത സമയം കഴിഞ്ഞതോടെ മൂന്ന് മിനിറ്റാണ് ഇഞ്ചുറിടൈം ആയി റഫറി അനുവദിച്ചത്. ഇഞ്ചുറിടൈമിലെ അവസാന സെക്കന്‍ഡുകളിലാണ് മല്‍സരഫലം റയലിന് അനുകുലമാക്കിയ പെനാല്‍റ്റി കിക്ക് ലഭിച്ചത്. റൊണാള്‍ഡോ ബോക്‌സിലേക്ക് നല്‍കിയ മികച്ചൊരു പാസ് ലുകാസ് വാസ്‌ക്വസിന്റെ കാലിലെത്തും മുമ്പ് യുവന്റസിന്റെ മെഹ്ദി ബെനാട്ടിയ വാസ്‌ക്വസിനെ ഫൗളിനിരയാക്കുകയായിരുന്നു. ഇതോടെ റഫറി പെനാല്‍റ്റി റയലിന് അനുകൂലമായി വിളിച്ചു. ഇതിനെതിരേ യുവന്റസ് താരങ്ങളും ഗോളിയും കടുത്ത പ്രതിഷേധവുമായി റഫറിയെ വളഞ്ഞു. പ്രതിഷേധം അതിരുവിട്ട ബഫണിനെ റഫറി ചുവപ്പ് കാര്‍ഡ് കാണിക്കുകയും ചെയ്തു. ബഫണിന് പകരക്കാരനായെത്തിിയ മുന് ആഴ്‌സനല് ഗോള്‍കീപ്പര് സ്‌കെസ്‌നിയെ പെനാല്‍റ്റി കിക്കിലൂടം അനായാസം മറികടന്ന് റൊണാള്‍ഡോ റയലിന് ചാംപ്യന്‍സ് ലീഗ് സെമി ഫൈനല് ടിക്കറ്റ് നേടിക്കൊടുക്കുകയായിരുന്നു. ഇതോടെ ചാംപ്യന്‍സ് ലീഗില് റൊണാള്‍ഡോയുടെ ഗോള് നേട്ടം 120 ആയി ഉയര്‍ന്നു.\nസെവിയ്യയെ മറികടന്ന് ബയേണും അവസാന നാലില്\nഇന്നലെ നടന്ന മറ്റൊരു ക്വാര്‍ട്ടറില് സെവിയ്യയെ മറികടന്ന് ജര്‍മന് ചാംപ്യന്‍മാരായ ബയേണ് മ്യൂണിക്കും സെമി ഫൈനലില് കടന്നു. രണ്ടാംപാദ ഗോള്‍രഹിത സമനിലയിലായിരുന്നെങ്കിലും ആദ്യപാദത്തില് നേടിയ 2-1ന്റെ വിജയമാണ് ബയേണിന് സെമി ടിക്കറ്റ് സമ്മാനിച്ചത്.\nRead more about: real madrid juventus cristiano ronaldo penalty world റയല് മാഡ്രിഡ് ക്രിസ്റ്റ്യാനോ റൊണാള്‍ഡോ


ഡിസംബര് 17 തിങ്കള് | പത്രവാര്‍ത്തകള് - യൂണികോഡില്\n← ഭാഷകളെ പടിയിറക്കുമ്പോള് – കടപ്പാട് മാധ്യമം\nഡിസംബര് 18 ചൊവ്വ →\nഡിസംബര് 17, 2007 · 5:59 am\nഡിസംബര് 17 തിങ്കള്\nപൊന്മുടി എസ്റ്റേറ്റ്: രഹസ്യ സര്‍വേക്കുള്ള നീക്കം റവന്യൂ മന്ത്രി തടഞ്ഞു\nതിരുവനന്തപുരം: പൊന്മുടി എസ്റ്റേറ്റ് ഐ.എസ്.ആര്.ഒയ്ക്കു കൈമാറാനും സേവി മനോ മാത്യുവില്‍നിന്നു വാങ്ങിയ ഭൂമി പുനര് വിജ്ഞാപനം ചെയ്യാനും മുഖ്യമന്ത്രിയെ മറയാക്കി നിയമമന്ത്രിയും സംഘവും നടത്തിയ നീക്കം റവന്യൂ മന്ത്രി ഇടപെട്ടു തടഞ്ഞു. ഇതേസമയം, ഐ.എസ്.ആര്.ഒ. ഭൂമിയിടപാടിനെക്കുറിച്ചു ഡി.ഐ.ജി. ഹരിസേനവര്‍മയുടെ നേതൃത്വത്തില് കേന്ദ്ര ഇന്റലിജന്‍സ് ബ്യൂറോ അന്വേഷണം തുടങ്ങി. ഉന്നത ഐ.എസ്.ആര്.ഒ. ഉദ്യോഗസ്ഥരെ ചോദ്യംചെയ്ത സംഘം റവന്യൂ ഉദ്യോഗസ്ഥരുടെ മൊഴിയെടുത്തു.\nറവന്യൂമന്ത്രി കെ.പി. രാജേന്ദ്രനെ അറിയിക്കാതെ ഐ.എസ്.ആര്.ഒയുമായി മുഖ്യമന്ത്രിയുടെ സാന്നിധ്യത്തില് നിയമമന്ത്രി എം. വിജയകുമാര് ശനിയാഴ്ച നടത്തിയ ചര്‍ച്ചയിലാണു പൊന്മുടി എസ്റ്റേറ്റ് ഐ.എസ്.ആര്.ഒയ്ക്കു നല്‍കാമെന്നു സമ്മതിച്ചത്. റവന്യൂ സെക്രട്ടറിയുടെ എതിര്‍പ്പിനെ അവഗണിച്ചായിരുന്നു ഈ തീരുമാനം. ഇതിന്റെ അടിസ്ഥാനത്തില് പൊന്മുടി എസ്റ്റേറ്റില് ഇന്നലെ സര്‍വേ നടത്താനും തീരുമാനിച്ചു. വൈകി വിവരമറിഞ്ഞ റവന്യൂമന്ത്രി നേരിട്ടിടപെട്ടു സര്‍വേ തടഞ്ഞു.\nമുഖ്യമന്ത്രിയുടെ ഓഫീസില്‍നിന്നുള്ള നിര്‍ദേശപ്രകാരമായിരുന്നു ശനിയാഴ്ചത്തെ ചര്‍ച്ച. ഐ.എസ്.ആര്.ഒയെ പ്രതിനിധീകരിച്ചു മൂന്ന് ഉദ്യോഗസ്ഥരും മുഖ്യമന്ത്രി വി.എസ്. അച്യുതാനന്ദന്, മന്ത്രി എം. വിജയകുമാര്, ചീഫ് സെക്രട്ടറി, റവന്യൂ പ്രിന്‍സിപ്പല് സെക്രട്ടറി, ലാന്‍ഡ് റവന്യൂ കമ്മിഷണര്, മുഖ്യമന്ത്രിയുടെ സെക്രട്ടറി ഷീലാ തോമസ്, പൊളിറ്റിക്കല് സെക്രട്ടറി കെ.എന്. ബാലഗോപാല് എന്നിവരുമാണു യോഗത്തില് പങ്കെടുത്തത്.\nതെന്നൂരില് സര്‍ക്കാര് നല്‍കാമെന്നേറ്റ നൂറേക്കര് ഭൂമിയും അപ്പര്‍സാനിറ്റോറിയത്തില് ഐ.എസ്.ആര്.ഒ. ആവശ്യപ്പെട്ട 25 ഏക്കര് ഭൂമിയെക്കുറിച്ചുമായിരുന്നു ചര്‍ച്ച. തെന്നൂരില് സര്‍ക്കാര് നല്‍കാമെന്നേറ്റ ഭൂമി അനുയോജ്യമല്ലെന്നു ലാന്‍ഡ് റവന്യൂ കമ്മിഷണര് യോഗത്തെ അറിയിച്ചു. ഭൂമി പരിശോധിച്ചപ്പോള് കാട്ടുപൂച്ചയേയും പരുന്തിനേയും കണ്ടുവെന്നും വനഭൂമിയാണെന്നതിന്റെ തെളിവാണിതെന്നുമായിരുന്നു വാദം. ബഹിരാകാശ കേന്ദ്രത്തിലേക്കു റോഡ് നിര്‍മിക്കാന് ഐ.എസ്.ആര്.ഒയ്ക്കു വന്‍തുക ചെലവു വരുമെന്നും അദ്ദേഹം പറഞ്ഞു.\nഐ.എസ്.ആര്.ഒ. അധികൃതര് ഇതെല്ലാം കേട്ടിരുന്നതല്ലാതെ സംസാരിച്ചില്ല. ഇവര്‍ക്കുവേണ്ടി ഉദ്യോഗസ്ഥരാണു സംസാരിച്ചത്. റവന്യൂ പ്രിന്‍സിപ്പല് സെക്രട്ടറി നിവേദിത പി. ഹരന് ഇതിനെ എതിര്‍ത്തു. 1920 മുതല് ഇതു റവന്യൂ ഭൂമിയാണെന്നതിനു തെളിവുണ്ടെന്നും ഏതു തരത്തിലുള്ള നിര്‍മാണത്തിനും ഈ ഭൂമി അനുയോജ്യമാണെന്നു സര്‍വേ റിപ്പോര്‍ട്ടുണ്ടെന്നും അവര് പറഞ്ഞു. ഈ ഭൂമി നല്‍കാന് റവന്യൂ വകുപ്പിനു ബുദ്ധിമുട്ടില്ല. അപ്പര് സാനിറ്റോറിയം നല്‍കുന്നതിനോടു റവന്യൂ വകുപ്പിനു യോജിപ്പില്ലെങ്കിലും പ്രത്യേക സാഹചര്യം കണക്കിലെടുത്ത് അപ്പര്‍സാനിറ്റോറിയത്തിലെ 20 ഏക്കര് നല്‍കാമെന്നു റവന്യൂ സെക്രട്ടറി അറിയിച്ചു.\nഎന്നാല് അവിടെ നിരവധി ആളുകള് വന്നിരിക്കുന്നതാണെന്നും പൊന്മുടി എസ്റ്റേറ്റിലെ 100 ഏക്കര് സ്ഥലം ഏറ്റെടുത്തു നല്‍കാമെന്നും മന്ത്രി എം. വിജയകുമാര് പറഞ്ഞു.\nകളത്തില് ഈപ്പന് എന്നയാളുടെ പക്കല്‍നിന്നും പരിസ്ഥിതി ദുര്‍ബല പ്രദേശമായതിനാല് വിജ്ഞാപനത്തിലൂടെ ഏറ്റെടുത്ത ഭൂമിയാണിതെന്നും ഇപ്പോള് സര്‍ക്കാരിന്റെ ഉടമസ്ഥതയിലാണെന്നും റവന്യൂ സെക്രട്ടറി മുഖ്യമന്ത്രിയെ അറിയിച്ചു. പരിസ്ഥിതി ദുര്‍ബല പ്രദേശമായതിനാല് ഇതു നല്‍കാനാവില്ല. പുനര്‍വിജ്ഞാപനം ചെയ്താല് മാത്രമേ ഇതു നല്‍കാനാവൂ. അങ്ങനെവന്നാല് തൊട്ടടുത്തു സേവി മനോ മാത്യു കൈവശം വച്ചിരിക്കുന്ന ഭൂമിയും പുനര്‍വിജ്ഞാപനം ചെയ്യേണ്ടിവരുമെന്നും സെക്രട്ടറി പറഞ്ഞു. എസ്റ്റേറ്റ് നല്‍കുന്നതിനെ ആത്മഹത്യാപരം എന്നാണു റവന്യൂ സെക്രട്ടറി വിശേഷിപ്പിച്ചത്.\nഇത്തരം നടപടികളൊന്നും വേണ്ടെന്നും പൊന്മുടി എസ്റ്റേറ്റ് ഐ.എസ്.ആര്.ഒയ്ക്ക് നല്‍കുന്നതാണ് ഉചിതമെന്നുമായിരുന്നു മന്ത്രി എം.വിജയകുമാറിന്റേയും ചീഫ് സെക്രട്ടറി, ലാന്‍ഡ് റവന്യൂ കമ്മിഷണര് എന്നിവരുടേയും നിലപാട്. മുഖ്യമന്ത്രി വീണ്ടും സംശയം പ്രകടിപ്പിച്ചു. ഒരു കുഴപ്പവുമില്ല എന്നായിരുന്നു മന്ത്രിയുടെ മറുപടി.\nപൊന്മുടി എസ്റ്റേറ്റ് നല്‍കാനുള്ള നീക്കത്തെ ബാലഗോപാലും എതിര്‍ത്തു. വീണ്ടും വിവാദങ്ങളുണ്ടാകാനേ ഇതു ഉപകരിക്കൂ എന്നായിരുന്നു അദ്ദേഹത്തിന്റെ വാദം. മന്ത്രി ബിനോയ് വിശ്വവുമായി ചര്‍ച്ച ചെയ്ത ശേഷം അടുത്ത ആഴ്ച ഇക്കാര്യത്തില് തീരുമാനമെടുക്കാമെന്നു പറഞ്ഞു മുഖ്യമന്ത്രി യോഗം അവസാനിപ്പിച്ചു. ശനിയാഴ്ച രാത്രിയോടെ ലാന്‍ഡ് റവന്യു കമ്മിഷണര് നെടുമങ്ങാട് തഹസീല്‍ദാരെ ടെലഫോണില് ബന്ധപ്പെട്ടു പൊന്മുടി എസ്റ്റേറ്റ് അളന്നുതിരിക്കണമെന്നും സര്‍വേ നടത്തി നൂറേക്കര് സ്ഥലം മാര്‍ക്ക് ചെയ്യണമെന്നും ആവശ്യപ്പെട്ടു.\nഞായറാഴ്ച രാവിലെ പത്തിന് സര്‍വേ തുടങ്ങാനായിരുന്നു നിര്‍ദേശം. ഇതറിഞ്ഞ റവന്യൂ ഉദ്യോഗസ്ഥര് രാത്രി തൃശൂരിലുള്ള റവന്യൂമന്ത്രി കെ.പി. രാജേന്ദ്രനുമായി ബന്ധപ്പെട്ടു വിവരങ്ങള് ധരിപ്പിച്ചു.\nഅദ്ദേഹം ഉടന്‍തന്നെ നെടുമങ്ങാട് തഹസീല്‍ദാര്, സര്‍വേ ഡയറക്ടര് എന്നിവരെ ബന്ധപ്പെടുകയും സര്‍വേ നടത്തരുതെന്നു നിര്‍ദേശിക്കുകയുമായിരുന്നു. നിര്‍ദേശം ലംഘിക്കുന്നവര്‍ക്കെതിരേ കര്‍ശന നടപടിയെടുക്കുമെന്നും അദ്ദേഹം പറഞ്ഞു.\nമന്ത്രിയുടെ കര്‍ശന നിര്‍ദേശത്തെ തുടര്‍ന്നു പരിസ്ഥിതി ദുര്‍ബല പ്രദേശമായ പൊന്മുടി എസ്റ്റേറ്റ് അളന്നുതിരിക്കാനുള്ള നീക്കം പാളി.\nതൊഴിലുറപ്പുപദ്ധതി പുതിയ മേഖലകളില്\n5 ലക്ഷം കുടുംബങ്ങള്‍ക്ക് തൊഴില്\nതിരു: സംസ്ഥാനത്ത് വൈദ്യുതി, ജലസേചനം, വനം വകുപ്പുകളുടെ അധീനതയിലുള്ള ഭൂമിയിലേക്കും ദേശീയ തൊഴിലുറപ്പു പദ്ധതി വ്യാപിപ്പിക്കും. അവശേഷിക്കുന്ന 10 ജില്ലയില്‍ക്കൂടി ഏപ്രില് ഒന്നിന് ആരംഭിക്കുന്ന പദ്ധതിയില് 2008-09 സാമ്പത്തികവര്‍ഷം അഞ്ചു ലക്ഷം കുടുംബങ്ങള്‍ക്ക് തൊഴില് നല്‍കും. 625 കോടി രൂപ കൂലിയിനത്തില് മാത്രം ജനങ്ങളിലെത്തും.\nവൈദ്യുതി ബോര്‍ഡിന്റെയും ജലസേചനം-വനം വകുപ്പുകളുടെയും അധീനതയിലുള്ള ഭൂമിയില് തൊഴിലുറപ്പു പദ്ധതി നടപ്പാക്കുന്നതിനെക്കുറിച്ച് ചര്‍ച്ചകള് നടന്നുകഴിഞ്ഞു. ജലസംഭരണികളിലെയും കനാലുകളിലെയും ചെളിനീക്കി ആഴം പുനഃസ്ഥാപിക്കുക, വൃഷ്ടിപ്രദേശത്തെ മണ്ണൊലിപ്പ് തടയാന് വൃക്ഷങ്ങള് നട്ടുപിടിപ്പിക്കുക തുടങ്ങിയവയാണ് പുതുതായി ഉള്‍പ്പെടുത്തുന്ന പ്രവൃത്തികള്.\nസര്‍ക്കാരിന്റെയോ തദ്ദേശസ്ഥാപനങ്ങളുടെയോ കൈവശമുള്ള പൊതുഭൂമി, പട്ടികജാതി -വര്‍ഗ വിഭാഗങ്ങളുടെ ഭൂമി എന്നിവയില് നീര്‍ത്തടാധിഷ്ഠിത പ്രവര്‍ത്തനങ്ങള് നടത്താനാണ് തൊഴിലുറപ്പു പദ്ധതിയില് പണം ലഭിക്കുക. രാജ്യത്ത് ദാരിദ്യ്രം തുടരുന്നതിനുള്ള കാരണം വരള്‍ച്ചയാണെന്ന വീക്ഷണത്തിലാണ് നീര്‍ത്തടാധിഷ്ഠിത പ്രവര്‍ത്തനങ്ങള്‍ക്ക് തൊഴിലുറപ്പു പദ്ധതി കേന്ദ്ര സര്‍ക്കാര് നീക്കിവച്ചത്. ഇടതുപാര്‍ടികളുടെ സമ്മര്‍ദഫലമായി ബിപിഎല് കുടുംബങ്ങളുടെ ഭൂമിയില്‍ക്കൂടി ജല സംരക്ഷണ പ്രവര്‍ത്തനത്തിന് ഈ വര്‍ഷം അനുമതി ലഭിച്ചു.\nമറ്റു സംസ്ഥാനങ്ങളില്‍നിന്ന് വ്യത്യസ്തമായി കേരളത്തില് പൊതു ഭൂമിയും പട്ടിക ജാതി-വര്‍ഗക്കാരുടെ ഭൂമിയും കുറവാണ്. രജിസ്റ്റര് ചെയ്യുന്ന എല്ലാ കുടുംബങ്ങള്‍ക്കും പ്രതിവര്‍ഷം 100 തൊഴില് ദിനങ്ങളെങ്കിലും നല്‍കാന് പദ്ധതി പ്രകാരം സര്‍ക്കാരിനു ബാധ്യതയുണ്ട്. തൊഴില്‍ചെയ്യാന് ഭൂമിയില്ലാത്തത് പദ്ധതിക്ക് തടസ്സമാകുമെന്നത് മുന്നില്‍ക്കണ്ടാണ് കൂടുതല് മേഖലകള് ഉള്‍പ്പെടുത്താന് തീരുമാനിച്ചത്.\nപദ്ധതി ആദ്യം നടപ്പാക്കിയ പാലക്കാട്ട് അറുപതിനായിരവും വയനാട്ടില് നാല്‍പ്പതിനായിരവും കുടുംബങ്ങളാണ് തൊഴില് തേടിയെത്തിയത്. ഇടുക്കി, കാസര്‍കോട് ജില്ലകളിലാണ് നടപ്പുവര്‍ഷം പദ്ധതി ആരംഭിച്ചത്. അവശേഷിക്കുന്ന 10 ജില്ലയില്‍ക്കൂടി പദ്ധതി തുടങ്ങുന്നതോടെ തൊഴില്‍തേടി എത്തുന്ന കുടുംബങ്ങളുടെ എണ്ണം അഞ്ചുലക്ഷം കവിയുമെന്നാണ് കരുതുന്നത്.\nജലസേചനം, വനം, വൈദ്യുതി വകുപ്പുകളുടെ പ്രവര്‍ത്തനങ്ങള് കൂടുതല് ശക്തമാകാനും പദ്ധതി സഹായിക്കും. ഫണ്ടിന്റെ അഭാവംമൂലം ഡാമുകളിലെ ചെളിനീക്കല് പതിറ്റാണ്ടുകളായി മുടങ്ങിക്കിടക്കുകയാണ്. സംഭരണശേഷി പൂര്‍ണമായി വിനിയോഗിക്കാന് കഴിയാത്തത് സംസ്ഥാനത്തെ കൃഷി, വൈദ്യുതി മേഖലകളെയും ദോഷകരമായി ബാധിച്ചിരുന്നു. തൊഴിലുറപ്പു പദ്ധതിയിലെ മനുഷ്യാധ്വാനം ഇവയില് വിനിയോഗിക്കുന്നത് കാര്‍ഷികോല്‍പ്പാദനം വര്‍ധിക്കുന്നത് ഉള്‍പ്പെടെയുള്ള നേട്ടങ്ങള്‍ക്ക് ഇടയാക്കും.\nനെല്‍ക്കൃഷിക്ക് സഹായകമാകുന്ന വിധത്തില് പദ്ധതിയില് മാറ്റംവരുത്താന് അനുവദിക്കണമെന്ന് സംസ്ഥാന സര്‍ക്കാര് ആവശ്യപ്പെട്ടിട്ടുണ്ട്. നാമമാത്ര-ഇടത്തരം കൃഷിക്കാരുടെ നിലം ഒരുക്കുന്ന ജോലി പദ്ധതിയില് ഉള്‍പ്പെടുത്തണമെന്നാണ് ആവശ്യം.\nഎല്ലാവര്‍ക്കും പാര്‍പ്പിടം ഉറപ്പാക്കാന് സര്‍ക്കാര് നടപ്പാക്കുന്ന ഇ എം എസ് ഭവനപദ്ധതിയിലേക്കുകൂടി പദ്ധതി വ്യാപിപ്പിക്കണമെന്ന ആവശ്യവും കേന്ദ്രസര്‍ക്കാര് അംഗീകരിച്ചിട്ടില്ല.\nപുരോഗതിയുടെ അടിസ്ഥാനം സാമൂഹിക സമത്വം: ജസ്റ്റിസ് വെങ്കിടചെല്ലയ്യ\nകോഴിക്കോട്: ജനാധിപത്യത്തിന്റെ അടിസ്ഥാന ഘടകങ്ങള്‍പോലും രാജ്യത്ത് ശരിയായി നിര്‍വഹിക്കപ്പെടുന്നില്ലെന്ന് മുന് സുപ്രീംകോടതി ചീഫ് ജസ്റ്റിസ് എം.എന്. വെങ്കിടചെല്ലയ്യ പറഞ്ഞു. നിയമജ്ഞരുടെ കൂട്ടായ്മയായ ‘ജസ്റ്റീഷ്യ’ ഉദ്ഘാടനം ചെയ്യുകയായിരുന്നു അദ്ദേഹം.\nരാജ്യത്ത് ജാതികളും വര്‍ഗങ്ങളുമായി സമൂഹം വിഭജിക്കപ്പെടുന്നത് അപകടകരമായ സ്ഥിതിവിശേഷമാണ്. ജനാധിപത്യത്തിന്റെ അടിസ്ഥാനാവശ്യം മതേതരത്വവും സഹിഷ്ണുതയുമാണ്. പൌരന്റെ അവകാശം സംരക്ഷിക്കാനാണ് മുന്‍ഗണന കൊടുക്കേണ്ടത്. എല്ലാ മേഖലയിലും വികസനവും അവകാശസംരക്ഷണവും സാമൂഹിക സമത്വവുമുണ്ടാവുമ്പോഴേ ശരിയായ പുരോഗതി കൈവരിക്കാനാവൂ.\nനീതിയിലധിഷ്ഠിതമായ സമൂഹത്തെയാണ് ഭരണഘടന വിഭാവനം ചെയ്യുന്നത്. എന്നാല്, 68 ശതമാനം മെമ്പര്‍മാരും പാര്‍ലമെന്റില് എത്തുന്നത് കുറഞ്ഞ വോട്ട് നേടിയാണ്.\nഇത്തരമൊരു പാര്‍ലമെന്റ് എങ്ങനെയാണ് മൊത്തം ജനങ്ങളെ പ്രതിനിധാനംചെയ്യുക? മറ്റു രാഷ്ട്രങ്ങളുമായി താരതമ്യപ്പെടുത്തുമ്പോള് ഇവിടത്തെ രാഷ്ട്രീയ സമൂഹം സിവിലിയന് സമൂഹത്തെ പ്രതിനിധാനംചെയ്യുന്നില്ല. പൊതുജനം രാഷ്ട്രീയ സമൂഹത്തെ നിയന്ത്രിക്കുന്നതിനു പകരം തിരിച്ചാണ് സംഭവിക്കുന്നത്. സാമ്പത്തിക വികസനത്തിലുപരി മാനുഷിക സുരക്ഷിതത്വവും വികസനവുമാണ് മുഖ്യ വിഷയമാവേണ്ടത്. നല്ല പൌരന്മാരെ സൃഷ്ടിക്കുകയും അവരുടെ അവകാശങ്ങള് ഹനിക്കപ്പെടാതിരിക്കുകയും ചെയ്യുമ്പോഴാണ് അര്‍ഥവത്തായ ജനാധിപത്യമുണ്ടാവുക. അമേരിക്കയില് കറുത്ത വര്‍ഗക്കാര് സര്‍ക്കാര് വകുപ്പുകളില്‍നിന്ന് തഴയപ്പെട്ട അവസ്ഥ ഇല്ലാതായത് വിപ്ലവാത്മകമായ അവിടത്തെ സുപ്രീംകോടതി വിധിയിലൂടെയാണ്. ഇത് നമുക്ക് വഴികാട്ടിയാവേണ്ടതുണ്ട് ^അദ്ദേഹം പറഞ്ഞു.\nനീതിയും നിയമവും ഹനിക്കപ്പെട്ടാല് പ്രതികരിക്കേണ്ടത് ജീവനുള്ളവരുടെ കടമയാണെന്ന് ചടങ്ങില് പ്രസംഗിച്ച ജസ്റ്റിസ് കെ. സുകുമാരന് പറഞ്ഞു. നിയമത്തിലധിഷ്ഠിതമായ പ്രവര്‍ത്തനങ്ങളിലൂടെയുള്ള വിപ്ലവമാണ് നല്ല സമൂഹത്തെ സൃഷ്ടിക്കുന്നത്. വിശ്വാസവും വിപ്ലവവും തമ്മില് പൊരുത്തക്കേടുകളില്ലെന്നും അദ്ദേഹം വ്യക്തമാക്കി. രാജ്യം മതങ്ങളുടെയും വര്‍ഗങ്ങളുടെയും അടിസ്ഥാനത്തില് ചിന്നഭിന്നമാവുന്ന അവസ്ഥയില് ഐക്യം ഉദ്ഘോഷിക്കുന്ന പ്രവര്‍ത്തനങ്ങള് അനിവാര്യമാണെന്ന് ജസ്റ്റിസ് വി.ആര്. കൃഷ്ണയ്യര് തന്റെ സന്ദേശത്തില് പറഞ്ഞു.\nനീതി നിര്‍വഹണ സംവിധാനത്തെ മൂല്യവത്കരിക്കുക, പൊതുജനങ്ങളെ നിയമ ബോധവാന്‍മാരാക്കുക, നീതി നിഷേധിക്കപ്പെട്ടവര്‍ക്കുവേണ്ടി പോരാടുക എന്നിവയാണ് ‘ജസ്റ്റീഷ്യ’യുടെ ലക്ഷ്യങ്ങളെന്ന് ജമാഅത്തെ ഇസ്ലാമി കേരള അമീര് ടി. ആരിഫലി പറഞ്ഞു. സാമ്രാജ്യത്വത്തിന്റെ കരങ്ങള് നീതിനിര്‍വഹണ സംവിധാനത്തെ പിടിച്ചുമുറുക്കുന്ന അവസ്ഥയില് നിയമസംവിധാനം കുറ്റമറ്റതാക്കാന് ശ്രമങ്ങളുണ്ടാവേണ്ടതുണ്ട്. ജഡ്ജിമാരുടെ നിയമനങ്ങള് സുതാര്യമാക്കേണ്ടതുണ്ടെന്നും അദ്ദേഹം കൂട്ടിച്ചേര്‍ത്തു.\nജസ്റ്റീഷ്യ പ്രസിഡന്റ് അഡ്വ. അഹമ്മദ്കുട്ടി പുത്തലത്ത് അധ്യക്ഷത വഹിച്ചു. ഡോ. ഷക്കീല് അഹമ്മദ് (ഗുജറാത്ത്) പ്രസംഗിച്ചു. വൈസ് പ്രസിഡന്റ് അഡ്വ. എം.പി. മുഹമ്മദ് അസ്ലം സ്വാഗതവും അഡ്വ. കെ.എല്. അബ്ദുസ്സലാം നന്ദിയും പറഞ്ഞു.\nഐ.എസ്.ആര്.ഒ. പരിഗണിക്കേണ്ടത് സാങ്കേതികവിദഗ്ദ്ധരുടെ അഭിപ്രായം മാധവന്‍നായര്\nബാംഗ്ലൂര്: ഐ.എസ്.ആര്.ഒവിന് ഭൂമി നല്‍കുന്ന കാര്യത്തില് സാങ്കേതികവിദഗ്ദ്ധരുടെ അഭിപ്രായമാണ് സര്‍ക്കാര് പരിഗണിക്കേണ്ടതെന്ന് ചെയര്‍മാന് ഡോ. ജി. മാധവന്‍നായര് ‘മാതൃഭൂമി’യോട് പറഞ്ഞു. ഇതിനെ രാഷ്ട്രീയവല്‍ക്കരിക്കാനുള്ള ശ്രമം ചില കേന്ദ്രങ്ങളില്‍നിന്നുണ്ടാവുന്നത് നിര്‍ഭാഗ്യകരമാണ്. ഭൂമി കണ്ടെത്തുന്നതില് ഐ.എസ്.ആര്.ഒയ്ക്ക് നിക്ഷിപ്തതാല്പര്യങ്ങളൊന്നുമില്ല. പൊന്‍മുടിയില് സര്‍ക്കാര് നല്‍കിയ സ്ഥലം ചെരിവുള്ളതും വൃക്ഷങ്ങള് നിറഞ്ഞ നിബിഡമേഖലയുമാണ്. ഈ സ്ഥലം പരിശോധിച്ചശേഷം അനുയോജ്യമല്ലെന്ന് സാങ്കേതികവിദഗ്ദ്ധര് സര്‍ക്കാറിനെ അറിയിച്ചിട്ടുണ്ട്.\nഐ.എസ്.ആര്.ഒ.വിന് പറ്റിയ സ്ഥലം കണ്ടെത്തുന്നതില് സര്‍ക്കാരിന് താല്പര്യമുണ്ടെന്നാണ് കരുതുന്നത്. കഴിഞ്ഞദിവസം ഇതുസംബന്ധിച്ച് നടന്ന ചര്‍ച്ച ആ ദിശയില് അനുകൂലമായിരുന്നു. പൊന്മുടി എസ്റ്റേറ്റില് ഐ.എസ്.ആര്.ഒ. സ്ഥലം ആവശ്യപ്പെട്ടതും പരിസ്ഥിതി സംരക്ഷണമേഖലയില് പാടില്ലെന്ന വാദവും ശ്രദ്ധയില് പെടുത്തിയപ്പോള് വിവാദത്തിനില്ലെന്നും പല കാര്യങ്ങളും കോടതി മുമ്പാകെയുള്ളതിനാല് അഭിപ്രായം പറയുന്നത് ശരിയല്ലെന്നും മാധവന്‍നായര് പറഞ്ഞു. എന്തായാലും ഐ.എസ്.ആര്.ഒവിന്റെ നിലപാടുകള് സര്‍ക്കാറിനെ ധരിപ്പിച്ചിട്ടുണ്ട്. ആ വിവരങ്ങളുടെ അടിസ്ഥാനത്തില് ഉചിതമായൊരു തീരുമാനം ഉണ്ടാവുമെന്നാണ് പ്രതീക്ഷിക്കുന്നത്. അതിന് ഡിസംബര് 31 വരെ മാത്രമേ കാത്തുനില്ക്കുകയുള്ളൂവെന്നും മാധവന്‍നായര് വ്യക്തമാക്കി.\n‘ഗണിതശാസ്ത്രം’ പറയുന്നു നികുതിപിരിവ് പോരാ\nതിരു: നികുതി പിരിവിന് ഒരു കുഴപ്പവും സംഭവിച്ചിട്ടില്ലെന്ന് ധനകാര്യമന്ത്രി പറയുമ്പോള്, ‘ഗണിതശാസ്ത്രം’ പറയുന്നത് മറ്റൊന്നാണ്- ഇങ്ങ നെ പോയാല് നികുതിപിരിവ് ലക്ഷ്യം കാണില്ല.\nനടപ്പുസാമ്പത്തികവര്‍ഷം നികുതി വകുപ്പ് ലക്ഷ്യമിട്ടത് 11,140 കോടി രൂപയുടെ വരുമാനമാണ്. മൂല്യവര്‍ദ്ധിത നികുതിയില് നിന്ന് 6150 കോടിയും വാണിജ്യനികുതിയില് നിന്ന് 4990 കോടിയും. ഈ കണക്കനുസരിച്ച് ഒരു മാസം പിരിക്കേണ്ടിയിരുന്നത് ശരാശരി 928.31 കോടി രൂപയാണ്. 7426.64 കോടി രൂപ കഴിഞ്ഞ എട്ടു മാസത്തിനിടെ പിരിക്കേണ്ടതായിരുന്നുവെന്ന് സാരം. പിരിച്ചതാവട്ടെ, 5741 കോടി രൂപ മാത്രമാണ്. ലക്ഷ്യമിട്ടതില് നിന്ന് 1685.64 കോടി രൂപയുടെ കുറവുണ്ട്.\nഡിസംബര് ഉള്‍പ്പെടെ ശേഷിക്കുന്ന കാലയളവില് ശരാശരി 1348 കോടി രൂപ വച്ച് ഒരു മാസം പിരിച്ചാലേ ഇനി ലക്ഷ്യത്തില് എത്താനാവൂ. അതിന് സാദ്ധ്യതയില്ലെന്ന് സൂചിപ്പിക്കുന്നതാണ് കഴിഞ്ഞ എട്ടുമാസത്തെ പിരിവിന്റെ കണക്കുകള്. സെപ്തംബറില് ഒഴികെ ഒരു മാസവും 800 കോടിയില് കൂടുതല് പിരിക്കാന് കഴിഞ്ഞിട്ടില്ല. ഓണത്തിന്റെ മാസമായ ആഗസ്റ്റില് 649 കോടിയും സാമ്പത്തികവര്‍ഷത്തിന്റെ തുടക്കമായ ഏപ്രിലില് 476 കോടിയുമായിരുന്നു നികുതിപിരിവ്.\nജനങ്ങളുടെ ക്രയവിക്രയശേഷി വര്‍ദ്ധിക്കുകയും സാധനവില ഉയരുകയും ചെയ്യുന്നതിനാലാണ് നികുതിപിരിവില് മുന്‍വര്‍ഷത്തേക്കാള് 20-25 ശതമാനം വര്‍ദ്ധന കണക്കാക്കി ലക്ഷ്യം നിര്‍ണയിക്കുന്നത്. 2005-ല് ആദ്യ എട്ടുമാസത്തെ നികുതിപിരിവ് 4118 കോടിയായിരുന്നു. 2006-ല് ഇത് 5251 കോടിയായി വര്‍ദ്ധിച്ചു. 27.5 ശതമാനമാണ് വര്‍ദ്ധന. എന്നാല്, 2007-ല് ഇതേകാലയളവില് വര്‍ദ്ധന9ശതമാനം മാത്രമാണ്. നികുതിപിരിവില് വര്‍ദ്ധനയുണ്ടായി. പക്ഷേ, ലക്ഷ്യമിട്ട വര്‍ദ്ധനയുടെ അടുത്തുപോലും എത്തിയില്ല. അതാണ് പ്രശ്നം.\nനികുതിപിരിവ് ഊര്‍ജ്ജിതമാക്കാനുള്ള ശ്രമങ്ങള് ഗൂഢമായി അട്ടിമറിക്കപ്പെടുന്നതാണ് ഇതിന് പ്രധാന കാരണമെന്ന് ചൂണ്ടിക്കാണിക്കപ്പെടുന്നു. വാളയാര് ചെക്കുപോസ്റ്റിലെ അഴിമതിക്ക് മൂക്കുകയറിട്ടപ്പോള് വരുമാനം കുറഞ്ഞത് ഒരു ഉദാഹരണമാണ്. അഴിമതി ഒരു ആചാരംപോലെ നിലനിന്നിരുന്ന കഴിഞ്ഞവര്‍ഷം വാളയാറില് നിന്ന് 30 കോടി ലഭിച്ചിരുന്നു. എന്നാല്, ഈ വര്‍ഷം ലഭിച്ചത് 17 കോടിയാണ്. പ്രവേശന നികുതി ഇല്ലാതായതിനാലാണ് ഈ കുറവെന്ന് ഒരു വാദഗതിയുണ്ട്. പ്രവേശന നികുതിക്കുപകരം മുന്‍കൂര് നികുതി ഏര്‍പ്പെടുത്തിയ കാര്യം മറച്ചുവച്ചുകൊണ്ടാണ് ഈ വാദഗതി. മാര്‍ബിള്, ടൈല്‍സ് തുടങ്ങിയവയ്ക്കു മുന്‍കൂര് നികുതിയുണ്ട്.\nഅഴിമതിക്ക് സൌകര്യമുള്ള സ്ഥിതിയാണ് നികുതിപിരിവിന് അനുയോജ്യമെന്ന് സ്ഥാപിക്കാന് ഗൂഢശ്രമം നടക്കുന്നുവെന്നാണ് സംശയം.\nഇതേസമയം, 2004-05, 2005-06 വര്‍ഷങ്ങളെ അപേക്ഷിച്ച് നികുതിപിരിവിന്റെ തോത് കൂടുതലാണ്. 2004-05 ല് 6797 കോടിയായിരുന്നു നികുതിപിരിവ്. തൊട്ടുമുമ്പുള്ള വര്‍ഷത്തേക്കാള് 11 ശതമാനമായിരുന്നു വര്‍ദ്ധന. 2005-06 ല് 6953 കോടി പിരിച്ചപ്പോഴാകട്ടെ, 5.3 ശതമാനം വളര്‍ച്ചയേ മുന്‍വര്‍ഷത്തെ അപേക്ഷിച്ചുണ്ടായുള്ളൂ. എന്നാല്, 8668 കോടി പിരിച്ച 2006-07 ല് 24 ശതമാനം വര്‍ദ്ധനയുണ്ടായി.\nനികുതി വളര്‍ച്ച ലക്ഷ്യം കൈവരിക്കും: ധനമന്ത്രി\nകാസര്‍കോട്: സര്‍ക്കാര് ലക്ഷ്യമിട്ട 20 ശതമാനം നികുതി വളര്‍ച്ച ഈ സാമ്പത്തിക വര്‍ഷം കൈവരിക്കുമെന്ന് ധനകാര്യ മന്ത്രി തോമസ് ഐസക് മഞ്ചേശ്വരത്ത് പറഞ്ഞു.\nസര്‍ക്കാര് നികുതി പിരിക്കുന്നതില് അലംഭാവം കാണിക്കുന്നുവെന്ന് ചിലര് ഉയര്‍ത്തുന്ന വിമര്‍ശനം അസംബന്ധമാണ്. സ്വന്തമായി പത്രവും പാര്‍സല് സര്‍വീസുമുളളവരാണ് ഇത്തരം വിമര്‍ശനമുയര്‍ത്തുന്നത്. ഇവര് സര്‍ക്കാരിനെ നികുതി പിരിക്കാന് പഠിപ്പിക്കേണ്ട. വ്യാപാരികള് നല്‍കുന്ന സത്യവാങ്മൂലം 99 ശതമാനം വിശ്വസിച്ചാണ് ഇപ്പോള് സര്‍ക്കാര് നികുതി പിരിക്കുന്നത്. ഇതില് പേരായ്മകളുണ്ട്-മന്ത്രി വിശദീകരിച്ചു.\nവികസന പ്രവര്‍ത്തനങ്ങള് തകിടം മറിയും.\nസാമൂഹ്യക്ഷേമത്തിനുള്ള തുക വെട്ടിക്കുറയ്ക്കേണ്ടിവരും.\nതൊഴിലധിഷ്ഠിത പദ്ധതികളെ ബാധിക്കും.\nകൂടുതല് വായ്പ എടുക്കേണ്ടിവരും.\nസിംകാര്‍ഡ് കൈമാറ്റം: ജാഗ്രത വേണം\nപാലക്കാട് : പഴയ മൊബൈല് നമ്പര് ഉപേക്ഷിക്കുന്നവര് ആ വിവരം കസ്റ്റമര്‍കെയര് സെന്ററില് അറിയിക്കണമെന്ന് ബി. എസ്. എന്. എല് അറിയിക്കുന്നു.\nസിം കാര്‍ഡ് കൈമാറ്റം ചെയ്യുകയാണെങ്കില് അത് രേഖാമൂലം അറിയിച്ചശേഷമായിരിക്കണമെന്നും ബി. എസ്. എന്. എല് നിര്‍ദ്ദേശിക്കുന്നു.\nസുഹൃത്തുക്കള്‍ക്ക് കൈമാറിയ സിം കാര്‍ഡുകള് ക്രിമിനലുകളുടെയും ഗുണ്ടകളുടെയും കൈവശം എത്തിയ സംഭവങ്ങളുടെ പശ്ചാത്തലത്തില് ടെലികോം റെഗുലേറ്ററി അതോറിറ്റി ഒഫ് ഇന്ത്യയുടെ നിര്‍ദ്ദേശപ്രകാരമാണ് മുന്നറിയിപ്പ്.\nപൊന്മുടി എസ്റ്റേറ്റ് വേണമെന്ന ആവശ്യം സര്‍ക്കാര് തള്ളും\nതിരുവനന്തപുരം : പരിസ്ഥിതി ദുര്‍ബല പ്രദേശത്തിന്റെ (ഇ.എഫ്.എല്) പരിധിയില്‍പ്പെടുന്ന പൊന്മുടി എസ്റ്റേറ്റിലെ 100 ഏക്കര് ഭൂമി നല്‍കണമെന്ന ഐ. എസ്. ആര്. ഒയുടെ പുതിയ ആവശ്യം ഗവണ്‍മെന്റ് അംഗീകരിക്കില്ല.\nപൊന്മുടിയില് കമ്പിമൂട്ടിലെ 100 ഏക്കറും അപ്പര് സാനട്ടോറിയത്തിലെ 25 ഏക്കറും ബഹിരാകാശ ഇന്‍സ്റ്റിറ്റ്യൂട്ടിന് സൌജന്യമായി നല്‍കാനുള്ള നടപടികള് റവന്യുവകുപ്പ് പൂര്‍ത്തിയാക്കിയ സാഹചര്യത്തില് വേറെ ഭൂമി കണ്ടെത്തേണ്ടതില്ലെന്നാണ് ഗവണ്‍മെന്റ് നിലപാട്. ഇക്കാര്യം ഐ. എസ്. ആര്. ഒയെ അറിയിക്കും.\nഐ. എസ്. ആര്. ഒയുടെ പുതിയ ആവശ്യം സേവി മനോമാത്യുവിനെ സഹായിക്കാനാണെന്ന് റവന്യുവകുപ്പ് സംശയിക്കുന്നു.\nപൊന്മുടി എസ്റ്റേറ്റ് ഐ. എസ്. ആര്. ഒയ്ക്ക് വിട്ടുകൊടുക്കണമെങ്കില് ഇ. എഫ്. എല് പരിധിയില്‍നിന്ന് ഒഴിവാക്കണം. അങ്ങനെ ചെയ്താല് തൊട്ടടുത്തുള്ള മെര്‍ക്കിസ്റ്റണ് എസ്റ്റേറ്റ് ഇ. എഫ്. എല് പരിധിയില്‍നിന്ന് ഒഴിവാക്കണമെന്നാവശ്യപ്പെടാന് ഒരു കാരണമാകും. പൊന്മുടി എസ്റ്റേറ്റില് ബഹിരാകാശ ഇന്‍സ്റ്റിറ്റ്യൂട്ട് വന്നാല് മെര്‍ക്കിസ്റ്റണ് എസ്റ്റേറ്റിന്റെ ഭൂമിവില ഉയരും. ഇത് സേവി മനോമാത്യുവിന് ഗുണകരമാകും.\nകാഞ്ഞിരപ്പള്ളി സ്വദേശിയുടെ കൈവശമാണ് പൊന്മുടി എസ്റ്റേറ്റ്. ഐ. എസ്. ആര്. ഒയും ഈ എസ്റ്റേറ്റ് ഉടമകളും ചേര്‍ന്നുള്ള ഒത്തുകളിയാണോ പുതിയ ആവശ്യത്തിന് പിന്നിലെന്ന സംശയം ബലപ്പെടാന് പ്രധാന കാരണം ഇതാണ്. പൊന്മുടി എസ്റ്റേറ്റ് എടുത്താല് തനിക്ക് നല്‍കിയ പണം തിരികെക്കൊടുക്കാന് സേവി മനോമാത്യു ഐ. എസ്. ആര്. ഒയോട് സമ്മതിച്ചിട്ടുണ്ടെന്നാണ് അറിയുന്നത്.\nപരിസ്ഥിതി ദുര്‍ബല പ്രദേശമായ പൊന്മുടി എസ്റ്റേറ്റിലെ ഭൂമി യാതൊരു കാരണവശാലും ഐ. എസ്. ആര്. ഒയ്ക്ക് നല്‍കാനാവില്ലെന്ന് റവന്യുമന്ത്രി കെ.പി. രാജേന്ദ്രന് ‘കേരളകൌമുദി’യോട് പറഞ്ഞു. ഐ. എസ്. ആര്. ഒ താത്പര്യം പ്രകടിപ്പിച്ചതിനാല് കമ്പിമൂട്ടിലെ 100 ഏക്കര് ഭൂമി അളന്ന് രേഖകളെല്ലാം തയ്യാറാക്കി വച്ചിരിക്കുകയാണ്.\nഈ ഭൂമിയില് 30 ഏക്കറില് കെട്ടിടം പണിയാനുള്ള സൌകര്യവും ഐ. എസ്. ആര്. ഒയെ ബോദ്ധ്യപ്പെടുത്തിയിട്ടുണ്ട്. കൂടാതെ അപ്പര് സാനട്ടോറിയത്തിലെ 25 ഏക്കര്‍കൂടി നല്‍കാനും നടപടിയെടുത്തിട്ടുണ്ട്. ചൊവ്വാഴ്ച ചേരുന്ന മന്ത്രിസഭാ യോഗം ഇത് ചര്‍ച്ച ചെയ്ത് തീരുമാനിക്കും. ഈ ഘട്ടത്തില് ഐ. എസ്. ആര്. ഒ പുതിയ ആവശ്യം ഉന്നയിച്ചതില് എന്തോ കള്ളക്കളിയുണ്ട്-രാജേന്ദ്രന് പറഞ്ഞു.\nബഹിരാകാശ ഇന്‍സ്റ്റിറ്റ്യൂട്ടിന് സര്‍ക്കാര് സൌജന്യമായി ഭൂമി നല്‍കാമെന്ന് പറഞ്ഞതു മുതല് ഐ.എസ്.ആര്.ഒ ഉരുണ്ടുകളിക്കുകയാണ്. കമ്പിമൂട്ടില് 100 ഏക്കര് ഭൂമി നല്‍കാമെന്ന് പറഞ്ഞപ്പോള് അത് പോരാ അപ്പര് സാനട്ടോറിയത്തില് 25 ഏക്കര്‍കൂടി വേണമെന്നായി. അത് കഴിഞ്ഞപ്പോള് കമ്പിമൂട്ടിലെ ഭൂമിയില് കെട്ടിടം പണിയാനാവില്ലെന്ന ഉടക്കുവച്ചു. സംയുക്ത പരിശോധനയില് അതും പൊളിഞ്ഞപ്പോഴാണ് പൊന്മുടി എസ്റ്റേറ്റ് ഭൂമി വേണമെന്ന പുതിയ ആവശ്യം ഉന്നയിച്ചിരിക്കുന്നത്.\n‘മന്ത്രി അറിഞ്ഞില്ലെന്നോ, തൊലിക്കട്ടി സമ്മതിച്ചേ പറ്റൂ’\nതിരുവനന്തപുരം: ‘കുടിശ്ശികയില് അഞ്ചുകോടിയെങ്കിലും അനുവദിച്ചാല് പ്രശ്നം തീരുമെന്ന് ഞാന് പലവട്ടം അഭ്യര്‍ത്ഥിച്ചു. അപ്പോള്, പതിബെല് കമ്പനിയുടെ തട്ടിപ്പൊന്നും തന്നോടുവേണ്ടെന്നാണ് ധനമന്ത്രി തോമസ് ഐസക് പറഞ്ഞത്. ഐസക്കിന്റെ പിടിവാശികൊണ്ട് ഇപ്പോള് പതിബെല്ലിന് നൂറുകോടി രൂപ അധികമായി കൊടുക്കേണ്ടിവരുന്നു. എന്നിട്ട് പതിയുടെ കുടിശ്ശിക കൊടുക്കാത്തതിന്റെ ഉത്തരവാദികള് ഉദ്യോഗസ്ഥരാണെന്ന് പറയുന്ന അദ്ദേഹത്തിന്റെ തൊലിക്കട്ടി സമ്മതിച്ചേ പറ്റൂ.’ പതിബെല് കമ്പനിയുടെ മുന് പ്രോജക്ട് ഡയറക്ടര് എം.കെ. ചന്ദ്രശേഖരപിള്ളയ്ക്ക് രോഷം അടങ്ങുന്നില്ല.\nപതിബെല്ലിന് 12 കോടിയുടെ കുടിശ്ശികയാണ് നല്‍കേണ്ടിയിരുന്നത്. ഇതിനുവേണ്ടി മന്ത്രി പി.ജെ. ജോസഫിന്റെ വീട്ടില് താന് നിരവധി തവണ പോയിരുന്നു. പിന്നീട് കുരുവിളയുമായി നടത്തിയ ചര്‍ച്ചകള്‍ക്ക് കണക്കില്ല. 2006 നവംബര് ഏഴിന് രാവിലെ ഒമ്പതുമണിക്ക് താനും ലീ സീബെന്നും പൊതുമരാമത്ത് വകുപ്പ് മന്ത്രിയായിരുന്ന ടി.യു. കുരുവിളയുടെ ഓഫീസില് പോയിരുന്നു. അപ്പോള് തുടങ്ങിയ ചര്‍ച്ച വൈകിട്ട് അഞ്ചുമണിക്കാണ് അവസാനിച്ചത്. സ്വന്തംപോക്കറ്റില് നിന്ന് പണം മുടക്കി പണി നടത്തുകയാണെന്ന് ലീ സീ ബെന് ഇടയ്ക്കിടെ മന്ത്രിയെ ഓര്‍മ്മിപ്പിച്ചുകൊണ്ടിരുന്നു. കുടിശ്ശിക നല്‍കുന്നതിന് ധനവകുപ്പ് ചില തടസ്സങ്ങള് ഉന്നയിച്ചിട്ടുണ്ടെന്നാണ് ചര്‍ച്ചയ്ക്കൊടുവില് കുരുവിള പറഞ്ഞത്. കാരണം എന്തെന്ന് ചോദിച്ചപ്പോള് അദ്ദേഹം കൈമലര്‍ത്തി. അന്ന് വൈകിട്ട് മലേഷ്യയിലേക്ക് പോയ ലീ സീബെന് ആത്മഹത്യ ചെയ്തുവെന്ന വാര്‍ത്ത നവംബര് 11നാണ് താന് അറിഞ്ഞത്.\nപിന്നീട് പതിബെല് കമ്പനി കരാറില് നിന്ന് പിന്മാറുമെന്ന് മുന്നറിയിപ്പുനല്‍കി. ഇത് ഒഴിവാക്കാന് മുഖ്യമന്ത്രി വി.എസ്. അച്യുതാനന്ദന് മന്ത്രിസഭാ ഉപസമിതിയെ നിയോഗിച്ചു. മന്ത്രിമാരായ തോമസ് ഐസക്, ടി.യു. കുരുവിള, കെ.പി. രാജേന്ദ്രന്, എം.വിജയകുമാര് എന്നിവരാണ് സമിതിയില് ഉണ്ടായിരുന്നത്. ചര്‍ച്ചയ്ക്ക് കമ്പനിമേധാവികളായ ജയിംസ് വോങ്, റോസ് ലീ എന്നിവരോടൊപ്പം താനും പോയിരുന്നു. കുടിശ്ശിക തന്നില്ലെങ്കില് പണി നിറുത്തുമെന്നാണ് ലീയും വോങും പറഞ്ഞത്. അപ്പോള് ധനമന്ത്രി രോഷാകുലനായി. കമ്പനി തട്ടിപ്പുനടത്തുന്നുവെന്ന് ആരോപിച്ചുകൊണ്ടാണ് അദ്ദേഹം സംസാരിച്ചുതുടങ്ങിയത്. മലേഷ്യന് സര്‍ക്കാര് നേരിട്ട് നടത്തുന്ന ഒരു കമ്പനിയുടെ പ്രതിനിധികളോടാണ് സംസാരിക്കുന്നതെന്ന ചിന്തപോലും അദ്ദേഹത്തിന് ഉണ്ടായിരുന്നില്ല. അപ്പോള് താന് ഇടപെട്ടു. കരാറിലെ 64(1) വ്യവസ്ഥപ്രകാരം കുടിശ്ശികയില് കുറച്ചെങ്കിലും കൊടുത്താല് പണി തുടരുമെന്നാണ് താന് അഭ്യര്‍ത്ഥിച്ചത്. അപ്പോള് അഞ്ചുകോടിയെങ്കിലും കൊടുത്തിരുന്നെങ്കില് പതിബെല്ലിന് പണി തുടരേണ്ടിവരുമായിരുന്നു.\nകരാര് കാര്യത്തില് അവരുടെ ഭാഗത്തും ചില വീഴ്ചകള് സംഭവിച്ചതിനാല് നിയമപ്രകാരം അവര്‍ക്ക് പിന്മാറാനാവില്ല. മറ്റ് മന്ത്രിമാരോടും താന് ഇതിന്റെ അപകടം ചൂണ്ടിക്കാട്ടിയിരുന്നു. ഐസക്കിന്റെ പ്രകടനം കണ്ട് അന്തംവിട്ടിരുന്ന അവര് ഒരക്ഷരം മിണ്ടിയില്ല. ഇത്തരത്തില് നാലഞ്ച് ചര്‍ച്ചകള് നടന്നു. ഒരു മന്ത്രിയും ചര്‍ച്ചയില് കാര്യമായി പങ്കെടുത്തില്ല. കാര്യമായ പുരോഗതിയില്ലെന്ന് മനസ്സിലാക്കിയാണ് പതിബെല് കരാറില് നിന്ന് പൂര്‍ണമായി പിന്മാറിയതെന്നും ചന്ദ്രശേഖരപിള്ള വ്യക്തമാക്കി.\nആന്ധ്രാപ്രദേശില് 70 സെസുകള് വരുന്നു\nഹൈദരാബാദ്: ആന്ധ്രാപ്രദേശില് 70 പ്രത്യേക സാമ്പത്തിക മേഖല തുടങ്ങാന് കേന്ദ്രസര്‍ക്കാര് അനുമതി നല്‍കി. ആന്ധ്രാപ്രദേശ് പ്രിന്‍സിപ്പല് സെക്രട്ടറി ബി സാം ബോബാണ് ഇക്കാര്യം അറിയിച്ചത്. ഇതില് 46 സെസുകള് 894 ഹെക്ടര് സ്ഥലത്താണ് സ്ഥാപിക്കുന്നത്. ഇതിനായി 32,525 കോടി രൂപ ചെലവ് വരുമെന്നും അദ്ദേഹം അറിയിച്ചു. 1250 ഹെക്ടര് സ്ഥലത്താണ് 24 പ്രത്യേക സാമ്പത്തിക മേഖലകള് സ്ഥാപിക്കുന്നത്. 70 സാമ്പത്തിക മേഖലകള് സ്ഥാപിക്കുന്നതു വഴി സംസ്ഥാനത്ത് 25 ലക്ഷം പേര്‍ക്ക് ജോലി ലഭിക്കുമെന്നു ഉണ്ടാകുമെന്നു മുഖ്യമന്ത്രി വൈ.എസ് രാജശേഖര റെഡ്ഢി പറഞ്ഞു.\nഅവശ്യ മരുന്നുകളുടെ പട്ടിക പ്രസിദ്ധീകരിക്കും\nതിരുനന്തപുരം: അവശ്യ മരുന്നുകളുടെ പട്ടിക സംസ്ഥാന ആരോഗ്യ വകുപ്പു പ്രസിദ്ധീകരിക്കുമെന്ന് ആരോഗ്യ വകുപ്പു മന്ത്രി പി.കെ.ശ്രീമതി അറിയിച്ചു. മരുന്നുകളുടെ പരസ്യം നിയന്ത്രിക്കാനുള്ള നടപടികളുടെ ഭാഗമായാണിത്.\nTagged as , , തൊഴിലുറപ്പുപദ്ധതി, പൊന്മുടി